
Books are the quietest and most constant 
friends; they are the most accessible and wisest 
of counselors, and the most patients of teachers." 


Charles W. Eliot 


CUVÂNT ÎNAINTE 


Neurologia clinică modernă a cunoscut în ultimii 20 de ani o 
dezvoltare particulară, a schimbat concepte şi concepții etiopatogenice, 
a distrus “dogme” altădată de necomentat. Această evoluție s-a datorat 
revoluţiei în medicină pe care a produs-o dezvoltarea tehnologiei 
moderne cu impact pe de o parte în perfecţionarea metodelor 
neinvazive de examinare a pacienţilor (tomodensitometrie, imagistica 
prin rezonanță magnetică — cu variantele ei structurale şi funcţionale, 
imagistica prin tehnici de medicină nucleară), iar pe de altă parte, în 
apariția şi dezvoltarea tehnicilor de laborator bazate pe descoperirile 
din medicina celulară şi moleculară care au revoluționat domeniul 
neurostiintelor. 

În această epoca în care studentul la facultatea de medicină, 
dar şi medicul practician este adesea dezorientat de bombardamentul 
de informaţii care aduc mereu noi date cu privire la etiopatogenia, 
clasificarea şi tratamentul afecţiunilor neurologice, există riscul de a 
pierde din vedere particularitatile clinice ale bolnavului, care cel mai 
adesea sunt esenţiale pentru a se ajunge la un diagnostic corect şi un 
tratament adecvat. 

În această situaţie trebuie să nu pierdem niciodată din vedere 
faptul că examenul clinic atent, în particular examenul neurologic, 
rămâne elementul fundamental pentru un diagnostic corect (indiferent 
de nivelul de performanţă tehnică al unui sistem medical sau altul), iar 
tehnicile moderne de investigaţie îşi cresc valoarea şi utilitatea doar 
atunci când sunt selectate şi interpretate funcţie de contextul clinic al 
fiecărui pacient. 

În felul acesta înțelegem de ce publicarea unui manual practic de 
prezentare a examenului clinic neurologic reprezintă întotdeauna un 
eveniment binevenit. Valoarea manualului scris de doamnele Dr. Sanda 
Nica şi Dr. lrene Davidescu este cu atât mai mare cu cât este rodul unei 
experienţe practice a  autoarelor atât în activitatea didactică 
universitară, cât şi în activitatea medicală desfăşurată în una dintre 
cele mai prestigioase şi cu siguranță cea mai de tradiţie clinică de 
neurologie din România care este cea de la Spitalul Colentina, care 
astăzi poartă numele întemeietorului ei “Prof. Dr. Gheorghe 
Marinescu”. 

Valoarea acestui manual constă în aceea că examinarea clinică 
neurologică meticuloasă este explicată într-un limbaj clar şi este 
susținută prin numeroase imagini edificatoare; noţiunile prezentate sunt 
atent sistematizate, fără a se face abuz de detalii inutile, dar păstrând 


în acelaşi timp o permanentă rigoare ştiinţifică, bazată pe o bibliografie 
atent selectată din literatura internaţională de specialitate. 

Recomand această carte tuturor studenților din facultățile de 
medicină din România, dar şi medicilor rezidenţi şi tinerilor neurologi şi 
cred că nu ar fi rău dacă şi medici cu mai mulţi ani de experienţă clinică 
ar răsfoi-o din când în când. 


Prof. Dr. Ovidiu Băjenaru 
Preşedintele Societăţii de Neurologie din România 

I. ANAMNEZA ŞI INSTRUMENTELE 
NECESARE EXAMINARII NEUROLOGICE 


1.1. ANAMNEZA 


In neurologie, poate mai mult ca in alte specialitati, istoricul 
bolii şi antecedentele pacientului ne pot orienta în diagnostic. Secretul 
unei anamneze corecte este acela de a ne transforma în buni 
ascultători. Este important să ne ferim şi de prezumptia că, fiind într-un 
serviciu de neurologie, pacientul trebuie obligatoriu să aibă o suferinţă 
neurologică. 

Pentru un examen neurologic complet, pacientul trebuie să fie 
treaz, conştient, cooperant, într-o cameră liniştită, bine iluminată, 
încălzită corespunzător, cu posibilitatea de a fi dezbrăcat (păstrându-i 
intimitatea). Pacientul trebuie examinat complet, deoarece putem găsi 
semne neurologice la care nu ne aşteptăm şi care pot contribui la 
diagnostic. 

Anamneza cuprinde mai multe etape: 

v Datele personale ale pacientului: vârsta, ocupația, dacă 
este dreptaci sau stângaci (emisfera stângă 
coordonează limbajul la toţi dreptacii si la 70% dintre 
stângaci sau ambidextrii). 

Motivele internării. 
Antecedente personale. 
Antecedente familiale. 
Condiţii de viata şi de muncă. 
Istoricul bolii. 

Pacientul trebuie lăsat să se exprime singur (pe cât posibil, 
dacă nu are tulburări de limbaj sau de exprimare), să descrie 
simptomele cu propriile cuvinte şi cu cât mai multe amănunte posibil, 
dar fără a se pierde în detalii exhaustive. 

Ca urmare, după identificarea simptomelor, trebuie să 
clarificăm din timpul anamnezei următoarele aspecte: 

v De când s-a instalat simptomatologia și care a fost modul de 
apariție (brutal sau gradat) şi evoluţia acesteia: există 
progresivitate sau nu? 

v Dacă simptomele apar cu intermitenta, cât durează acuzele şi 
care este frecvența de apariție sau dacă sunt stabile și 
constante în timp 


4 4 4 


Existenţa altor simptome asociate principalelor acuze 
Factori care precipită sau ameliorează simptomele 
Ce investigaţii s-au efectuat până la momentul actual 
Ce tratamente a mai urmat şi cu ce efect asupra simptomelor 
prezentate 

În ceea ce priveşte antecendentele personale, este de 
preferat să ne bazăm, pe cât posibil pe documente medicale anterioare 
care să ateste diferitele afecţiuni declarate de pacient. 

Este important să cunoaştem medicamentele pe care le lua 
pacientul până în momentul prezentării la medic, pentru toate 
afecțiunile declarate, precum şi dozele administrate. 

Antecedentele familiale trebuie atent căutate, mai ales că o 
mulțime de boli neurologice degenerative au un substrat genetic. De 
asemenea, o multitudine de factori de risc pentru patologia vasculară 
au o încărcătură familială  (dislipidemiile, diabetul zaharat, 
hipertensiunea arterială, etc.). 

În ceea ce priveşte condiţiile de viată şi muncă, nu trebuie 
neglijate întrebările despre expunerea la diferiţi factori toxici 
profesionali. De asemenea trebuie ținut cont că, impactul social al 
afecțiunilor neurologice, soldate de multe ori cu handicapuri deloc de 
neglijat, este foarte mare, pacienţii necesitând suport psihologic pentru 
integrarea în societate şi evitarea izolării sociale. 


eS, NTA 


Concluzii: 
v Anamneza reprezintă partea cea mai importantă a 
examenului clinic. 
v Ea trebuie să ne ajute să construim ipotezele de 
diagnostic, prin integrarea datelor în contextul 
antecedentelor personale si familiale ale pacientului. 


I.2. INSTRUMENTELE NECESARE EXAMINĂRII 
NEUROLOGICE 


Ciocanul de reflexe care poate fi dotat cu un ac bont şi cu o 
periuta pentru examinarea sensibilităţii dureroase şi tactile. 


i = 
a 


e=: 


Ac bont pentru examinarea sensibilitatii dureroase. 

Periuta sau vata pentru examinarea sensibilitatii tactile. 

Diapazon pentru examinarea sensibilitatii vibratorii. 

Oftalmoscop pentru examinarea fundului de ochi, iar lumina 
poate servi si la examinarea reflexului fotomotor. 


Lanterna pentru examinarea reflexului fotomotor. 

Sapun sau altă substanță odorizantă pentru examinarea 
olfactiei. 

Examenul se incepe prin examinarea generala: este observat 
pacientul in timp ce se obtine anamneza. Examinatorul va incepe prin 
a se prezenta, evaluand in acelaşi timp, grosier, starea de constienta a 
pacientului. 

Se apreciază aspectul general al pacientului: igiena şi aspectul 
vestimentar (adecvat temperaturii mediului, vârstei, statusului social). 
Se notează : 

e Greutatea, înălțimea, constituţia (caşectic, obez, 
dismorfic). 

e Diferitele posturi particulare (opistotonus, torticolis) 
sau mişcări involuntare (tremor, mişcări ample, crize 
oculogire), dacă există. 

e Semne vitale: pulsul (palparea arterelor periferice de la 
toate membrele) şi alura ventriculară, auscultatia 
cordului şi arterelor carotide, temperatură, tensiune 
arterială, respiratii. 

e Examinarea semnelor de iritatie meningeală. 


ll. ATITUDINI PARTICULARE ŞI SEMNE 
MENINGEALE 


1.4. ATITUDINI PARTICULARE 


Anumite patologii neurologice determină atitudini particulare, 
care ne ajută la orientarea diagnosticului încă de la prima inspecţie a 
bolnavului. 


> Hemipareza spastică (cel mai frecvent după afectiuni vasculare 
cerebrale) 

v Membrul superior este în adductie, cu antebraţul în 
semiflexie şi uşoară pronatie pe brat, iar degetele sunt 
flectate peste police. 

v Membrul inferior este în extensie, piciorul având tendinţa 
de a fi în flexie plantară şi rotaţie internă. Această poziţie 
determină mersul caracteristic, cosit al acestor pacienți. 

> Boala Parkinson 

v Anteroflexia trunchiului. 

v Mers cu paşi mici, tarsaiti, fără balansul brațelor. 

v Facies hipomimic sau amimic (fijat), cu clipit rar. 

> Coree 

v Pacientul nu poate menţine o atitudine stabilă datorită 
unei multitudini de mişcări involuntare, total dezordonate. 

> Rigiditatea prin decerebrare 

v Trunchiul este în extensie. 

v Membrele superioare sunt în extensie, adductie şi rotaţie 
internă. 

Y Membrele inferioare sunt în extensie şi rotație interna. 

> Rigiditatea prin decorticare 

v Trunchiul este în extensie. 

v Membrele superioare sunt în flexie. 

v Membrele inferioare sunt în extensie şi rotaţie internă. 

> Meningite 
v Atitudinea bolnavului este ghemuita, în cocos de puşcă. 


> Discopatii vertebrale 
v Atitudine antalgica, cu apariția unei scolioze antalgice. 


> Torticolis 
v Capul este înclinat lateral, cu barbia ridicată şi fata rotata 
spre partea opusa. 


I.2. SEMNELE MENINGEALE 


Semnele meningeale se obțin prin manevra de elongatie a 
rădăcinilor nervilor spinali, care din cauza durerii provocate, duce la 
limitarea mişcării de flexie în regiunea cervicală sau de extensie la 
nivelul membrelor inferioare. 

Examinarea clinică a semnelor meningeale se efectuează cu 
pacientul în decubit dorsal, cu membrele inferioare în extensie. 

Redoarea de ceafă reprezintă contractia musculaturii cefei, 
insotita de durere la manevrele de mobilizare voluntară sau pasivă a 
cefei, la încercarea de a atinge toracele cu bărbia, în conditiile iritatiei 
rădăcinilor nervoase de un proces infecțios (meningite bacteriene sau 
virale) sau de modificarea mediului chimic normal (sânge în spatiul 
subarahnoidian) . 

Examinatorul incearca sa flecteze capul pacientului pe torace. Se va 
constata imposibilitatea flexiei capului, barbia neputand atinge toracele. 


á, — 
i 
pr a na 


EXAMEN NORMAL = ABSENTA REDORII DE CEAFA 


Trebuie sa mentionam ca imposibilitatea flexiei capului nu 
inseamna obligatoriu existenta iritatiei meningeene: exista redoare de 
ceafă şi în cazul unor fracturi ale coloanei cervicale, situaţie în care nu 
se poate face nici flexia nici extensia capului (şi nici nu este indicat), 
sau, mai frecvent întâlnită în practica medicală, prin modificări 
spondilozice ale coloanei cervicale. Putem găsi la unii pacienţi şi 
redoare de tip opozitional, de asemenea şi pentru flexie şi pentru 
extensie, dar în absenţa unor traumatisme, mai ales la pacienţi isterici. 

Semnul Kernig 

e Kernig 1: pacientul se află în decubit dorsal şi la încercarea de 
flexie a coapsei din şold, cu membrul inferior în extensie, se va 
produce flexia involuntară a genunchiului (antalgic). 


Adaptare după Adam 


e Kernig 2: pacientul fiind în decubit dorsal cu coapsa flectată pe 
abdomen la 90°, exminatorul încearcă să extindă gamba din 
genunchi, ceea ce produce durere şi o limitare a extensiei (sub 
135: 


Semnul Brudzinski 


e Brudzinski 1: examinatorul încearcă să efectueze flexia capului 
pacientului pe torace, ceea ce determină o durere care duce la 
flexia gambelor pe coapse şi a acestora pe abdomen. 


Ro aia 


SEMN BRUDZINSKI NEGATIV 


e 
(So 4 


Însa 3 


SEMN BRUDZINSKI POZITIV 
Adaptare după Adam 


e Brudzinski 2: efectuarea flexiei pasive a coapsei pe abdomen, 


determină flexia gambei şi coapsei la celălalt membru inferior. 
Meningismul determină: 


- cefalee 

- vărsături 

-  fotofobie 

- redoare de ceafă 

- semnele Brudzinski şi Kernig pozitive 

- febră (dacă există o cauză infecțioasă). 


III. SISTEMUL MOTOR ŞI MOTILITATEA 


Sistemul motor asigură motricitatea organismului, fiind 
constituit din mai multe subsisteme, între care există interacțiuni : 

e ARIILE MOTORII CORTICALE (ARIILE MOTORII ŞI 

PREMOTORII, ARIA MOTORIE SUPLIMENTARĂ) 
CĂILE MOTILITATII (SISTEMUL PIRAMIDAL) 
SUBSISTEMUL EXTRAPIRAMIDAL 
SUBSISTEMUL CEREBELOS 
SUBSISTEMUL VESTIBULAR 
Motilitatea reprezintă posibilitatea de mişcare, ce asigură 
deplasarea organismului sau a diferitelor segmente ale sale. Motilitatea 
este de mai multe feluri: 

-voluntară 

-automată 

-reflexă 

-posturală 

-involuntară. 

Motilitatea voluntară este compusă dintr-o succesiune de 
mişcări voluntare, comandate de scoarța cerebrală cu un scop bine 
stabilit. Comanda actului motor pleacă din scoarța precentrală a 
lobului frontal (aria motorie primară = aria 4 Brodmann, unde se 
află homunculusul motor, aria premotorie = aria 6 Brodmann, aria 
motorie suplimentară). Dacă este întreruptă calea eferentă motorie, 
indiferent de nivelul acestei întreruperi, nu se mai poate efectua 
mişcarea voluntară. 

Perturbarea mişcării voluntare, ca amplitudine, viteză sau forță 
de execuţie, duce la paralizie, care, în funcţie de aspectul cantitativ şi 
de localizare, poate varia de la pareză până la plegie: 

PAREZA = limitarea mişcărilor într-un anumit teritoriu: 

e monopareza = scăderea amplitudinii, vitezei sau forței de 
execuție a mişcărilor la un membru (monopareză brahială sau 
crurală, stângă sau dreaptă). 

e hemipareza = scăderea amplitudinii, vitezei sau a forței de 
execuție a mişcărilor în jumătate de corp (atât la membrul 
superior, cât şi la cel inferior). 

e parapareza = scăderea amplitudinii, vitezei sau forței de 
execuţie a mişcărilor la membrele inferioare. 

e dipareza = afectarea a două membre. 

e tetrapareza = afectarea tuturor celor patru membre. 

PLEGIE = lipsa totala a miscarilor intr-un teritoriu, cu aceleasi 
variante: 

e monoplegie = absența mişcărilor la un membru (monoplegie 

brahială sau crurală, stângă sau dreaptă). 

e hemiplegie = absenţa mişcărilor atât la membrul superior, cât si 

la cel inferior de aceeaşi parte (în jumătate de corp). 

e paraplegie = absenţa mişcărilor la membrele inferioare. 

e diplegie brahială = absența mişcărilor la ambele membre 

superioare. 

e tetraplegie = absenţa mişcărilor la toate cele patru membre. 
Există posibilitatea evaluării gradului de deficit motor pe baza unei 
scale (Medica! Research Council Scale) cu 5 grade: 

0 = nici un fel de mişcare nu este posibilă 

1 = sunt posibile contractii voluntare vizibile, sau pe care le 
evidentiem la palparea muschiului, dar care nu deplasează segmentul 
în care se produc. 

2 = este posibilă mişcarea activă, dar fără a învinge gravitația 
(pe planul patului). 

3 = mişcarea activă se poate executa şi împotriva gravitației, 
dar nu şi împotriva unei rezistenţe din partea examinatorului. 

4 = mişcarea activă este posibilă contra gravitaţiei şi a unei 
rezistențe, dar cu forță redusă. 

5 = forța musculară este normală, pacientul poate executa 
mişcarea contra rezistenței impuse de examinator. 


II.1. CĂILE MOTILITĂȚII 


Ill.1.1. CĂILE PIRAMIDALE (CORTICO-SPINALE) 


Căile piramidale sunt alcătuite din fibre (axoni) cu originea în 
scoarța cerebrală, în celulele piramidale Betz (neuronul motor central 
Lul=NMC) din aria precentrală a lobului frontal, unde se află 
homunculusul motor, la care se asociază fibre din aria premotorie şi din 
aria motorie suplimentară. Ele se termină în nucleii motori ai nervilor 
cranieni sau în celulele motorii din coarnele anterioare (neuronul 
motor periferic = NMP) ale măduvei spinării. Căile piramidale au deci 
două tracturi: unul cortico-bulbar, care merge la nucleii nervilor 
cranieni, şi altul cortico-spinal, care merge la coarnele anterioare din 
măduva spinală. 

A. Tractul  cortico-spinal, numit şi fasciculul piramidal, 
reprezintă calea motricității voluntare. Are originea în celulele 
piramidale (NMC) din scoarța cerebrală (celulele Betz), de unde 

capătă un traiect descendent, trecând prin bratul posterior al 
capsulei interne şi apoi pe fata anterioară a trunchiului cerebral. În 
pedunculii cerebrali ocupă porțiunea mijlocie a piciorului acestora, în 
punte trece printre fibrele pontine transversale, care îl disociază în 
fascicule numeroase, iar la nivel bulbar devine superficial şi determină 
regiunea piramidelor anterioare, care proemina pe fata anterioară a 
bulbului. La nivelul etajului inferior bulbar, el se desface in doua 
fascicule: 

e unul se încrucişează pe linia mediană formînd decusatia 
piramidală şi devine tractul cortico-spinal lateral 
(fasciculul piramidal încrucişat, care conţine cea mai 
mare parte a fibrelor piramidale ~90%), 

e iar altul, mai redus (~10% dintre fibrele piramidale) 
coboară în măduvă direct si devine tractul cortico- 
spinal ventral (fasciculul piramidal direct). 

Fibrele tractului piramidal direct se încrucişează şi ele la 
nivelul măduvei prin comisura albă anterioară, dar etajat la nivelul 
diferitelor segmente medulare. La nivelul măduvei, fibrele fac sinapsă 
cu al doilea neuron al căii, celula motorie din cornul anterior (NMP). 

B. Tractul cortico-bulbar este numit şi fasciculul geniculat, 
pentru că, după ce coboară din scoarța cerebrală, trece prin 
genunchiul capsulei interne. La nivelul pedunculului cerebral ocupă 
cincimea internă a piciorului peduncular, iar în traiectul său prin 
trunchiul cerebral trimite fibre spre nucleii de origine ai nervilor motori 
cranieni. Unele fibre, de la nivelul pedunculului cerebral, formează un 
fascicul distinct, care se alătură lemniscului medial şi trimite fibre în 
nucleii nervilor oculomotori III, IV, VI, precum şi în nucleul cefalogir al 
nervului XI, formând fasciculul cortico-oculo-cefalogir. Celelalte fibre 
pontine şi bulbare merg către nucleii motori ai nervilor V, VII, X, XII. 

Adaptare dupa Netter 


Neuronul motor periferic (NMP) este cel de-al doilea neuron 
al căii motorii şi el se găseşte în trunchiul cerebral sau coarnele 
anterioare ale măduvei spinării, de unde pleacă nervii cranieni, 
respectiv spinali, către organele efectorii ce asigură mişcarea. Există 
două tipuri de neuroni în coarnele anterioare: 

- motoneuronii alfa 

- motoneuronii gamma 

Motoneuronii alfa au acţiune directă pe fibrele musculare şi 
sunt de două feluri: alfa fazici, care inervează fibrele musculare cu 
contracție rapidă, şi intervin doar în timpul contractiei şi alfa tonici, 

care inervează fibrele musculare cu contracție !onta, şi care descarcă 
continuu, asigurând tonusul muscular. 

Motoneuronii gamma acționează asupra fusurilor musculare 

ce controlează tonusul muscular în repaus şi intervin prin bucla 
gamma în reglajul mişcărilor. 
Fiecare neuron motor are terminatii ce acţionează asupra unui număr 
mare de fibre musculare (100-200); pericarionul, împreună cu axonul şi 
terminatiile sale, plus toate fibrele musculare pe care acestea le 
inervează formează o unitate motorie. Forţa, viteza şi amplitudinea 
unei mişcări sunt determinate de numărul de unităţi motorii ce intră în 
acțiune şi de mărimea lor (exemplu: unități motorii mici cu 4-6 fibre 
musculare, la nivelul muschilor oculomotori; unităţi motorii mijlocii cu 
30-60 fibre musculare, la nivelul muşchilor respiratori; unităţi motorii 
mari, cu până la 2000 fibre musculare, la nivelul muşchilor scheletici). 

Rolul neuronilor motori este complex: intervin în  motilitatea 
voluntară, asigură motilitatea reflexa şi automată şi intervin în reglarea 
tonusului muscular. 


11.1.2. CĂILE EXTRAPIRAMIDALE 


Impulsurile transmise de la celulele piramidale sunt permanent 
controlate de alte sisteme care intervin în mişcare, printre care şi 
sistemul extrapiramidal. Noţiunea de sistem extrapiramidal nu este la 
fel de bine delimitată anatomic, fiind mai mult o noţiune funcţională, 
necesară scopurilor didactice. Acesta este constituit din nucleii 
(ganglionii) bazali şi structurile conexe lor, deci cu o răspândire la 
mai multe nivele din sistemul nervos, intervenind în modularea mişcării 
voluntare, a tonusului muscular şi în mişcările automate şi posturale. 
Termenul anatomic de nuclei bazali se referă la o serie de nuclei 
cenuşii subcorticali, localizati în profunzimea emisferelor cerebrale: 

e nucleul caudat, 

e nucleii lenticulari, la care se pot adăuga 
e claustrum 

e amigdala, 

e nucleus accumbens. 

Din cauza conexiunilor, substanța neagră şi nucleul roşu, 
deşi se află în trunchiul cerebral pot fi considerate ca făcând parte din 
aceste structuri. În mod obişnuit, noțiunea de ganglioni bazali se referă 
la nucleul caudat şi nucleul lenticular (cu cele două subdiviziuni: 
putamenul - în treimea laterală şi globus pallidus - în cele două treimi 
mediale). Ganglionii bazali au conexiuni pe de o parte cu scoarța 
cerebrală, şi pe de altă parte cu nucleul subtalamic şi substanța 

neagră, care, deşi nu au aceeaşi origine, sunt legate functional. Se ştie 
in prezent că aceşti nuclei au rol în controlul motor, deşi nu au proiecții 
directe la nivel medular, dar acţionează asupra ariilor corticale motorii, 
prin bucle de tip feedback. 

Corpul striat, cu nucleii de legătură şi conexiunile lor sunt descrişi de 
multi autori ca fiind „sistemul motor extrapiramidal”, noțiune ce face 
diferența de „sistemul motor piramidal”. 

Aceşti nuclei au conexiuni cu cortexul cerebral, substanța 
neagră, talamus, nucleul subtalamic, cerebel. Un rol important le revine 
nucleului ventrolateral si anterior talamic, ce reprezintă o punte de 
legătură între fibrele ascendente ale sistemelor extrapiramidal şi 
cerebelos spre ariile frontale oculogire şi aria motorie suplimentară, de 
unde vor ajunge la sistemul corticospinal şi la alte sisteme 
descendente. 

Adaptare după Netter 


Funcţiile subsistemului extrapiramidal: 

+ inițierea mişcărilor voluntare si monitorizarea progresiei 
mişcării. 

e transferul şi modificarea informaţiilor de la neocortex la ariile 
motorii (mai ales aria motorie suplimentară şi aria premotorie). 

e execuția automata  (rememorarea instrucţiunilor pentru 
iniţierea, controlul şi încetarea) a activității motorii învățate 
anterior. Nucleul caudat este locul de origine a activității motorii 
automate. 

e modularea activităţii limbice si cognitive prin implicarea 
cortexului prefrontal asociativ. 


11.1.3. NUCLEII BAZALI SAU CORPUS STRIATUM 


Corpul striat este cel mai mare component al ganglionilor 
bazali, situat profund in emisferele cerebrale, fiind divizat în trei 
componente: 

e nucleul caudat, 
e putamenul şi 
e globus pallidus. 

Nucleul caudat este separat incomplet de putamen prin 
capsula internă si formează impreună neostriatul. El conţine un 
neurotransmitator inhibitor: acidul gama-amino-butiric (GABA) şi altul 
excitator: acetilcolina (Ach), pe lângă care se mai găsesc şi alti 
neurotransmitatori: enkefaline, substanta P, neuropeptidul Y. 

Globus pallidus formeaza paleostriatul, fiind situat medial 
de putamen si separat de el printr-o lama de fibre mielinizate numita 
lamina medulară externa. O lamă similară (lamina medulară 
internă) îl împarte într-o parte laterală sau externă şi o parte medială 
sau internă. Globus pallidus este traversat de numeroase fibre 
mielinizate, ceea ce îi conferă aspectul caracteristic. Termenul de 
nucleu lenticular se referă la putamen şi globus pallidus împreună. 


Striatul ventral şi Pallidum 


Regiunea se referă la partea ventrală a putamenului împreună cu globus 
pallidus ventral până la comisura anterioară. Ea include şi nucleul accumbens, ce are 
conexiuni şi cu striatul ventral şi pallidum, dar şi cu sistemul limbic. 


Claustrum 


Este o fâşie de substanță cenuşie situată medial de cortexul insular în 
partea laterală a putamenului. Deşi funcţia lui nu este complet elucidată, are 
conexiuni cu ariile vizuale şi somato-senzoriale ale cortexului cerebral prin fascicule 
asociative din capsula extremă; de asemenea primeşte impulsuri de la hipotalamus 
(lateral), talamus (nucleul centro-median) şi de la locus ceruleus. Nu are proiecții 
subcorticale. Nu are conexiuni cu corpul striat. 


Complexul nuclear amigdaloid 


Este localizat în partea dorso-medială a lobului temporal, profund sub uncus, 
fiind format din mai multi sub-nuclei. Este o componentă a sistemului olfactiv şi limbic, 

având rol in olfactie, funcţiile viscerale, endocrine şi comportamentale. Nu are rol în 
activitatea motorie. 


Substanta nenumita 


Este o zona de substanţă cenuşie situată ventral de nucleul lentiform, cu 
extindere anterolaterala spre complexul amigdaloidian, regiunea rostrala fiind situata 
sub cortexul substanței perforate anterioare. Acest nucleu este legat de corpul striat, 
primeşte aferente de la cortexul limbic şi hipotalamus, fiind legat functional mai mult 
de ganglionii bazali decât de sistemul limbic şi olfactiv, şi are conexiuni similare cu 
globus pallidus. 


lll.1.4. SUBSTANTIA NIGRA 


Substanta neagră este un nucleu alungit situat în pedunculii 
cerebrali, care, desi se află în trunchiul cerebral, face parte din punct 
de vedere funcțional din sistemul extrapiramidal, datorită conexiunilor 
şi funcţiilor sale. Are două porțiuni distincte din punct de vedere al 
neurotransmitatorilor utilizaţi şi a conexiunilor: pars reticulata (ventral - 
foloseşte GABA ca neurotransmitator si se proiectează la nivelul 
talamusului în nucleii ventral anterior, ventral lateral si dorsomedial si a 
nucleilor din trunchiul cerebral si primeste impulsuri de la striat prin 
intermediul GABA si a substanţei P) si pars compacta (dorsal — 
foloseşte dopamina - DA şi are proiecţii pe neostriat). Pars compacta 
contine un pigment negru — neuromelanina. Pars reticulata contine si 
o cantitate mare de enzimă: glutamate-decarboxilaza (GAD), necesară 
pentru sinteza GABA. 


1.1.5. NUCLEUL SUBTALAMIC (LUYS) 


Nucleul subtalamic al lui Luys este o structură situată ventral 
de talamus chiar medial de capsula interna, ce primeste impulsuri de la 
cortex si are legaturi bidirectionale cu GP (globus pallidus). Leziunile, 
mai ales vasculare de la acest nivel sunt urmate de aparitia miscarilor 
involuntare de mare amploare, de tip hemibalic. 


11.2. EXAMINAREA MOTILITATII VOLUNTARE 


Motilitatea cuprinde totalitatea mişcărilor executate de un 
organism, pentru a face fata mediului înconjurător. 
Pentru aprecierea motilitatii se examinează: mişcările active, forța 
segmentară şi se încheie cu probele de pareză. 


11.2.1. MISCĂRILE ACTIVE 


Pentru examinarea mişcărilor active i se dau pacientului 
diferite comenzi pe care acesta le va executa, în scopul evidentierii 
modificărilor de motilitate. Pacientul trebuie să fie conştient şi 
cooperant, altfel nu se pot examina toate tipurile de mişcări. 

Se examinează separat membrele superioare, cele inferioare 
şi trunchiul, punând pacientul să execute mişcări în toate articulațiile. 
Trebuie să ținem cont de posibilele afecțiuni asociate, ne-neurologice, 
care pot împiedica efectuarea mişcărilor: diverse artroze, poliartrite, 
fracturi vechi consolidate vicios, artrite, limitări antalgice. 


1.2.1.1. MEMBRUL SUPERIOR: 


a. - la nivelul mainii avem posibilitatea de a efectua 5 tipuri de 
mişcări: 

a.1. flexia degetelor: rugăm pacientul să închidă 
pumnul, mişcare executată de flexorul superficial şi profund al 
degetelor, prin intermediul nervilor median şi ulnar (nervul ulnar 
inervează toți muşchii intrinseci ai mâinii, cu excepția celor doi 
lumbricali laterali, opozantului policelui, scurtului abductor al policelui şi 
scurtului flexor al policelui, care sunt inervati de nervul median) şi al 
rădăcinii C8. 


a.2. extensia degetelor: se fixează mana 
pacientului şi îl rugăm să ţină degetele în extensie, mişcare executată 
de extensorul degetelor, prin nervul interosos dorsal (ram din radial), 
ce corespunde ca rădăcini C7, C8. 


a.3. abductia degetelor: este rugat pacientul sa 
depărteze degetele, mişcare executată, cu ajutorul interososului dorsal, 
inervat de rădăcinile C8, T1 (nervul ulnar). 


a.4. adductia degetelor: rugăm pacientul să apropie 
degetele, cu ajutorul muschiului interosos palmar, inervat de rădăcinile 
C8, T1 (nervul uinar): 


a.5. opozitia policelui: prin intermediul muschiului 
opozant al policelui, inervat de rădăcinile C6, C7, C8, T1 (nervul 
median). 

b. -la nivelul pumnului sunt posibile următoarele mişcări: 

b.1. flexia pumnului: cu muşchii mare palmar şi 
flexor profund al degetelor - partea radială, prin rădăcinile C7-T1 
(nervul median) şi muschiul flexor profund al degetelor - partea 
cubitală, prin rădăcinile C7-T1 (nervul cubital). 


b.2. extensia pumnului: cu muşchii extensor comun 
al degetelor, lung extensor al policelui, scurt extensor al policelui, 
extensor propriu al indexului, extensor propriu al degetului mic prin 
rădăcinile C6-C8 (nerv radial) şi muschiul lung abductor al policelui, 
inervat de rădăcinile C6-C7 (nerv radial). 


b.3. mişcările de lateralitate: flexia cubitală a mâinii 
executată cu muschiul flexor carpian cubital inervat de rădăcinile C7- 
T1 (nerv cubital) şi extensia radială a mâinii prin extensorul radial al 
carpului inervat de rădăcinile C6-C8 (nerv radial). 

Rotatia pe care o execută adesea pacienţii este o mişcare combinată a 
celor anterioare. 

c. -la nivelul articulatiei cotului se pot obtine: 

c.1. flexia antebratului: rugăm pacientul să ridice 
antebraţul, cu mâna in supinatie; mişcarea este executată cu ajutorul 
muşchilor biceps brahial şi brahial anterior, prin intermediul rădăcinilor 
C5-C6 (nervul musculocutan), a muschiului coracobrahial prin 
intermediul rădăcinilor C6-C7 (nervul musculocutan) şi a muschiului 
lung supinator (brahioradial) inervat de rădăcinile C5-C6 (nervul 
radia!). 


c.2. extensia antebraţului: rugăm pacientul să facă 
mişcarea de extensie a antebraţului, care se execută cu ajutorul 
muşchilor triceps şi anconeu, inervati de rădăcinile C6, C7, C8 (nervul 
radial). 


20 


c.3. pronatia se efectueaza cu ajutorul muschilor 
rotund pronator, inervat de radacinile C6-C7 (nervul median) si patrat 
pronator, inervat de radacinile C8-T1 (nervul median) : 


c.4. supinatia se efectuează cu ajutorul muschilor 
lung supinator (brahioradial), inervat de radacinile C5-C6-C7 (nervul 
radial) si biceps brahial. 

d. -la nivelul articulatiei scapulo-humerale se pot obtine: 

d.1. rotatia interna (mediala): rugam pacientul sa-si 
mentina cotul langa torace, cu antebratul in flexie la 90 de grade, si sa- 
şi rotească antebraţul dinspre lateral spre medial (spre toracele 
anterior), cu ajutorul muschilor subscapular, inervat de rădăcinile C5- 
C6-C7 (nervul subscapular superior şi inferior), latissimus dorsi si 
pectoralis major. 


d.2. rotația externă (laterală): din poziţia anterioară 
este adus antebraţul de lângă torace spre lateral cu muşchiul 
infraspinos inervat de rădăcinile C4-C5-C6 (nervul suprascapular) şi 
muşchiul pătrat mic inervat de rădăcinile C5-C6 (nervul axilar). 


d.3. abductia: rugam pacientul sa ridice ambele 
coate în lateral; mişcarea este executată cu ajutorul muschiului deltoid, 
prin intermediul nervului axilar, care corespunde din punct de vedere 
radicular, rădăcinilor C5-C6. (e)Initierea abductiei (primele 15 grade ale 
mişcării) o face însă muschiul supraspinos, prin rădăcina C5 din nervul 
suprascapular. (e e)Apoi intervine muschiul deltoid, până la 90 de 
grade, după care, (e e e) intră în acţiune trapezul (inervat de radainile 
C2-C3-C4 şi ramura spinală a nervului XI — accesor) şi dintatul 
anterior (inervat de rădăcinile C5-C6-C7-C8, prin nervul lung toracic). 


d.4. adductia: este miscarea inversa, de apropiere a 
membrului superior de trunchi, prin intermediul muschilor latissimus 
dorsi, rotund mare subscapular, inervati de radacinile C5-C8 (nervul 
subscapular), romboizi inervati de radacinile C4-C5 (nervul scapular 
dorsal), pectoral mare şi mic inervati de rădăcinile C5-T1 (nervii 
toracali anteriori), muşchi brahial anterior inervat de rădăcinile C5-C6 
(nervul musculocutan) si muschiul coracobrahial inervat de radacinile 
C6-C7 (nervul musculocutan). 

d.5. anteroductia: se efectueaza cu pectoralul mare, 
rotundul mare, latissimus dorsi, triceps. 


d.6. retropozitia: rugăm pacientul să ducă mâinile la 
spate, mişcare executată cu muşchii romboizi (major şi minor), prin 
rădăcinile C4-C5 (nerv scapular dorsal). 

lil.2.1.2. MEMBRUL INFERIOR: 


a. -la nivelul degetelor vom examina: 

a.1. flexia degetelor: se realizeaza cu muschii scurt 
flexor al halucelui şi scurt flexor al degetelor, inervati de rădăcinile L4- 
L5-S1 (nervul tibial = sciatic popliteu intern) şi cu muşchii lung flexor 
al halucelui, lung flexor al degetelor, pătratul plantar, lumbricali si 
interososi inervati de radacinile L5-S1-S2 (nervul tibial). 


a.2. extensia degetelor: are loc cu ajutorul 
extensorilor scurt şi lung al degetelor, prin rădăcinile L4-L5-S1 (nervul 
peroneal = sciatic popliteu extern). Extensia halucelui este 
efectuată de extensorii lung şi scurt ai halucelui, mai ales prin rădăcina 
L5 (nervul peroneal profund). 

b. -în articulaţia gleznei sunt posibile următoarele tipuri de 
mişcări: 
b.1. fiexie dorsală: prin intermediul muschilor tibial 
anterior, lung extensor al degetelor şi lung extensor al halucelui, prin 
rădăcinile L4-L5-S1 (nervul peroneal = sciatic popliteu extern). 


b.2. extensie (flexie plantara): se efectuează cu 
muşchii tibial posterior, peroneal lung şi scurt, inervati de rădăcinile 5- 
$1, solear, inervat de rădăcinile L5-S1-S2, gastrocnemian si plantar, 
inervati de rădăcinile S1-S2, toate rădăcinile fiind componente ale 
nervului tibial ( sciatic popliteu intern). 


b.3. flexia interna (inversia): -prin acţiunea 
muschilor tibial posterior, inervat de rădăcinile L4-L5-S1, (din nervul 
tibial) si tibial anterior, inervat de radacinile L4-L5-S1 (nervul peroneal 
profund) si externa (eversia) a gleznei (cu ajutorul muschilor lung si 
scurt peroneal, inervati de rădăcinile L4-L5-S1 prin nervul peroneal 
superficial). 


Si aici mişcarea de rotaţie pe care o execută cei mai multi pacienți, 
este o mişcare combinată a celor anterioare. 


c. -în articulația genunchiului sunt posibile două tipuri de 
mişcări: 

c.1. flexia gambei pe coapsa: se efectuează cu 
muşchii semitendinos, semimembranos şi biceps femural, inervati de 
rădăcinile _4-L5-S1-S2 (nerv sciatic), tensor al fasciei lata, inervat de 
rădăcinile L4-L5-S1 (nervul fesier superior). 


c.2. extensia gambei pe coapsa: prin intermediul 
muschiului cvadriceps femural, inervat de rădăcinile 12-13-14 (nervul 
femural). 

d. -în articulația coxo-femurală mişcările posibile sunt: 

d.1. flexia coapsei pe bazin: rugăm pacientul să 
aducă genunchii la piept, prin acțiunea muschilor iliopsoas şi tensor al 
fasciei lata, inervati de rădăcinile L1-1.2-L3-L4 (ramuri colaterale scurte 
ale plexului lombar şi ale nervului femural) şi drept femural din 
cvadriceps. 


d.2. extensia coapsei: cu ajutorul muschiului 
gluteus maximus, inervat de rădăcinile L5-S1-S2 (nervul gluteal 
inferior). 

d.3. abductia coapsei: se efectuează cu muşchii 
fesieri mic şi mijlociu, inervati de rădăcinile L4-L5-S1 (nervul fesier 
superior). 

d.4. adductia coapsei: cu ajutorul muschilor 
adductori scurt şi lung inervati de rădăcinile L2-L3-L4 (nervul 
obturator), adductor mare inervat de rădăcinile L2-L3-L4 (nervul 
obturator) şi rădăcinile L4-L5-S1 (nervul sciatic), muschiul pectineu 
inervat de rădăcinile L2-L3-L4 (nervul femural şi obturator) si 
muschiul gracilis inervat de rădăcinile L2-L.3-L4 (nervul obturator). 


d.5. rotația internă (medială) a coapsei se 
realizează cu muşchii fesier mic şi mijlociu, psoas major şi iliac, iar cea 
externă (laterală) a coapsei, cu muşchii piriform, obturator intern, 
gemeni (superior şi inferior), inervati de rădăcinile L4-L.5-S1-S2 (plex 
sacrat), muschiul obturator extern, inervat de rădăcinile L3-L4 (nervul 
obturator) şi sartorius, inervat de ramuri din nervul femural. 

1.2.1.3. MUSCULATURA CERVICALA: 


Pacientul este rugat sa execute miscari ale capului in toate directiile. 

a. flexie cu ajutorul muschilor: longus capitis, longus 
colli (inervat de rădăcinile C1-C7), rectus capitis anterior (inervat de 
rădăcinile  C1-C2), scalenus anterior, suprahioid,  infrahioid, 
sternocleidomastoidian (inervat de nervul accesor şi ramurile 
anterioare ale rădăcinilor C2-C3), platisma. 


b. extensie cu ajutorul muşchilor: 
sternocleidomastoidian, rectus capitis posterior major, rectus capitis 
posterior minor, obliquus capitis superior, splenius cervicis, splenius 
capitis, trapezius, iliocostalis cervicis, longissimus cervicis, 
longisssimus capitis, spinalis cervicis, spinalis capitis, inervati de ramuri 
dorsale ale nervilor cervicali. 

c. mişcări de lateralitate cu ajutorul muschilor: 
longus colli, rectus capitis lateralis, scalenius anterior, medius, 
posterior, sternocleidomastoid, obliquus capitis superior, splenius 
cervicis, splenius capitis, trapezius, iliocostalis cervicis, longissimus 
capitis, intertransversarii. 


d. mişcări de rotaţie: prin combinarea mişcărilor 
anterioare, în special prin acţiunea muschilor scalenus anterior, medius 
şi posterior, inervati de ramuri ale nervilor cervicali inferiori şi splenius 
capitis şi cervicis, inervati de ramuri ale nervilor cervicali mijlocii şi 
inferiori. 


111.2.1.4. MUSCULATURA TRUNCHIULUI ŞI A ABDOMENULUI: 


a. pacientul este rugat să execute mişcări de trecere 
din decubit dorsal în decubit ventral şi lateral; 

b. observăm menţinerea poziției corecte în ortostatism, şi 

c. simetria excursiilor toracelui în inspir şi expir. 


1.2.1.5. MUSCULATURA CENTURII COXO - FEMURALE: 
Este rugat pacientul a. să se ridice din poziţie şezândă în ortostatism 
b.să execute genuflexiuni 
c. să meargă 
În cazul unui deficit motor toate aceste mişcări sunt perturbate, 
necesitând sprijin pentru execuţia lor, iar mersul devine leganat sau 


posibil doar cu sprijin. 

1.2.1.6. MUSCULATURA CENTURII SCAPULO - HUMERALE: 


Pacientul trebuie a. să ridice umărul cu ajutorul muşchiului trapez, 
inervat de rădăcinile C1-C4 (nervul spinal). 

b. să ducă umărul înainte şi înapoi prin 
intermediul muschiului dintat anterior inervat de rădăcinile C5-C6 din 
nervul lung toracic 


c. să execute o mişcare de anteroductie a 
brațelor, contra unei rezistențe, pentru a examina poziţia scapulelor. 


Deficitul motor la acest nivel va limita miscarile in toate directiile 
descrise si scapulele se vor departa de torace, luand aspect de 
,scapula alata” (in mod normal, manevra este urmata de fixarea 
scapulelor pe torace). 


11.2.2. FORTA SEGMENTARA 


Se examineaza la fel ca miscarile active, dar examinatorul se 
opune fiecarei miscari executate de pacient, pentru a evidentia o 
eventuala scadere de forta in executie, desi miscarile pot fi de 
amplitudine normala si executate cu viteza normala. Uneori, pacientul 
execută foarte bine toate tipurile de mişcări comandate, dar cand ne 
opunem acestora, constatăm că forța cu care le efectuează este mai 
mică decât normal. Pentru a aprecia mai bine forța segmentară, vom 
examina simultan cele două membre, fiind astfel mai uşor de apreciat 
diferenţele dintre stânga şi dreapta, atunci când ele există. 

Pentru forța de flexie a mâinilor, rugăm pacientul să strângă 
degetele examinatorului cu toată forța şi vom nota existența unei 
diferențe între stânga şi dreapta. În mod normal examinatorul nu se 
poate elibera din strânsoarea pacientului decât când acesta diminuă 
voluntar forta de strângere. 


Pacienţii care au boli musculare primare (polimiozită, distrofie 
musculară) sau afecţiuni ale jonctiunii neuromusculare (miastenia 
gravis), pot dezvolta un deficit motor predominent la nivelul 
musculaturii proximale (la nivelul centurilor). Acest deficit de forță se 
manifestă prin imposibilitatea de ridicare în poziţie ortostatică din 
şezând, fără sprijin, sau dificultate în efectuarea activităţilor cu braţele 
ridicate (pieptănat). 

O particularitate în examinare o reprezintă mişcarea de 
abductie a bratelor: inițierea mişcării (primele 15 grade) o face 
supraspinosul, pentru ca ulterior să intervină până la 90 de grade 
deltoidul şi de la acest nivel până la 180 de grade intră în acţiune 

trapezul si dintatul mare. Ca urmare, pacientul este bine să fie 
examinat cu atentie pentru fiecare dintre aceste miscari pentru a 
evidentia un deficit motor localizat. 


Examinam pensa medio-mediana, testand forta dintre police si 
index si comparand stanga-dreapta. 


Examinam pensa medio-cubitala, testand forta segmentara 
dintre police si degetul mic. 

Se examinează şi forța de abductie şi adductie a degetelor, 
prin executarea acestor mişcări contra rezistenței opuse de 
examinator. 


_ > 

Pentru o examinare corectă este necesară fixarea încheieturii 
mâinii de către examinator, la efectuarea tuturor mişcărilor descrise 
mai sus. 

Pentru examinarea completa a forței segmentare la nivelul 
mâinii, vom examina şi forța de opoziţie a policelui, rugând pacientul sa 


încerce cu forță maxima să ajungă cu policele la nivelul degetului mic, 
în timp ce examinatorul se opune acestei mişcări. 


a 

Forța segmentara la nivelul pumnului se examinează rugand 
pacientul să execute mişcările de flexie şi extensie contra unei 
rezistențe. 

Forta segmentara la nivelul antebratului se examineaza 
rugând pacientul sa facă flexia şi extensia antebraţului contra 
rezistenței opuse de examinator. 

La nivelul articulatiei scapulohumerale examinatorul se v2 
opune la toate mişcările descrise anterior, depistand dacă există 
scădere de forță pentru una sau mai multe dintre acestea. 

Forta de flexie si de extensie a degetelor de la picioare 
necesita opunerea la aceste miscari, pentru a evidentia eventuale 
diferente in executia miscarii cu cele doua membre. 


Este utila si examinarea fortei de flexie si extensie a halucelui, 
care ne poate orienta in diagnosticarea unei radiculite: radacina L5 
are rolul de a asigura flexia dorsala a halucelui (afectarea sa va duce 
la imposibilitatea efectuării acestei mişcări, sau la execuţia ei cu forță 
scăzută), iar rădăcina S1 face flexia plantară a halucelui (afectarea 
sa fiind urmată de execuţia cu forță scăzută sau imposibilitatea 
efectuării acestei mişcări). 

Forța de flexie dorsală a piciorului se testează rugand 
pacientul să execute cu forță maxima, contra rezistenței examinatorului 
mişcarea de a trage de laba piciorului în sus, spre gambă. 

Forta de flexie plantara se examineaza rugand pacientul sa 
execute mişcarea de împingere in jos a labei piciorului cu toată forța, 
contra rezistenţei examinatorului. 


Forța de flexie şi extensie a genunchiului se examinează 
rugând pacientul să execute mişcările contra rezistenței opuse de 
examinator pe fata posterioară, respectiv anterioară a gambelor, 
notând orice diferență de forță între cele două membre. 


Testarea fortei de abductie si adductie se efectueaza prin 
plasarea rezistentei examinatorului pe fata externa sau interna a 
gambelor si rugarea pacientului să depărteze şi să apropie simultan 
membrele inferioare, cu forță. 


Flexia şi extensia coapsei este examinată rugând pacientul să 
execute mişcarea de ridicare a membrului inferior de pe planul patului, 
contra unei rezistenţe, şi coborârea lui în aceleaşi condiţii. 


11.2.3. PROBELE DE PAREZA 


A. Pentru membrele superioare: 

Este rugat pacientul sa tina bratele intinse in fata cateva 
secunde; in mod normal membrele superioare raman in aceasta 
poziţie fără dificultate. Dacă unul dintre ele are tendința de a se 
deplasa în jos, atunci apreciem proba ca fiind pozitivă. Şi tendinţa de 
redresare repetată pentru menţinerea în poziţia cerută ne va arăta tot o 
probă pozitivă. Proba poate fi mai sensibilă dacă rugăm pacientul să 
tina braţele întinse în poziţie de supinatie, forța necesară fiind mai 
mare, şi membrul cu deficit de forță are tendința de a se roti în poziţie 
de pronatie, ca apoi sa cadă. Pronatia este un indicator pentru deficitul 
motor de tip central, membrul cu deficit motor având tendinţa de a fi 
ținut în poziţie de pronatie. Este o probă utilă şi pentru diferenţierea 
unui deficit real de unul mimat, situație în care membrul va cădea fără 
să execute mişcarea de pronatie. 


B. Pentru membrele inferioare există două probe de pareză 
pentru pacientul examinat în decubit dorsal şi o probă de pareză pentru 
pacientul în decubit ventral: 

e Mingazzini: bolnavul este în decubit dorsal şi este rugat să ridice şi 
să menţină membrele inferioare în flexie, realizând un unghi obtuz 
între bazin şi coapse şi un unghi drept între coapse şi gambe. 
Membrul cu deficit motor va cădea mai repede pe planul patului. 


e Vasilescu: pacientul în decubit dorsal este rugat sa execute mai 
multe mişcări de flexie şi extensie, simultan cu cele două membre, 
fără a le lipi unul de altul, cu călcâiele pe planul patului. Membrul 
inferior cu deficit motor va rămâne în urma celui sănătos. 


e Barre: pacientul în decubit ventral este rugat să menţină membrele 
inferioare flectate de la nivelul genunchilor în unghi obtuz; membrul 
paralizat va cădea mai repede pe planul patului. Se recurge la 
această probă în condiţiile în care nu se pot executa celelalte 
manevre din diverse motive sau dorim o apreciere mai bună a 
situaţiei pacientului. 


În cazul unui pacient necooperant, afazic sau în stare de 
comă, nu vom putea aprecia mişcările active sau forța segmentara, dar 
vom putea constata existenţa unui deficit motor efectuând probele de 
pareză prin ridicarea de către examinator a ambelor membre 


superioare sau inferioare şi lăsarea lor sa cada simultan pe planul 
patului: membrul paralizat va atinge mai repede planul patului fata de 
cel sanatos. 


11.3. EXAMINAREA MOTILITATII REFLEXE 


Motilitatea reflexa reprezinta un raspuns motor la un stimul 
adecvat, realizat prin intermediul sistemului nervos. Arcul reflex 
cuprinde receptorul care primeşte stimulul, calea aferentă, centrul, 
calea eferentă şi efectorul care va realiza mişcarea ca efect la stimulul 
dat. 


11.3.1. REFLEXELE OSTEO - TENDINOASE 


Reflexele osteo-tendinoase (ROT) reprezintă un tip de 
mişcare înnăscută, care rezultă din stimularea unui receptor senzitiv 
aferent unui fus neuro-muscular, care printr-o singură sinapsă, din 
cornul anterior medular, stimulează un nerv motor şi determină o 
contracție musculară. Fiecare reflex se închide la un nivel care ne 
poate fi de folos în determinarea localizării unei leziuni. ROT se închid 
la nivelul neuronului motor periferic, dar se află sub controlul neuronilor 
motori centrali, care le modulează intensitatea. Examinarea lor se face 
cu ajutorul unui ciocănel de reflexe şi este obligatorie compararea lor 
(stânga-dreapta). 

În mod normal, la o percuție a unui tendon se obține o singură 
contracție, a cărei intensitate se poate cuantifica în felul următor: 

0 = absent 

+ = prezent doar dupa manevre de dezinhibare 

1+ = prezente, dar diminuate 

2+ = normale 

3+ = exagerate 

4+ = clonoide 

Pentru examinarea ROT pacientul trebuie să fie cat mai 
relaxat, în poziţie comodă şi simetrică, pentru a putea aprecia 
eventuala asimetrie dintre membre. Dacă pacientul nu este relaxat, 
încercăm să-l relaxăm, examinându-l în timp ce îi punem diverse 
întrebări, sau îl rugăm să execute diverse mişcări cu scopul de a-i 
induce o altă dominantă (manevre de dezinhibare). Dezinhibarea se 
obține rugând pacientul să strângă dinţii, să tuşească, sau, pentru 
examinarea reflexelor de la membrele inferioare, să se apuce de mâini 
şi să tragă în sensuri diferite (manevra Jendrassik), să împingă cu 
mâinile una în alta, să numere în sens invers. 


H 

MANEVRA JENDRASSIK 


Ciocanul de reflexe trebuie lăsat sa cada liber, cu o mişcare amplă. 


ROT cu valoare semiologică sunt: 

e bicipital (rădăcinile C5-C6; nervul musculocutan): se 
loveşte cu ciocanul degetul examinatorului plasat pe 
tendonul bicipital la plica cotului şi se urmăreşte contracția 
muşchiului biceps. Pacientul poate sta în şezut la marginea 
patului, cu membrele superioare aşezate pe coapse, 
relaxate, sau în decubit dorsal, cu bratele în semiflexie pe 
abdomen. 

Stilo-radial (radacinile C5-C6, nervul radial): se percuta 
apofiza stiloida a radiusului si se urmăreşte flexia 
antebratului pe brat, pacientul fiind in aceleasi pozitii ca la 
examenul anterior. 


tricipital (radacina C7; nervul radial): se loveste tendonul 
tricepsului in apropierea olecranului, şi se urmăreşte 
apariția extensiei antebraţului pe brat. Pacientul este bine 
să fie în poziţie şezândă, cu braţul ridicat de către 
examinator, relaxat şi cu antebraţul căzând liber în unghi 
drept. Poate fi obţinut si în decubit dorsal, examinatorul 
ținând antebraţul pacientului la 90* în flexie pe abdomen, 
lovind în acelaşi mod tendonul tricepsului. 

cubito-pronator (rădăcinile C8-T1). Se percuta apofiza 
stiloidă a cubitusului, şi se urmăreşte apariția unei uşoare 
mişcări de pronatie a antebraţului, care trebuie să fie într-o 
poziție intermediară între pronatie şi supinatie. 


rotulian (rădăcinile L3-L4, nervul femural): se percută 
tendonul cvadricepsului femural imediat sub rotulă şi uşor în 
lateral, urmărindu-se mişcarea de extensie a gambelor. 
Pacientul poate sta în şezut la marginea patului (de preferat 
pe un pat înalt, astfel încât să nu atingă cu picioarele solul), 
sau în decubit dorsal, când examinatorul îşi plasează un 
brat sub genunchii pacientului, ridicându-i în uşoară flexie, 
iar pacientul stă relaxat. 

e achilian (rădăcinile $1-S2, nervul tibial): percutia 
tendonului achilian determina flexia plantară a piciorului. 
Pentru pacienţii în decubit dorsal, se menţine membrul 
inferior în poziție de semiflexie şi rotație externă şi se 
plasează mana examinatorului la nivelul plantei, mentinand- 
o la 90°, pentru a evidenția flexia acesteia în momentul 
percuţiei tendonului. Dacă pacientul poate fi mobilizat cu 
uşurinţă, îl vom ruga să se aşeze în genunchi pe marginea 
patului, cu plantele în afara acestuia, şi se urmăreşte 
aceeaşi mişcare. 


11.3.2. CLONUSUL 


Clonusul este expresia unui raspuns exagerat (patologic) la 
intinderea pasiva a unui tendon, si consta in alternarea ritmica, rapida 
a contractiei şi relaxarii muşchiului supus întinderii, fiind adesea asociat 
cu ROT polichinetice (sau clonoide, când la percutia tendonului se 
obțin mai multe răspunsuri, nu doar o singură mişcare cum se 
înregistrează în mod normal). Clonusul nu apare la persoanele 
sănătoase, ci doar în cazul celor care au leziuni de NMC. Există două 
tipuri de clonus: 

1) plantar: examinatorul flectează uşor membrul inferior prin 
introducerea unei mâini sub genunchiul pacientului şi cu cealaltă mână 
face dorsiflexia bruscă a piciorului şi o menţine; în mod normal nu se 
produce nici un fel de mişcare. Patologic, cât timp ţinem în tensiune 
tendonul lui Achile prin dorsiflexia forțată, se vor înregistra contractii 
ritmice ale piciorului. 


2) rotulian: paciertul se afla in decubit dorsal cu membrele 
inferioare întinse: se tractioneaza brusc de rotula în jos punând în 
tensiune tendonul cvadricepsului; în mod normal nu se produce nici o 
contracție. În caz de leziuni de NMC apar contractii ritmice ale rotulei. 


Concluzii: 
În urma examenului ROT putem întâlni mai multe situaţii: 

1) hiperreflectivitate sau reflexe polichinetice, clonoide, 
care ne indică leziunea de neuron motor central situată deasupra 
nivelului de la care se obține modificarea (situaţie în care reflexele 
scapă de controlul superior al acestora şi devin vii). Gradul de 
reflectivitate nu este direct proporţional cu importanţa leziunii. 

2) absenta ROT, care ne indică întreruperea arcului reflex şi 
sugerează lezarea neuronului motor periferic 

- generalizată: ne sugereză o polineuropatie periferică, sau 
apare mai rar în cadrul unor afecţiuni genetice (sindromul Addie: 
areflexie + pupilotonie + abolirea reflexului fotomotor). 

- izolată: poate sugera o leziune radiculară sau afectarea 
unui nerv periferic. 

- absenţa bilaterală a reflexelor achiliene: cel mai frecvent se 
întâlneşte în neuropatiile periferice, dar poate fi şi dovada unei leziuni 
bilaterale de rădăcină S1 sau mai rar de nerv sciatic bilateal. 

3) diminuarea ROT: sugerează neuropatiile periferice, boli 
musculare sau sindrom cerebelos. 

N.B.: ROT pot fi diminuate sau absente în stadiile inițiale ale unor 
leziuni severe de neuron motor central, în faza de şoc spinal. 

4) zonă reflexogenă întinsă: se constată obţinerea ROT şi 
prin percutia la distanță de locul normal, şi pe o suprafață mult mai 
mare. În mod normal se asociază cu hiperreflectivitatea. 

5) inversarea reflexului: este o combinaţie între absența 
reflexului căutat (leziune de NMP segmentară) şi o zonă reflexogenă 
întinsă pentru un nivel mai jos (leziune de NMC), cu extindere la 
muşchii antagonişti. Exemplu: ROT bicipital este absent, dar se obţine 

un raspuns tricipital, ceea ce indica o leziune de neuron motor periferic 
la nivelul reflexului absent (in ex. C5) si o leziune de neuron motor 
central sub nivelul indicat de reflexul absent. 

6) reflexe pendulare: se intalnesc in leziunile cerebeloase si 
sunt mai uşor de evidenţiat la nivelul ROT rotuliene, cu pacientul în 
poziție şezândă, cand se obţin mai multe mişcări ale gambelor, ce 
pendulează de o parte şi de alta a unei verticale imaginare (fără ca 
picioarele să atingă solul). 


11.3.3. REFLEXELE CUTANATE 


Sunt reflexe ce apar în mod fiziologic ca răspuns la excitarea 
tegumentului. Ele sunt reflexe polisinaptice, fiind controlate de NMC. 

e Reflexele cutanate abdominale: se obțin prin stimularea 
tegumentului peretelui abdominal cu ajutorul unui obiect ascuţit, la 
trei nivele diferite, determinându-se apariția unei contractii 
unilaterale, de aceeaşi parte cu stimulul: 

1. superior, sub rebordul costal (se închide la nivel T7). 

2. mijlociu, la nivelul ombilicului (se închide la nivel 110). 

3. inferior, paralel cu arcada inghinală (se închide la nivel 
T12) 

Absența lor ne poate sugera o leziune de neuron motor 
central, dar trebuie să ținem cont de posibilitatea dispariţiei lor în 
condiții ne-neurologice: obezitate, intervenţii chirurgicale abdominale, 
sarcini multiple, vârstă înaintată, abdomen destins, musculatură flască. 

Reflexul cutanat plantar (L4-S2): se obţine prin excitarea marginii 
externe a plantei, cu un obiect bont (cheie), dinspre călcâi, pe 
marginea laterală, până la baza degetelor. În mod fiziologic se 
obţine flexia tuturor degetelor (cu excepția copilului mic, până la 2 
ani, la care nu s-a terminat procesul de mielinizare şi la care se 
poate obține extensia halucelui şi flexia celorlalte degete în mod 
fiziologic). 


Reflexul cremasterian (L1-L2): se obţine atingând cu un ac bont 
de sus în jos, tegumentul regiunii supero-interne a coapsei. Apare 
în mod fiziologic o contracție a muşchiului cremaster, ce determină 
ridicarea homolaterala a testiculului. Reflexul dispare în cazul 
leziunilor piramidale, la pacienţii cu o patologie locală (hidrocel, 
varicocel, epididimite, orhite) sau la vârstnici. 

Reflexul bulbo-cavernos (53-54): se obține contracția mușchiului 
bulbo-cavernos, care se simte prin palparea perineului înapoia 
scrotului, în timp ce este ciupit glandul între police şi index. 

Reflexul fesier (L4-L5): se obține contracția muschiului fesier prin 
excitarea tegumentului fesei în sens vertical cu un ac bont. 

e Reflexul anal (S3-S5): se obtine ccntractia sfincterului anal extern 
prin excitarea tegumentelor perianale. 


11.3.4. REFLEXE PATOLOGICE 


Sunt reflexe primitive care nu se obțin la individul sănătos, ci 
doar în cazul apariției anumitor leziuni neurologice, dar care sunt 
prezente în primele luni de viata, in mod fiziologic: 

e semnul Babinski: examinăm reflexul cutanat plantar si dacă 
pacientul face extensia halucelui şi flexia celorlalte degete, pe care 
le şi răsfiră se obține semnul Babinski, care semnifică afectarea de 
NMC. 


e Semnul Oppenheim: se coboară pe fata anterioară a tibiei, 
exercitând o compresie cu policele şi indexul, iar apariția extensiei 
halucelui are aceeaşi semnificaţie ca şi semnul Babinski. 


e Semnul Schaffer: se ciupeşte tendonul lui Achile si se poate obţine 
extensia halucelui în cazul leziunilor de NMC. 

e Semnul Gordon:  compresia musculaturii gambiere poate 
determina extensia halucelui, cu aceeaşi semnificație. 


61 


Semnul Rosso!limo: se obţine prin percutia cu ajutorul ciocanului 
de reflexe la baza degetelor, pe fata plantara, si, daca exista o 
leziune de NMC se produce flexia degetelor, care la individul 
sanatos nu se obtine. 


Cel mai fidel martor al leziunilor neuronului motor central, la membrul 
inferior, dintre reflexele patologice, ramane semnul Babinski, in ciuda 
încercărilor de a descoperi şi alte semne cu aceeaşi valoare 
semiologică. 


Semnul Hoffmann: examinatorul tine mâna pacientului, care 
trebuie să fie relaxat, şi cu cealaltă mână apucă falanga distală de 
la degetul 2 sau 3 şi o flectează puternic şi brusc prin pişcare de 
unghie; această manevră determină flexia şi adductia policelui la 
pacientul cu suferință de NMC (poate fi considerat echivalentul 
semnului Babinski, la mână). 


Semnul  Marinescu-Radovici (reflexul paimo-mentonier): la 
excitarea eminentei tenare cu ajutorul unui obiect bont, se obține o 
mişcare a mentonului de aceeaşi parte. Reflexul apare în leziuni 
superioare ale NMC şi în sindroame pseudo-bulbare; rar se poate 

gasi la indivizi normali, mai ales la varstnici care au totusi fenomene 
de ateroscleroza cerebrala. 


Semnul Troemner: examinatorul apucă între police si index, 
falanga proximala a degetului mijlociu al pacientului, susținând 
mâna acestuia şi cu degetul mijlociu de la cealaltă mână loveşte 
falanga distală a degetului mijlociu la nivel palmar şi se poate obține 
acelaşi răspuns ca la semnul Hoffmann, în cazul unor leziuni ale 
căilor piramidale 


Reflexul de apucare forțată (grasping): atingerea sau percutia 
palmei pacientului determină flexia foriată a degetelor acestuia şi 
prinderea obiectului (mâna examinatorului) respectiv cu forță, fără 
posibilitatea de a desface degetele (la pacienţi cu leziuni frontale 
bilaterale). 


Refiexul de sugere: percutia buzelor pacientului produce, în mod 
patologic, la pacientii cu leziuni difuze fronto-temporale, miscari de 
supt. Reflexul poate fi declanşat şi cu ajutorul unui abaisse-langue 
plasat între buzele pacientului sau în gură, când poate să apară şi o 
încleştare a dinţilor. Poate fi întâlnit şi în caz de demență prin 
leziuni traumatice, anoxice sau degenerative. 


Reflexul de tuguiere a buzelor (Toulouse): se percută uşor buza 
superioară sau spațiul dintre nas şi buza superioară; în cazul unor 
leziuni corticopontine (în special în sindromul pseudobulbar sau 
leziuni  supranucleare bilaterale) apare o grimasă a feței, 

persistentă, cu protruzia buzelor, prin contracția orbicularului 
buzelor. 


e Reflexul glabelei: se percută uşor fruntea pacientului între 
sprâncene, ceea ce în mod normal determină câteva mişcări de 
clipire, ce sunt autolimitate, chiar dacă persistă stimulul; în mod 
patologic, pacientul prezintă persistenta acestor mişcări de clipire 
cât timp persistă stimulul. Prezenţa acestui reflex indică lezarea 
conexiunilor dintre cortexul frontal şi nucleul facial pontin. 


e Reflexul de triplă flexie (în leziunile medulare): apare la excitatii 
nociceptive cutanate ale membrului inferior, în urma cărora se 
obţine flexia piciorului pe gambă, a gambei pe coapsă şi a coapsei 
pe bazin. Nivelul superior la care se obţin reflexele de automatism 
medular reprezintă nivelul inferior al leziunii medulare. 

Reflexele patologice au semnificație doar după vârsta de 2 
ani, după ce s-a terminat procesul de mielinizare; până la această 
vârstă ele se pot întâlni în mod fiziologic. 


III.4. TONUSUL MUSCULAR 


Musculatura se află permanent într-o stare de contracție 
involuntară reglată prin intermediul reflexului miotatic dependent de 
neuronul motor periferic, aflat sub controlul neuronului motor central, al 
cerebelului, al nucleilor bazali şi al sistemului vestibular. Tonusul 
muscular este reglat în mod normal de fibre reticulospinale care 
însoțesc tractul corticospinal şi care au influenţă inhibitorie asupra 
reflexului de întindere. Aceste fibre contrabalansează impulsurile 
stimulatoare venite pe calea reticulospinală pontină şi vestibulospinală 
laterală. Aceste căi sunt influențate de un arc reflex multisinaptic care 
traversează cerebelul, nucleii bazali şi trunchiul cerebral. 

11.4.1. EXAMINAREA TONUSULUI MUSCULAR 


Pentru examinarea tonusului muscular trebuie sa ne asiguram 
ca pacientul sta relaxat, si vom executa miscari pasive la diferite nivele, 
cu viteze diferite, urmărind existența unei rezistențe uşoare normale 
sau apariţia tendinței de opoziţie involuntară la aceste mişcări. 

La nivelul membrelor superioare: 

- se prinde mâna pacientului şi se execută inițial mişcări de 
pronatie şi supinatie. 

- se fixează antebraţul şi se execută mişcări de flexie şi 
extensie ale pumnului, sau rotaţie în articulația pumnului. 


- se execută flexia şi extensia antebraţului pe brat 
La nivelul membrelor inferioare: 
- se rulează genunchii dintr-o parte în alta, cu pacientul în 
decubit dorsal, pentru a examina tonusul la nivelul şoldurilor. 


- se aşează o mână sub genunchi şi se ridică rapid genunchiul, 
urmărind călcâiul; apoi se face flexia şi extensia gambei. 
- se face flexia şi extensia labei piciorului la nivelul gleznei. 

Concluzii: 

In urma acestor manevre putem intalni mai multe situatii: 

e Normotonie = o uşoară rezistenţă la mişcările executate; la 
flexia antebraţului pe brat, pumnul (menţinut în prelungirea 
antebraţului) nu atinge umărul; călcâiele se ridică putin de 
pe planul patului la mişcarea bruscă de ridicare a 
genunchilor; călcâiul nu atinge fesa la mişcarea de flexie pe 
coapsă. 

e Hipotonie = scăderea rezistenței normale la mişcările 
pasive examinate; atingerea umărului cu pumnul situat în 
prelungirea antebraţului, la flexia acestuia; menţinerea 
călcâielor pe planul patului la ridicarea bruscă a 
genunchilor; călcâiele ating fesa la flexia gambelor pe 
coapse. O hipotonie marcată este denumită flacciditate. 
Hipotonia o putem întâlni în leziunile de neuron motor 
periferic, leziuni cerebeloase, sau, mai rar, în miopatii, şocul 
spinal, coree. 

e Hipertonia = creşterea tonusului muscular poate fi de două 
feluri: 

1. spasticitate (hipertonie de tip piramidal): predomină pe 
flexori la membrele superioare şi pe extensori la membrele 
inferioare; membrul superior are tendința de a sta în flexie, iar 
membrul inferior, în extensie. La manevra de flexie şi extensie pasivă a 
antebraţului întâmpinăm o rezistenţă, mai mare la mişcarea de 
extensie, care cedează în mod brusc (în jos „lamă de briceag”) şi 
ulterior antebraţul revine la poziția din care a plecat. La manevra de 
ridicare bruscă a genunchilor, călcâiele se ridică cu uşurinţă de pe 
planul patului, uneori fiind foarte dificilă flexia gambelor pe coapse. 
Spasticitatea apare în leziunile de neuron motor central. 

2. rigiditate (hipertonie de tip extrapiramidal): este 
uniform repartizata pe flexori si extensori, inconstanta si cedeaza in 
„roată dintata”, care se evidențiază mai ales la nivelul articulației 
pumnului, care, tinut in pozitie intermediara si imprimandu-i-se miscari 
de flexie si extensie, prezintă o mişcare sacadata. Se poate obține si 
semnul lui Noica: apare blocarea mişcării pasive în articulaţia 
pumnului când bolnavul este rugat să mobilizeze membrul inferior de 
aceeaşi parte. Rigiditatea şi semnul roții dințate se întâlnesc în 
sindroamele extrapiramidale şi boala Parkinson. 

Un alt tip de creştere a tonusului muscular, în condiţii 

particulare, poate fi considerată şi rigiditatea de decorticare sau 
decerebrare, ce vor fi detaliate la examenul pacientului comatos. 

11.4.2. TONUSUL MUSCULAR DE POSTURA 


Este tonusul necesar mentinerii anumitor posturi. Poate fi 
afectat în unele patologii, şi, pentru evidenţierea eventualelor modificări 
se poate recurge la: 

1. Reflexele de postură = apar în muşchi după oprirea unei 

mişcări pasive de flexie, prin revenirea la poziţia inițială a segmentului 
respectiv. 
Se examinează prin flexia pasivă a halucelui sau plantei, care în mod 
normal în momentul încetării mişcării revin la poziţia inițială. Persistenta 
posturii imprimate de examinator prin mişcarea pasivă, este patologică 
şi o întâlnim la pacienţii cu sindroame extrapiramidale sau cu boală 
Parkinson. 


2. Reflexele posturale (de adaptare posturala) = apar la 
modificarea de poziție, cu alterarea echilibrului, care impune intrarea în 
contracție a unor grupe musculare pentru a permite redresarea. 

Se examinează prin : 

- tractionarea pacientului aflat în poziţie ortostatică spre spate, 
când, în mod normal, prin creşterea tonusului Gambierului anterior 
pacientul isi păstrează poziţia. Daca este un pacient cu hipotonie, nu 
se produce această redresare şi acesta se deplasează înapoi (de 
aceea examinatorul este bine să stea în spatele pacientului). 

- adoptarea poziţiei ghemuite, situaţie în care în mod normal 
călcâiele se desprind de sol tractionate de tricepsul sural ce îşi creşte 
tonusul; la pacienţii cu hipotonie nu mai apare acest fenomen, toată 
talpa fiind în contact cu solul. 

11.4.3. TONUSUL DE ACTIUNE 


Apare în contextul mişcărilor voluntare, prin creşterea tonusului în 
diferite grupe musculare, asigurând adaptarea posturală în raport cu mişcarea 
efectuată. Se examinează în cursul diferitelor mişcări. 


11.5. CONCLUZII 
11.5.1. SINDROMUL DE NMC 


Se caracterizează prin: 

1 - deficit motor extins la o jumătate de corp sau la mai 
multe grupe musculare 

2 - hipertonie de tip spastic (spasticitate) 

3 - ROT vii, polichinetice, uneori clonoide, sau cu arie refiexogenă 
întinsă 

4 - prezenta reflexelor patologice 

5 - abolirea reflexelor cutanate abdominale 

6 - absenţa atrofiilor (sau apariţia tardivă a lor prin lipsa de 
utilizare) sau a fasciculatiilor 


11.5.2. SINDROMUL DE NMP 


Se caracterizeaza prin: 

1 - afectarea unor muşchi izolați sau grupe musculare 
restrânse 

2 - hipotonie în teritoriul afectat 

3 - ROT abolite sau diminuate în teritoriui afectat 

4 - absenţa reflexelor patologice 

5 - atrofii marcate în teritoriul muşchilor afectați 

6 - fasciculatii 

În urma examinării motilitatii vom putea concluziona dacă un 
pacient are deficit motor datorat leziunii NMC, NMP, uneia sau mai multor 
rădăcini, unuia sau mai multor nervi periferici sau unei leziuni medulare. 


11.5.3. ORIENTAREA ÎN FATA UNUI PACIENT CU DEFICITE 
MOTORII 


Deficitul motor evidenţiat la un pacient va putea fi încadrat în raport 
de distribuția acestuia, de modalitatea lui de instalare şi evoluţie, în diferite 
tipuri de patologie: afecţiuni ale neuronului motor central, ale nervilor, 
ale jonctiunii neuromusculare sau ale fibrelor musculare. Totdeauna vom 

căuta şi alte semne asociate deficitului motor, care ne-ar putea orienta 
stabilirea diagnosticului. 


Leziune medulară cervicală 


Tetrapareză N.M.C. i DA Leziune bilaterală de T.C. ` 
a Leziune emisferică bilaterală ` 


| Proximal > distal 

Mononevrita multiplex 1 

IV. MISCARI INVOLUNTARE 


Sunt mişcări ce apar fără a avea o comandă corticală, şi care 
nu pot fi controlate prin voinţă, fiind consecința unor leziuni patologice 
la diferite nivele ale sistemelor ce coordonează motilitatea. În raport de 
momentul apariţiei lor, în timpul sau în afara mişcărilor, în repaus sau 
în activitate, se pot înregistra mai multe tipuri de mişcări involuntare. 
Pentru evidenţierea lor nu este totdeauna suficient să examinăm 
pacientul; este de multe ori necesar să-l punem să execute anumite 
mişcări sau manevre pentru evidenţierea mişcărilor involuntare: să 
zambeasca, să închidă ochii, să tina braţele întinse în fata, să-şi ducă 
degetul pe vârful nasului. 

e Coreea 

Constă din mişcări involuntare aritmice, neregulate, bruşte, 
rapide, dezordonate, cu distribuţie diversă: fata, membre uni sau 
bilateral (mai ales distal), generalizate. Mişcările active le accentuează, 
ca şi emoţiile sau stările de concentrare şi dispar în timpul somnului. În 
general se asociază cu hipotonie şi cu reflexe pendulare. Leziunile se 
pot găsi în neostriat, în talamus, în nucleul roşu, în căile rubro- 
talamice. 

e Hemibalismul 

Este o mişcare involuntară foarte amplă, unică, violentă, ce 
interesează un membru sau un hemicorp, ce afectează mai ales 
musculatura proximală şi se repetă uneori stereotip mai mult timp. 
Leziunea se află în nucleul subtalamic al lui Luys, şi de cele mai multe 
ori este de origine vasculară. 

e Atetoza 

Este o mişcare involuntară lentă, cu amplitudine mică, 
şerpuitoare, sinuoasă, neregulată, ce apare mai ales la membrele 
superioare şi împiedică menţinerea unei poziţii susținute a anumitor 
parti ale corpului. Este considerată ca fiind consecința unei succesiuni 
inadecvate în activitatea agoniştilor şi antagoniştilor. Poate afecta un 
singur membru, un hemicorp sau poate fi generalizată şi se întâlneşte 
în aceleaşi leziuni ca şi coreea. Poate coexista cu coreea, fiind 
denumită coreo-atetoză. 

+ Distonia 

Reprezintă menținerea timp îndelungat a unei atitudini sau a 
unei posturi nefiziologice şi nefireşti. Poate fi localizată la un grup 
muscular (torticolis), la un membru (crampa scriitorului), la mai multe 
membre, la trunchi (distonie focală), sau poate fi generalizată. Leziunile 

se gasesc tot in sistemul extrapiramidal, iar contractia apare si pe 
musculatura agonista si pe cea antagonista. 


sm 


«4 el 
Pp ÎN 4 | | 


e Tremoru! 

Este o oscilatie mai mult sau mai putin ritmica a unei portiuni a 
organismului, de obicei la nivelul membrelor. Ritmicitatea este cea care 
îl deosebeşte in mod esenţial de tipurile de mişcări involuntare 
descrise până acum. Este singurul care poate apare şi în mod 
fiziologic. 

Tremorul fiziologic reprezintă accentuarea tremorului subclinic normal 
si este postural. Apare la indivizi sănătoşi, în condiţii de oboseală, 
exces de excitante (cafea, alcool), frig, emoţii puternice. 

Tremorul patologic poate fi cauzat de leziuni variate, şi ca urmare 
poate avea caracteristici diferite: 

- tremorul extrapiramidal: apare în repaus, când tonusul muscular este 
minim, cu frecvență de 4-6 adii/secundă, cel mai frecvent la membrele 
superioare şi mai puţin la cele inferioare, la mandibulă, buze sau limbă 
şi aproape niciodată la nivelul capului şi dispare în timpul somnului. La 
debutul afecțiunii, dispare în timpul mişcării voluntare sau în atitudine, 
dar cu timpul poate persista şi în aceste situaţii şi se accentuează la 
emoţii sau stress. La membrele superioare capătă un aspect 
caracteristic, fiind în trei planuri: flexia-extensia degetelor, adductia- 
abductia policelui şi pronatia-supinatia mâinii (aspectul de „numărare a 
banilor”). Clasic, acest tip de tremor se întâlneşte în sindroamele 
extrapiramidale şi în special în Boala Parkinson. 

- tremorul cerebelos: este un tremor intentional cu amplitudine variabilă, 
ce apare în timpul mişcărilor voluntare sau la sfârşitul lor şi dispare în repaus. 
Poate fi localizat la un membru, la mai multe membre sau poate fi 
generalizat, apărând în leziuni de tip cerebelos sau ale conexiunilor 
cerebelului. Evidenţierea lui se face rugând pacientul să execute 

diferite mişcări active, cum ar fi proba indice-nas, calcai-genunchi (vezi 
şi sindromul cerebelos). 

- tremorul postura! apare la membre sau la trunchi în situația 
menţinerii unei poziţii. Dispare în repaus şi se accentuează în situația 
unor mişcări ce necesită o precizie sporită. Poate să apară în afecţiuni 
endocrine (hipertiroidism), intoxicații (litiu), întreruperea aportului de 
alcool la pacienţi alcoolici. 

- tremorul esential (familial) este de cauză necunoscută, cu 
frecvenţă de 5-8 ciclii/secundă, cu debut la vârsta tânără, şi afectează 
mai multi membrii ai aceleiaşi familii. Este postural şi frecvent la nivelul 
capului. Nu se modifică semnificativ la execuţia unei mişcări voluntare, 
accentuându-se ca amplitudine, cu vârsta. Se întâlneşte la debut doar 
intermitent, pentru ca pe măsura trecerii timpului să persiste aproape 
permanent; se accentuează cu emotiile, frigul. 

e Miocloniile 

Sunt mişcări bruşte, scurte, ritmice sau aritmice, ale unor 
grupe musculare, care pot deplasa segmentul în care apar. Pot fi 
focale (localizate la un singur muşchi, o parte a unui muşchi sau un 
grup mic de fibre), multifocale sau generalizate, în funcție de cauza 
care le-a determinat (forme particulare de epilepsie, encefalite, 
intoxicații, boli degenerative, encefalopatii postanoxice). 

ə Miokimiile 

Sunt contractii continue ale unui muşchi sau grup muscular, 
cu frecventă constantă, de obicei la nivelul feţei, care corespund unor 
descărcări spontane ale neuronilor motori pontini (cu peste 150 
ciclii/secundă), datorită instabilității lor. Încep şi se termină brusc şi pot 
fi datorate lezării căii supranucleare prin diverse afecțiuni cum ar fi 
scleroza multiplă. 

e Ticurile 

Sunt mişcări involuntare, stereotipe, patologice, care imită 
unele mişcări obişnuite. Uneori pot fi controlate voluntar pentru scurt 
timp, dar cu mare dificultate şi cu asocierea unei anxietati marcate. Se 
întâlnesc mai frecvent la nivelul feţei, gâtului, umărului, dar pot 
cuprinde orice parte a corpului. 

e Fibrilatiile 

Sunt contractii spontane ale unor fibre musculare, care nu 
deplasează segmentul respectiv, fiind totuşi vizibile. 

e Sincineziile 

Sunt mişcări automate ale unui membru paralizat prin imitarea 
mişcării celui sănătos, în mod involuntar. 

e Fasciculatiile 

Sunt mişcări fine ale unor unități motorii, vizibile sub piele, 
indicând o leziune de neuron motor periferic. Dacă un motoneuron 
dispare ca urmare a unei afecţiuni (scleroză laterală amiotrofică, atrofie 
spinală musculară progresivă), fibrele dependente de el nu rămân 
lipsite de inervatie decât pentru scurt timp. Aceste fibre sunt captate de 
un neuron vecin care emite prelungiri ce dau naştere la plăci motorii 
noi, unitatea motorie creşte în dimensiuni, ceea ce impune o creştere a 
volumului perikarionului, pentru a face fata metabolic si energetic la 
această nouă situaţie. Perikarionul devine astfel instabil şi membrana 
sa descarcă spontan, în mod sporadic, aceste descărcări fiind vizibile 
la suprafața muschiului, dar fără a determina o mişcare şi ele poartă 
numele de fasciculatii. Dacă numărul neuronilor distruşi este tot mai 
mare, sau distrugerea se produce într-un interval de timp foarte scurt, 
acest proces de recaptare a fibrelor musculare nu mai poate avea loc 
şi apare atrofia musculară, care este invers proporţională cu 
fasciculatiile. 
N.B.: Rolul neuronilor motori este complex: intervin în motilitatea 
voluntară, asigură motilitatea reflexa şi automată şi intervin în 
reglarea tonusului muscular. 

V. EXAMINAREA MERSULUI 


Mersul este o actiune coordonata ce necesita integrarea 
funcţiilor motorii cu cele senzitive. Mersul poate fi singura modificare a 
examenului neurologic, sau, tulburările lui ne pot conduce la alte 
semne asociate în cadrul unor sindroame specifice. 

Examinarea mersului se efectuează rugând pacientul să 

meargă, după ce ne-am asigurat că este posibil acest lucru şi nu există 
nici o contraindicatie (hemoragie subarahnoidiană sau intraparenchimatoasă, 
fracturi de membre inferioare, etc.). 
În mod normal mersul trebuie să fie cu paşi egali, uniformi, cu balansul brațelor 
prezent, în linie dreaptă, fără ezitări sau oscilații laterale, cu o viteză care 
poate să scadă cu înaintarea în vârstă, dar cu păstrarea caracteristicilor 
descrise anterior. 

Modificările de mers pot fi A. simetrice sau 
B. asimetrice. 
A. in cazul modificarilor simetrice, se poate observa modificarea: 
A.1. dimensiunii pasilor: 
e pasi mici: 

1. mers parkinsonian = trunchiul anteflectat, fara 
balansul bratelor, uneori cu dificultati de demaraj. Balansul bratelor 
poate fi asimetric, uneori absent doar unilateral, in fazele precoce de 
boală Parkinson. O altă cauză a acestui tip de mers o constituie terapia 
îndelungată cu medicamente din grupa neurolepticelor majore. 


TA 


A LA a Pa Pa Pa: - 
a Py TY Z7 AI ZY dE d 


2. mers pseudobulbar (marche a petits pas) = cu 
trunchiul drept şi cu balansul brațelor păstrat. Apare în leziuni cerebrale 
difuze, bilaterale, sau mai ales în cazul pacienţilor cu lacunarism 

e paşi normali ca dimensiune, dar în raport de distanța 
laterală între paşi: 
1. mers normal 
2. mers cu bază largă şi mişcare amplă a membrelor 
inferioare = ataxie senzorială (în cazul tulburărilor de sensibilitate 
profundă din neuropatii periferice, leziuni ale cordoanelor posterioare şi 
mai rar în suferinţa bilaterală a lobilor parietali). Pacientul păşeşte 
dezordonat, neregulat, cu mişcări bruşte ale membrelor inferioare, fiind 
mereu atent la sol şi la locul unde trebuie să facă pasul, face adesea o 
mişcare prea amplă a piciorului, care este lăsat cu zgomot pe sol. 

3. necoordonat, neregulat = ataxie cerebeloasa, 
cu tendința de deviere spre partea afectată (in boli 
cerebrovasculare, scleroză multiplă, intoxicații cu alcool sau unele 
medicamente). Pasii sunt nesiguri, neregulati, cu bază larga de 
sustinere, cu deviatii laterale si oscilatii neprevazute (vezi sindromul 
cerebelos). 

4. forfecat, indicand o parapareza spastica, in cazul 
paraliziilor infantile, a sclerozei multiple, compresiilor medulare. Fiecare 
membru inferior este mobilizat cu dificultate, lent si spastic, din 
articulația genunchiului sau  şoldului. Paşii sunt regulati, dar 
dimensiunea lor nu poate fi mărită dacă pacientul doreşte să se 
deplaseze cu viteză mai mare. 

A.2. în raport de mişcările genunchilor: 

1. normal 

2. stepat: ridică anormal de sus genunchiul pentru a 
nu se împiedica de vârful piciorului, care nu poate executa flexia 
dorsală. Paşii sunt regulati, solul fiind atins initial cu vârful degetelor si 
ulterior cu restul piciorului. Se întâlneşte la pacienţii cu paralizii de nerv 
sciatic popliteu extern (peroneal comun), radiculite L5, leziuni 
piramidale limitate, paralizia muschilor pretibial sau peroneal. 

A.3. în raport de mişcările bazinului: 

1. normal 

2. legânat, în deficite proximale, întâlnite la pacienții 
cu miopatii sau cu displazii luxante de şold. Greutatea corpului este 
trecută alternativ de pe un picior pe altul. 

A.4. în raport de mişcarea în ansamblu: 

1. normal 

2. apraxic: pacientul parcă a uitat să facă paşii, pare 
fixat pe loc. Indică o integrare corticală defectuoasă, ce apare în boli 
cerebrovasculare cu localizare frontală sau în hidrocefalia 
normotensivă. Pacientul păşeşte cu ezitare, încet, cu paşi mici, 
nesiguri, uneori nu reuşeşte să avanseze decât cu ajutorul altei 
persoane, când deplasarea se ameliorează net. Pacientul se comportă 
de parcă ar fi uitat să meargă. 

3. functional: bizar, elaborat, neinterpretabil în contextul 
examenului general, necaracteristic unei patologii, mai evident în 
momentul când pacientul este privit, şi mai puţin spectaculos dacă se 
crede neobservat. 


B. În cazul modificărilor asimetrice, vom tine cont de: 

1. existența durerii = mers antalgic (artrite, traumatisme). 

2. modificări osoase = mers legat de o patologie ortopedica 
(traumatisme, intervenţii la nivelul şoldului, inegalitate de membre). 

3. deficit motor = mers cosit = hemiparetic, in deficitele motorii prin 
leziuni de neuron motor central cauzat de accidente vasculare 
cerebrale, scleroza multipla sau alta patologie ce afecteaza neuronul 
motor central. Pacientul nu face flexia membrului inferior la nivelul 
articulației genunchiului sau gleznei datorită spasticitatii şi, pentru a 
păşi, face o mişcare de semicerc, menținând permanent extensia 
membrului inferior, şi atingând permanent solul cu vârful piciorului. 

4. deficit unilateral pentru flexia dorsală a piciorului = mers 
stepat unilateral 


Teste suplimentare: 
v rugăm pacientul să meargă în linie dreaptă. 
¥ mersul pe vârfuri (imposibil în cazul deficitului motor la nivelul 
gastrocnemienilor sau paraliziei de nerv peroneal). 

v mersul pe călcâie (imposibil în cazul deficitului flexiei dorsale 
a piciorului sau a paraliziei de nerv tibial). 

VI. EXAMINAREA SENSIBILITATII 


VI.1. NOȚIUNI DE ANATOMIE 


Organele receptoare pentru sensibilitate (analizatorii periferici) 
culeg informaţii din mediul extern şi intern, care sunt transmise prin 
intermediul nervilor periferici către staţiile intermediare şi în final la 
cortex. 

Proprioceptorii sunt organele sensibilităţii  mioartrochinetice 
(profunde), ale presiunii şi echilibrului, şi se găsesc în muşchi, articulaţii 
şi tendoane. Sunt de mai multe feluri: 

e fusuri musculare, care înregistrează întinderea pasivă a 

muşchiului; 

e terminatiile nervoase libere, ce se găsesc în țesutul 
interfascicular; 

e corpusculii Golgi, plasați la unirea tendonului cu muschiul, 
care înregistrează tensiunea activă şi pasivă a muschiului; 

e corpusculii Vater-Pacini, situați în piele, fascii, periost, 
pleură, vase, organe interne, cu rol în înregistrarea 
presiunii. 

Exteroceptorii cutanati sunt organele de simţ ce aduc informaţii din 
mediul extern. Ei culeg informaţii tactile, termice şi dureroase: 
e receptorii tactili: - corpusculii Meissner primesc informaţile 
legate de contact şi presiune; 
e receptorii termici: - corpusculii Krause pentru rece 
- corpusculii Ruffini pentru cald 
e receptorii pentru durere sunt reprezentaţi de terminatii 
nervoase libere. 
Interoceptorii percep modificările mediului intern (vase, viscere, 
țesuturi), ei nefacand parte dintre cei a căror activitate poate fi 
examinată. 

Aparatele receptoare pentru sensibilitatea cutanată se 
diferențiază progresiv în funcţie de cele două grade ale sensibilităţii, 
protopatică (percepţia globală, nediferentiata) şi epicritică (recepție 
localizată, fină, diferențiată). 

Informaţiile de la nivelul receptorilor periferici sunt culese de 
terminatiile lungi ale protoneuronului căii, din ganglionii spinali, ce intră 
în constituția nervilor spinali. La nivel medular, informaţiile ajung în 

coarnele posterioare, unde în raport de tipul de sensibilitate cules au o 
direcţie diferită: 

e fibrele care aduc informaţiile exteroceptive (termice, 
dureroase şi tactile protopatice) fac sinapsă cu celule 
aflate la periferia cornului posterior (al doilea neuron al 
căii).  Axonii acestor neuroni trec  controlateral, 
încrucişându-se în comisura albă anterioară a măduvei 
şi ajung în cordonul lateral opus, unde formează un 
fascicul ascendent, numit tractul spino-talamic şi 
spino-tectal. Fibrele tractului spino-talamic şi spino- 
tectal străbat măduva şi împreună cu lemniscul lateral 
traversează bulbul, puntea şi pedunculii cerebrali şi se 
opresc în talamus, unde se găseşte cel de-al treilea 
neuron al căii, cu care fac sinapsă. Proiectia acestui 
ultim neuron este la nivelul scoarței cerebrale, în lobul 
parietal, unde se află homunculusul senzitiv (ariile 3,1, 
2), 

e fibrele care transportă informaţiile proprioceptive şi ale 
sensibilităţii tactile epicritice pătrund în cordoanele 
posterioare fără sinapsă şi prin aceste cordoane urcă 
până la nivelul bulbului, sub forma a două tracturi 
ascendente, denumite tracturile spino-bulbare, unul 
medial numit şi fasciculul lui Goll (gracil) şi altul 
lateral, numit fasciculul lui Burdach (cuneat). În bulb 
fac sinapsă cu al doilea neuron al căii, la nivelul nucleilor 
Goll şi Burdach, de unde pleacă tractul bulbo-talamic 
(lemniscul medial), ce ajunge în talamus, unde se află al 
treilea neuron al căii, ale carui fibre se proiectează tot în 
lobul parietal, în aria postcentrală. 

Tulburările de sensibilitate pot avea diferite grade, de la 
uşoară hipoestezie (scăderea percepţiei), până la anestezie (lipsa 
totală de percepţie), pentru oricare tip de sensibilitate. Mai rar se 
întâlneşte senzația de hiperestezie (percepție accentuată). 

De multe ori tulburările de sensibilitate nu sunt însoţite de 
manifestări clinice, necesitând o examinare foarte riguroasă. 

Există 5 tipuri de sensibilitate care se examinează în mod 
obişnuit: 

1) vibratorie 

2) mioartrokinetică - 

3) tactilă 

4) dureroasă 

5) termică 

VI.2. EXAMINAREA SENSIBILITATII 


Examinarea sensibilităţii poate fi: 
1) făcută în cadrul unui screening, fără să existe 
anamnestic suferințe; 
2) impusă de simptomatologia pacientului; 
3) impusă de semnele neurologice evidenţiate la restul 
examinării, pentru a localiza leziunile. 

Examinarea sensibilitatii necesita concentrare si cooperare din 
partea pacientului, o bună înțelegere a comenzilor şi cerințelor, si 
uneori examinări repetate pentru o acuratețe mai mare a informaţiilor. 
Initial se explică pacientului ce dorim să aflăm de la el şi abia dupa 
aceea se trece la examinarea propriu-zisă. Uneori este necesar să 
verificăm dacă pacientul a înţeles ce i se cere şi dacă răspunsurile lui 
sunt credibile. 

Tulburările de sensibilitate pot fi subiective (descrise de pacient sub 
diverse forme în raport de percepţia sa) şi obiective (evidenţiate de 
examinator prin mijloace specifice). 

Tulburările subiective de sensibilitate pot fi descrise de pacient sub 
formă de furnicături, arsuri, intepaturi, durere, cu topografie variabilă in 
raport de cauza lor. Examinatorul le grupează în general sub 
denumirea de parestezii. 

Lezarea căilor sensibilităţii poate avea loc la orice nivel, 
consecințele fiind evidente în anumite teritorii, în raport de localizarea 
leziunii. Examinarea va fi corelată şi cu anamneza, care ne poate 
orienta în clasificarea simptomatologiei. 


VI.2.1. EXAMINAREA SENSIBILITATII SUPERFICIALE 


Examinarea sensibilitatii superficiale (tactile, dureroase si 
termice) necesita maximum de atentie. Nu vom putea examina 
sensibilitatea la pacientul cu afazie mixta, confuz sau in coma. La 
acesti pacienti putem aprecia grosier eventuala anestezie superficiala 
prin lipsa retragerii membrelor la un stimul nociceptiv, sau prin apariţia 
unor grimase ce dovedesc perceperea durerii. 

e Pentru sensibilitate tactilă se vor atinge diferitele 
segmente ale corpului cu un tampon de vată sau cu o 
periuta specială, rugând pacientul sa ne spună daca 
senzaţia percepută este aceeaşi sau variază de la o zonă la 
alta. Trebuie să încercăm să reproducem stimulul cu 
aceeaşi intensitate. 

Pentru sensibilitatea termică se vor atinge succesiv 
diferitele zone ale corpului cu două eprubete, una cu apă 
caldă şi cealaltă cu apă rece, sau cu un instrument special, 
din materiale diferite, care au temperaturi diferite. Se poate 
folosi şi diapazonul pentru a testa dacă pacientul îl simte 
rece la atingerea acestuia de mâini sau picioare. Înainte de 
testare, pacientul este învăţat la ce trebuie să fie atent, iar 
examinarea se face cu ochii închişi. Dacă este posibil se 
începe cu zona neafectată. 

Pentru sensibilitatea dureroasă se foloseşte un ac 
special, suficient de ascuţit pentru a crea o senzaţie 
dureroasă, dar care nu-l inteapa pe pacient, urmărind dacă 
percepţia se menţine aceeaşi în toate punctele examinate. 
Trebuie să ne străduim să producem stimuli de aceeaşi 
intensitate de fiecare data. Se inteapa initial partea 
sănătoasă si apoi cea presupus afectată. 


VI.2.2. EXAMINAREA SENSIBILITĂTII PROFUNDE 


Examinarea sensibilităţii profunde (vibratorie ŞI 


mioartrokinetică) necesită colaborarea pacientului: întâi i se explică 
acestuia ce urmează să facem şi ulterior se trece la examinare. 


Pentru sensibilitatea mioartrokinetică pacientul va sta cu 
ochii închişi, şi examinatorul îi va mobiliza degetele, 
prinzându-l uşor doar ultima falangă, (pentru a nu avea şi 
informaţii de la alte tipuri de receptori), şi îl va ruga să 
pozitioneze degetele (îndoite spre palma sau întinse), dupa 
ce în prealabil a fost informat despre modalitatea de 
examinare. Se începe cu mişcări ample şi apoi se reduce 

progresiv amplitudinea acestora. În mod normal este 
sesizată o mişcare foarte fină a falangelor. Examinarea se 
face şi pentru articulatiile proximale, dar se începe distal. 
Se examinează în acelaşi mod şi membrul superior şi cel 
inferior. 


Pentru sensibilitatea vibratorie se foloseşte un diapazon 
neurologic calibrat (cu vibraţie standardizată - 128 Hz), 
care se aplică pe diferite proeminențe osoase şi se 
urmăreşte percepţia vibratiilor. Pentru a obține o vibraţie 
constantă de 128 Hz este necesar ca amortizoarele de la 
capătul superior al dispozitivului să fie bine înşurubate la 
nivelul semnelor de pe fata posterioară a instrumentului. 
Diapazonul trebuie ciupit şi imediat aplicat perpendicular pe 
locul de măsurare, cu presiune constantă. Pacientul trebuie 
să stea culcat, în poziţie relaxată, cu ochii închişi, şi, 
înaintea examinării se aplică diapazonul pe stern, claviculă, 
creasta iliacă (teritorii mai rar afectate), pentru ca pacientul 
să ştie ce fel de vibratii ar trebui să simtă. Citirea scalei se 
va face în momentul în care pacientul ne informează că nu 
mai simte vibraţiile, prin citirea valorii cifrei vizibile la 
intersecţia celor 2 pene virtuale de pe scala diapazonului. 
Se examinează la nivelul articulaţiilor interfalangiene, 
maleole, creasta tibială. Se începe distal si se compară 
stânga cu dreapta. 

LOCALIZAREA ZONELOR PENTRU EXAMINAREA SENSIBILITATII VIBRATORII 


Tulburările de sensibilitate pe care le întâlnim la pacienți 
variază în raport de localizarea leziunilor: leziunile centrale (de la 
cortex până la nivel medular) vor determina tulburări de sensibilitate 
întinse (la un membru în întregime sau chiar la un hemicorp) şi de 
aceea se va examina comparativ partea stângă cu partea dreaptă, 
pentru a evidentia diferenţele de percepţie. 

La nivel medular se pot întâlni mai multe tipuri de tulburări în 
funcţie de tipul de leziune şi de teritoriul afectat. 

La nivel periferic se pot înregistra leziuni doar la nivelul unui 
dermatom sau a unui nerv periferic. Trebuie făcută clar distincţia între 


inervatia radiculară şi cea nevritica. 

VI.3. INERVATIA NEVRITICA 


A. La membrele superioare: 

Sunt 4 nervi periferici care inerveaza membrul superior din 
punct de vedere al sensibilităţii şi care pot fi afectaţi, impunând 
examinarea teritoriilor strict inervate de fiecare în parte: 

- radial, 

- median, 

- ulnar (cubital) şi 

- axilar. 
Distribuţia teritoriilor dependente de fiecare dintre aceşti nervi, din 
punct de vedere al sensibilităţii sunt evidenţiate în imagini. Examinarea 
impune determinarea unei eventuale tulburări de sensibilitate tactilă, 
termică sau dureroasă. 

Pentru examinarea unei eventuale tulburări de sensibilitate în 
teritoriul medianului sau cubitalului se examinează sensibilitatea 
superficială la nivelul inelarului, distal (ultima falangă), între marginea 
internă (median) şi externă (cubital) a acestuia. 

NERVUL MEDIAN (degetele 1,2,3) ŞI CUBITAL (degetele 4,5) 
Pentru examenul sensibilitatii determinate de nervul radial, 


vom cauta eventualele modificari de perceptie la nivelul tabacherei 
anatomice. 


NERVUL RADIAL 

Sensibilitatea datorata nervului axilar este examinata la 
nivelul fetei laterale a bratului, superior. 

B. La membrul inferior tulburările de sensibilitate nevritica pot fi 
datorate nervilor: 


- cutanat al coapsei, 
- peroneal comun, 

- femural şi 

- sciatic. 


Examenul sensibilităţii determinate de nervul cutanat al 
coapsei se face la nivelul feţei latero-externe a coapsei. 


NERV CUTANAT AL COAPSEI 

Nervul peroneal comun asigura sensibilitatea fetei latero- 


externe a gambei. 

Nervul femural inerveaza fata anterioara a coapsei si fata 


interna a gambei. 

Nervul sciatic asigura inervatia din punct de vedere al 
sensibilitatii pe fata posterioara a gambei si coapsei. 


C 
NERV SCIATIC 

VI.4. INERVATIA RADICULARA (DERMATOAME) 


Examinarea sensibilităţii de tip radicular urmăreşte 
evidenţierea unor tulburări tactile, algice sau dureroase datorate 
afectării rădăcinilor, prin orice cauză (compresiva, elongatie, 
sectionare). Examinarea se efectuează atât pe fata anterioară a 
trunchiului, cât şi pe fata dorsală. 


Pacientul se examinează pornind din regiunea cervicală în jos, 
membrele superioare fiind poziţionate în supinatie. Se va examina 
sensibilitatea superficială, dinspre proximal spre distal, având o serie 
de repere memotehnice: 

- primul dermatomer imediat sub mandibulă este C2, urmând 

- C3-C4 până la nivelul umarului, de unde începe 

- C5, pana la plica cotului. 

- pe fata anterolaterala a antebratului se afla C6, 

- palma C7 şi apoi urcăm 

- pe fata anteromedială a antebraţului, unde se află C8, şi 

- a bratului, unde se află T1. 

Trunchiul se examineaza atat pe fata anterioara, cat si pe cea 


posterioara, daca apare o tulburare de sensibilitate, fiind de la nivelul 
liniei mediane anterioare pana la nivelul coloanei vertebrale. Ca puncte 
de reper utile in determinarea nivelului unei eventuale leziuni, vom 


avea: 


linia bimamelonara la nivel T4-T5, 
rebordul costal la nivel T7, 
linia ombilicala la nivel T10, 
linia inghinala la nivel T12. 
Membrul inferior incepe ca dermatom: 
cu L1, la nivelul superior al coapsei, 
apoi urmează la nivelul coapsei L2 si L3, până la nivelul 
genunchiului, 
rădăcina L4 inervează fata internă a gambei, până la nivelul 


maleolei tibiale, 

L5 este pe fata laterală a gambei şi pe fata dorsală a 
piciorului, inclusiv la nivelul halucelui, dar respectând 
degetul mic. 

Pe fata posterioară a piciorului se află dermatomul S1, la nivelul 
gambei şi partial pe fata postero-laterala a coapsei, şi 

S2 la nivelul coapsei şi gambei, pe fata postero-medială, iar 
rădăcinile S3-S4-S5 formeză nişte cercuri concentrice situate 
perianal (pe aceste zone stăm). 

REPERE MEMOTEHNICE 


VI.5. SINDROAME MEDULARE 
VI.5.1. NOTIUNI DE ANATOMIE 


e Maduva spinării este localizată în canalul vertebral, alcătuit 
prin suprapunerea vertebrelor (7 cervicale, 12 toracale, 5 
lombare, 5 sacrate). 

e Se întinde de la foramen magnum, de la baza craniului, până la 
nivelul vertebrelor L1-L2, de unde se continuă cu conul 
medular. 

e Este împărțită în 31 de segmente medulare: 8 cervicale, 12 
toracale, 5 lombare, 5 sacrate, 1 coccigian. 

e Este conectată cu nervii spinali, prin intermediul cărora se 
face transmiterea comenzilor superioare de la creier spre 
periferie şi invers. 

e Este învelită de meningele spinal, alcătuit, de la interior spre 
exterior, din 3 foite: piamater, arahnoida şi duramater. 

e Între duramater spinală si periostul vertebral se află spaţiul 
epidural, care conţine țesut conjunctiv lax, grăsime şi plexul 
venos vertebral intern Batson; acesta din urmă are 
caracteristica lipsei valvelor venoase şi realizează legătura 
între sinusurile durale craniene (care colectează sângele din 
circulația venoasă cerebrală) şi venele din cavitățile toracică, 
abdominală şi pelvină, reprezentând practic o cale directă de 
migrare şi diseminare a celulelor canceroase, infecțiilor, etc., 
de la viscere la creier. 

e Caudal se află sacul dural, care se întinde pana la nivelul S2, 
şi care conţine filum terminale (extensia pieimater care 
coboară până la coccis ca ligament coccigeal), coada de cal 
(rădăcinile nervilor spinali lombo-sacrati) şi LCR. 

e Maduva spinării conţine substanţă alba şi cenusie, în care se 
află tracturi descendente şi ascendente prin care are loc 
transmiterea impulsurilor nervoase de la creier spre periferie şi 
invers, 

e Substanta alba este împărţită în cordoane: 

- posterior (tracturile Goll si Burdach), 

- lateral (tarcturile spinotalamic lateral, spinocerebelos, 
piramidal) si 

- anterior (tractul spinotalamic anterior). 

e Substanta cenusie este impartita in coarne: 

- posterior (neuroni senzitivi ce primesc impulsuri prin 
rădăcinile posterioare ale nervilor spinali), 

- lateral (la nivel toracal şi L1-L2 se află neuronii 
preganglionari ai sistemului nervos vegetativ simpatic), 

- anterior (neuroni motori ai căror axoni emerg în rădăcinile 
anterioare ale nervilor spinali) şi 

- zona intermediară (neuroni de asociaţie pentru integrarea 
intra şi intersegmentară a funcţiilor medulare). 


VI.5.2. NOTIUNI DE FIZIOLOGIE 


Până în luna a treia de viata intrauterină poziţia fiecărui 
segment medular corespunde vertebrei respective, apoi coloana 
vertebrală are un ritm de creştere mai rapid decât măduva, apărând un 
decalaj între cele două, astfel încât la nou- născut măduva se termină 
la nivelul vertebrelor L2-L3. 

Creşterea ulterioară a coloanei vertebrale determină mărirea 
decalajului, astfel încât la adult măduva se termină la nivelul 
vertebrelor L1-L2. 

Ca urmare: 

v de la nivelul vertebrelor C2 la T10, la numărul 
apofizei vertebrale se adaugă 2 pentru a afla segmentul 
medular corespunzător: 

v la nivelul vertebrelor 711-112 corespunde anatomic 
segmentul medular lombar; 

v in dreptul vertebrei L1 se afiă segmentul medular 


sacral. 

VI.5.3. EXAMINAREA CLINICĂ 


O leziune medulară determină afectarea funcţiilor motorii, 
reflexe şi senzitive sub nivelul lezional. 
Determinarea nivelului lezional se face prin examinarea: 
e Motorie: care este nivelul superior unde se obţine răspuns 
motor 
e Reflexa: care este nivelul unde mai obținem activitate reflexa 
Senzitivă: care este nivelul superior unde avem sensibilitatea 
integră 
Leziunea medulară se va afla la nivelul sau deasupra zonei 


superioare unde obținem integritatea funcţiilor motorii, reflexe şi 
senzitive. 


VI.5.4. CONSIDERATII CLINICE 


e Secțiunea medulară totală: 

v Deficit motor total sub nivelul leziunii: paraplegie 
(pentru leziunile toracale) sau tetraplegie (pentru 
leziunile cervicale). 

¥ Abolirea controlului voluntar al continentei 
vezicale şi rectale, cu apariția retentiei urinare şi a 
constipatiei. 

Y Abolirea tuturor tipurilor de sensibilitate sub 
nivelul leziunii. 

Sindromul de hemisectiune medulară Brown-Scquard: 

y Ipsilateral: - deficit motor cu spasticitate, exagerarea 
ROT şi apariţia reflexelor patologice (prin afectarea tractului 
piramidal); 

- afectarea sensibilităţii proprioceptive, cu 
afectarea simțului vibrator şi mioartrokinetic (prin afectarea 
tractunior Goll şi Burdach). 

¥ Controlateral: - afectarea sensibilităţii termo-algezice 
sub nivel lezional (prin afectarea tractului 
spinotalamic lateral). 

v Sensibilitatea tactilă nu este afectată datorită 
suprapunerii inervatiilor in dermatoamele vecine, dar 
poate apare o banda de hipo sau anestezie cu 
dispozitie in dermatom, la nivelul leziunii. 

Sindromul substanţei cenușii: 

y Abolirea sensibilităţii termo-algezice, cu caracter 
suspendat, cu păstrarea sensibilităţii tactile, vibratorii 
şi proprioceptive în acelaşi teritoriu: disociatie 
siringomielică. 

v Deficit motor, areflexie şi atrofie musculară în 
teritoriul afectat prin implicarea celulelor din 
cornul anterior, cu spasticitate sub nivelul leziunii. 


Cavitate siigomielică 
DE: ie 


e Sindromul de cordoane posterioare: 
v Abolirea sensibilităţii proprioceptive şi a simțului 
vibrator, cu apariţia ataxiei şi a semnului Romberg. 


e Sindromul de arteră spinală anterioară: 
v Paraplegie sub nivelul leziunii, initial cu flacciditate 


şi abolirea ROT, ulterior cu apariţia spasticitatii şi a 
ROT exagerate, însoţite de reflexe patologice. 

v Anestezie termo-algezica sub nivel. 

v integritatea sensibilităţii proprioceptive şi vibratorii. 


Sindromul de scleroza medulară combinată (cordoane 
posterioare şi laterale): 
v Afectarea cordoanelor posterioare cu apariţia 
tulburărilor de sensibilitate  proprioceptivă şi 
vibratorie, cu ataxie si semn Romberg prezent. 

v Afectarea cordoanelor laterale, cu lezarea tractului 
piramidal şi apariţia deficitului motor, spasticitatii, 
exagerării ROT şi prezenţa reflexelor patologice. 

e Sindromul de con medular: 

Y Tulburare de sensibilitate cu apariţia anesteziei 
simetrice cu dispoziţie în şa şi tendinţă accentuată 
de apariţie a escarelor precoce. 

Y Tulburări sfincteriene precoce:  incontinenţă 
urinară şi anorectală. 

v impotenta sexuală. 

v Absenta reflexelor anal şi bulbocavernos. 

e Sindromul de coadă de cal: 

v Dureri radiculare în teritoriul nervilor lombosacrati 
(la nivelul perineului şi a vezicii urinare). 

Y Tulburări de sensibilitate cu hipo sau hiperestezie 
cu dispoziţie asimetrică în şa. 

v Deficit motor şi areflexie  osteotendinoasă 
corespunzator nivelului leziunii. 


VI.6. SINDROMUL TALAMIC ( DEJERINE-ROUSSY) 


Talamusul este statia obligatorie pentru toate căile 
sensibilităţii, aici aflându-se al treilea neuron pentru toate tipurile de 
sensibilitate. In cazul unei leziuni talamice vom întâlni la pacientul 


respectiv, controlateral leziunii, afectarea sensibilitatii asociata altor 
fenomene: 
1. Hemianestezie profunda si vibratorie; 
2. Hemihipoestezie superficiala; 
3. Durere talamica (hiperpatia talamica) extrem de 
violenta, paroxistica si greu tratabila, declansata mai 
ales de stimuli termici (apa rece sau calda determina o 
durere ca o „arsură”); 
4. Hemianopsie homonima laterală prin afectarea 
ganglionului geniculat lateral; 
Hemiataxie si sindrom cerebelos; 
6. Miscari coreoatetozice si aspectul caracteristic de 
„mână talamica”; 
7. Dementa talamica (în leziunile talamice bilaterale). 
N.B. Sindromul talamic se asociază în mod frecvent cu 
hemipareză  controlaterală, prin suferinta capsulei interne 
(formațiune anatomică aflată în intimă vecinătate cu talamusul). 

VI.7. SINDROMUL CORTICAL PARIETAL 


Sensibilitatea corticala 


Integrarea sensibilitatii se face la nivel cortical in lobul 
parietal. Prezenta unei leziuni la acest nivel determina aparitia unor 
semne obiective caracteristice care ajuta la localizarea acesteia. 

Examinarea integrării sensibilităţii la nivel cortical presupune o 
colaborare a pacientului, deoarece se efectuează cu ochii închişi, ea 
neputând fi explorată la pacienţii afazici, cu tulburări mnezice, cognitive 
sau de comportament, cu dezorientări temporo-spatiale şi la propria 
persoană, sau la cei cu tulburări ale stării de constienta. 

Se examinează următoarele semne: 

e Discriminarea tactilă: constă în aprecierea distanţei la care 
sunt percepuți separat doi stimuli tactili diferiți, aplicaţi simultan, 
cu compasul Weber, începându-se cu puncte mai depărtate şi 
închizând compasul până când apar erori la localizarea diferită a 
stimulilor. Distanţa minimă la care sunt percepuți separat doi 
stimuli tactili diferă în funcţie de zonă, fiind dependentă de 
numărul de receptori tactili existenți: 

>» 1mmla limba 

> 2-3mm la pulpa degetelor de la mana 

» 4-6 mm pe tegumentul de pe dosul degetelor de la mana 
> 20mm pe dosul mâinii 

> 35 de mm pe coapse. 


Se foloseşte mai ales în situaţia determinării în dinamică a evoluţiei 
unor tulburări de sensibilitate. 


inatentia tactilă: stimulul tactil este perceput bilateral (atingem 
pacientul întâi pe o mână, apoi pe cealaltă, rugându-l să 
identifice membrul pe care l-am atins), dar atunci când il 
atingem simultan pe ambele membre nu va percepe decât 
stimulul tactil aplicat pe membrul sănătos, aflat de partea opusă 
emisferului sănătos (deci atingerea membrului de partea opusă 
leziunii nu este percepută). 
Stereoanozia: reprezintă capacitatea pacientului de a 
recunoaşte prin simţul tactil obiectele, reuşind identificarea lor 
din punct de vedere al formei, mărimii şi structurii materialului. 
> Astereognozie: imposibilitatea identificării obiectelor prin 
pipăire. Se plasează un obiect familiar (creion, cheie, 
moneda) în mâna pacientului şi acesta este rugat să-l 
identifice cu ochii închişi. 


> Amorfognozie: nerecunoasterea formei obiectelor. 
> Ahilognozie: nerecunoasterea materialului din care sunt 
confectionate obiectele. 
> Asimbolie tactila: deşi recunoaşte obiectul ca forma, 
marime si consistenta, pacientul nu il poate denumi in 
mod corect. 
Dermolexia (qraphoestezia): reprezintă capacitatea pacientului 
de a recunoaşte litere şi cifre care sunt scrise pe piele de 
examinator (trebuie să ținem cont şi de nivelul de instrucţie al 
pacienţilor, în cazul unor persoane analfabete neputându-se 

examina aceasta capacitate). Pacientul va avea ochii inchisi pe 
tot parcursul examinarii. 


> Adermoiexia (araphanestezia): imposibilitatea recunoa- 
şterii cifrelor şi literelor. Cu un obiect bont se desenează 
o cifră sau o literă pe mâna pacientului, acesta fiind în 
mod normal capabil să o identifice cu ochii închişi. 
e Topognozia: reprezintă capacitatea de a localiza un stimul tactil 
aplicat de examinator. 
> Atopoanozia: imposibilitatea localizării stimulilor tactili. 
e Somatognozia: reprezintă capacitatea pacientului de a-şi 
recunoaşte schema corporală. 
> Asomatognozie: imposibilitatea recunoaşterii unui 
membru sau chiar a unui întreg hemicorp. 
> lluzii kinestezice: pacientul are senzaţia că are un 
membru în plus, fara a putea recunoaşte de fapt că este 
vorba de propriul segment corporal. 


N.B. Nu trebuie uitat că toată această examinare se face cu pacientul 
având ochii închişi! 

Examinările depind de sensibilitatea tactilă şi mioartrokinetică, 
motiv pentru care nu vom putea obtine informatii despre sensibilitatea 
corticală în cazul unei afectări majore a acestor tipuri de sensibilitate. 

Vil. EXAMINAREA CEREBELULUI 


VII.1. NOȚIUNI DE ANATOMIE 


Cerebelul are rolul de a modula aferentele senzitive pentru a 
le corela cu eferentele motorii de la cortexul frontal şi trunchiul 
cerebral, în scopul coordonării mişcărilor cu precizie mare. Cerebelul 
reglează direcţia şi frâna mişcării, precum şi balanța relaxare - 
contracție a muşchilor agonisti şi antagonisti. 

Tractul spinocerebelos dorsal conţine informaţii proprioceptive şi 
pătrunde în cerebel prin pedunculul cerebelos inferior, în timp ce tractul 
cerebelos ventral se încrucişează. 

Adaptare dupa Netter 


Din punct de vedere functional 
cerebelului, cu origini si legaturi 
reglarea motilitatii: 


e Arhicerebelul (lobul flocculo-nodular şi partial 
lingula şi uvula) are conexiuni cu sistemul vestibular, 
având rol în echilibrul întregului corp. 

e Paleocerebelul (lobul anterior, uvula, amigdalele, 
paraflocculus, declive) are conexiuni cu trunchiul 
cerebral si cu măduva spinării, prin 
spinocerebeloase, având rol 
muscular. 


e  Neocerebelul (lobul posterior) are conexiuni cu 
scoarța cerebrală, având rol în coordonarea mişcărilor. 


se disting trei regiuni ale 
diferite şi roluri bine diferenţiate în 

Adaptare după Netter 


Coordonarea reprezintă combinarea unor acte motorii care 
sunt necesare producerii mişcărilor fine şi de mare acuratețe. Pentru 
realizarea acestor obiective este necesară integrarea impulsurilor 
senzitive cu comenzile motorii, fapt care se realizează în cerebel. În 
cazul deficitelor motorii, testele de coordonare trebuie interpretate cu 

discernământ, pentru a nu obţine irformatii eronate. Ataxia 
cerebeloasă este semnul cardinal al leziunilor cerebelului, şi se 
manifestă prin mişcări lipsite de coordonare, care nu se datorează 
deficitului motor, tulburărilor de sensibilitate  mioartrokinetică, 
modificărilor de tonus muscular, sau unor mişcări involuntare. De 
aceea, majoritatea neurologilor nu testează cerebelul decât după ce au 
examinat forța segmentara, tonusul muscular şi sensibilitatea 
pacientului. Pierderea sensibilităţii mioartrokinetice poate duce la lipsa 
coordonării (ataxia senzitivă), şi de aceea se va examina sensibilitatea 
profundă înaintea coordonării. 


VII.2. EXAMINAREA FUNCȚIILOR CEREBELULUI 


În toate testele efectuate se va compara partea stângă a 
corpului cu partea dreaptă. 
Se testează: 

1. posibilitatea mentinerii poziției ortostatice cu bază 
minimă de sustinere. În mod normal pacientul trebuie să-şi menţină 
echilibrul în această poziţie fără dificultate. Existenţa unei leziuni la 
nivelul arhicerebelului va face imposibilă această probă, pacientul 
stând cu baza largă de susținere şi cu membrele superioare în 
abductie, având oscilaţii în toate direcţiile, cu tendința de a se sprijini 
de orice obiect din jur, situație ce poate duce chiar la imposibilitatea 
ortostatismului. În cazul leziunilor grave, pacientul nu poate să-şi 
menţină ortostatismul decât cu sprijinul altei persoane, având tendința 
de cădere spre spate. 

2. mersul, care poate fi nesigur, neregulat, cu bază 
largă de susţinere, ca de om beat (mers ebrios), sugerând ataxia 
cerebeloasă. Pasii sunt neregulati, nesiguri, dezordonati. Suferinta 
cerebeloasa se poate evidentia mai bine rugand pacientul sa se ridice 
brusc din pozitie sezanda, sa-si schimbe brusc directia de mers, sau sa 
se oprească brusc, situaţii in care vom putea evidentia şi leziuni 
discrete. 

3. membrele superioare: 

e testul indice-nas, prin care rugăm pacientul să ducă, de la 
distanță, indexul pe vârful nasului, mişcare ce se execută în 
mod normal fără dificultăți, cu precizie şi fără ezitări. Dacă 
există leziuni ce afectează coordonarea, pacientul nu va duce 
degetul direct pe vârful nasului, ci îl va depăşi sau nu va 
atinge obiectivul propus (dismetrie, de obicei cu 
hipermetrie). Tot la aceasta proba se poate evidenția un 
tremor ce se accentuează la apropierea de ţintă, de o parte şi 

de alta a acesteia, numit tremor intentional. Nu este 
obligatoriu ca proba sa fie efectuata si cu ochii inchisi, daca s- 
a testat deja sensibilitatea profundă. În mod normal mişcarea 
rămâne la fel de corectă şi cu ochii închişi. Se repetă mişcarea 
cu ambele mâini. 


e proba marionetelor: este rugat pacientul să execute mişcări 
rapide de pronatie şi supinatie, care în mod normal sunt 
simetrice. O suferință cerebeloasă va determina lentoarea şi 
descompunerea mişcărilor de partea leziunii 
(disdiadocokinezie, adiadocokinezie). 


e Proba se mai poate executa si rugând pacientul sa tina palmele 
pe genunchi şi să le ridice brusc, răsucindu-le în acelaşi timp 
cu palmele în sus, timp de 10 secunde. 

e Cu aceeaşi semnificaţie se poate efectua proba moristii: 
punem pacientul sa execute morisca in ambele sensuri, notand 
o eventuala diferenta intre executia celor doua membre. 


N.B. Un deficit motor frust poate determina o viteza mai mica de 
execuție a probei de partea respectivă, mimând o leziune cerebeloasa. 
Avem posibilitatea sa diferentiem aceste aspecte, rugând pacientul, 
care este aşezat la marginea patului, să ridice cu viteză ambele 
membre superioare de pe genunchi şi să le oprescă brusc în poziţie 
orizontală. Dacă există un deficit motor, membrul respectiv va atinge 
mai încet nivelul ţintă, dacă există o leziune cerebeloasă, membrul 
respectiv va depăşi orizontala şi ulterior va reveni la acesta (proba 
Drăgănescu-Voiculescu). Mişcările vor fi executate tot cu lentoare şi 
de către un pacient cu sindrom extrapiramidal, care evoluează cu 
bradikinezie, dar lentoarea va fi simetrică şi se va asocia şi cu alte 
semne caracteristice. 

e semnul Steward-Holmes: se cere pacientului să facă flexia 
antebraţului pe brat cu forță, mişcare la care examinatorul se 
opune, opoziție care cedează în mod brusc. Antebratul 
pacientului fără leziuni cerebeloase va rămâne la distanță de 
torace, în timp ce la cei cu afectare cerebeloasă, va lovi 
toracele din cauza lipsei franei. 

e semnul Riddoch: pacientul sta cu braţele întinse, iar mana 
afectată se poziţionează în hiperpronatie, cu palma în afară. 
Daca examinatorul exercită o presiune asupra celor două braţe 
şi încetează brusc această presiune, membrul afectat va avea 
tendința de a se deplasa fără control în sus, şi va fi adus cu 
dificultate în poziția inițială. 

4. membrele inferioare: pacientul, în decubit dorsal, 
este rugat să ducă un călcâi pe genunchiul celuilalt picior, cât mai 
repede posibil (proba caicai-genunchi). La pacientul sănătos 
mişcarea este fermă, sigură, fără ezitări. În cazul unor leziuni, pacientul 
depăşeşte sau nu atinge ținta propusă, şi poate avea şi la acest nivel 
tremor intentional. Pentru obținerea unei informații mai precise, 
pacientul poate fi rugat să coboare cu un călcâi pe creasta tibiei 
celuilalt picior, cat mai repede şi corect, observând o eventuală deviatie 
de la direcţia inițială a mişcării. 


5. trunchiul: 

e pacientul este rugat să se ridice din decubit dorsal fără ajutorul 
brațelor. În mod normal, pacientul fixează cu călcâiele planul 
patului, şi se ridică fără să se dezechilibreze. Leziunea 
cerebelului îl va face să ridice călcâiele de pe planul patului şi să 
se dezechilibreze cu tendinţa de a cădea într-o parte. 

e pacientui, în ortostatism, este rugat sa se lase pe spate, 
(examinatorul fiind plasat în spatele pacientului). În mod normal, 
o dată cu aplecarea pe spate, pentru menţinerea centrului de 
greutate în interiorul bazei de susținere, pacientul îndoaie 
genunchii; pacientul cu afectare cerebeloasă nu face acest 
lucru, şi există riscul să cadă dacă nu este prins (asinergie 
cerebeloasă = proba Anton- Babinski). 


6. vorbirea: poate fi scandată, ezitantă, neregulată ca 
intensitate, prin afectarea autoreglării respirației şi a integrării ei cu 
vorbirea. 

7. scrisul: se modifică, în sensul apariţiei unei 
macrografii, cu litere mari, neregulate. Putem ruga pacientul sa 
execute linii paralele între nişte repere pe care i le dăm noi şi putem 
constata că pacientul nu poate pune frână mişcării, depăşind frecvent 
linia trasată de noi. 


NORMAL SINDROM CEREBELOS 

NORMAL SINDROM CEREBELOS 


Nici incercarea de a desena o paralela cu o sinusoida data nu va fi 
reuşită din aceeaşi cauză, pacientul intersectand-o. 


VII.3. SINDROMUL CEREBELOS: 


1) Hipotonie musculară 

2) Reflexe osteo-tendinoase pendulare 

3) Ortostatiunea posibilă doar cu bază larga de susţinere, 
sau imposibilă 

4) Ataxia cerebeloasă: mers ataxic, neregulat, ebrios 

5) Dismetrie, deobicei cu hipermetrie 

6) Tremor intentional 

7) Adiadocokinezie 

8) Descompunerea miscarilor, sacadarea lor (asinergie) 

9) Nistagmus 

10) Tulburări de scris (mare, neregulat) 

11) Tulburări de vorbire (explozivă, scandată) 

VIII. NERVII CRANIENI 


Nervii cranieni conţin fibre motorii şi senzitive pentru cap şi gât 
şi fibre senzoriale pentru simţurile speciale. Originea nervilor cranieni 
(cu excepţia primelor două perechi) este în trunchiul cerebral, unde 
sunt localizati nucleii lor, care se găsesc sub controlul cortexului 


cerebral, prin fibrele cortico-nucleare. 


NUCLEUL PARASIMPATIC 
EDINGER WESTPHAL {lll} 


$f CL FUL 


OCULOMOTOR (M 


$— MUCLEUL 
TROHLEAR (IV) 


NUCLEUL.. 
TRIGEMENULUL{Y) 


NUCLEUL MOTOR AL 
TRIGEMEHULUI {V} 
_MUCLEUL 
ABDUCENSULUI (IV) 
NUCLEUL MOTOR 
AL FACIALULUI (VM) 
/ NUCLEUL SALIVATOR 


SUPERIOR «VII ȘI 
INFERIOR 41X} 


NUCLEUL \ 
VESTIBULAR (VIII) 


NUCLEUL” {S 


COHLEAR avin} ON —MUCLEUL AMBIGUU (1X.x} 


NUCLEUL SOLITAR {X} HUCLEUL HIPOGLOS (XI 


—— NUCLEUL ACCESOR 4SPIIAL=X1) 


NUCLEUL TRACTULUI SPINAL 
AL TRIGEMEINULUI {V} 


Adaptare după L. Wi 


VIII.1. NERVUL OLFACTIV (PERECHEA I-A) 


HUCLEUL DORSAL AL VAGULUI {X} 


VIII.1.1. NOTIUNI DE ANATOMIE 


Ison-Pauwels 


Analizatorul olfactiv este alcătuit din epiteliul olfactiv, căile de 


transmitere a informației şi ariile corticale olfactive 


rinencefal). 

(denumite 


e Celulele olfactive (neuronul 1) sunt reprezentate de celulele 
senzoriale bipolare, care se afla la nivelul mucoasei olfactive 
din cavitățile nazale. Dendritele acestor neuroni prezintă cili 
chemosenzitivi care sunt acoperiţi de mucus şi care reprezintă 
practic chemoreceptorii olfactivi. 

e  Axonii acestor neuroni alcătuiesc nervul olfactiv, care străbate 
lama ciuruita a etmoidului şi realizează sinapse la nivelul 
bulbului olfactiv (care se află deasupra lamei cribriforme) cu 
dendritele celulelor mitrale, care reprezintă cel de-al doilea 
neuron al căii olfactive. Legătura sinaptică între axonii celulelor 
bipolare şi celulele mitrale se face prin intermediul unei dense 
arborizatii care formează glomerulii olfactivi. 

e Axonii celulelor mitrale formează tractul olfactiv, care se află în 
santul olfactiv şi se termină la nivelul trigonului olfactiv unde 
fibrele tractului se divid, formând două fascicule, striile olfactive 
laterala şi medială, care delimitează substanța perforată. 
Axonii din aceste strii ajung la nivelul ariilor olfactive, şi anume: 

Y aria primară, reprezentată de uncus (partea medială 
a nucleului amigdalian) şi de partea anterioară a 
girusului hipocampic (aria entorinală), alcătuind aria 
34 Brodmann. 

v aria intermediară, care se află deasupra trigonului 
olfactiv, şi care are un rol nesemnificativ la om. 

v aria secundară, din regiunea septală a suprafeței 
mediale a lobului frontal, care are legături cu sistemul 
limbic, fiind implicată in declanşarea reacțiilor 
emoționale produse de percepţia mirosurilor. 


VIII.1.2. NOTIUNI DE FIZIOLOGIE 


Olfactia are proprietatea de a prezenta o mare acomodare, 
astfel încât, pentru ca senzaţia olfactivă să fie percepută mai mult timp, 
este necesară stimularea repetată. 

La nivelul mucoasei nazale se află şi receptori trigeminali 
nediferentiati, din ramura oftalmică a nervului trigemen, care sunt 
stimulati de substanţe iritante, cum ar fi amoniacul, acidul acetilacetic, 
camfor, piper, care, de aceea nu trebuie utilizate în testarea clinică a 
simțului olfactiv. 

VIII.1.3. EXAMINAREA CLINICĂ A SIMTULUI OLFACTIV 


Nervul olfactiv nu reprezintă un nerv care să ne aducă 


informaţii deosebit de importante în mod frecvent. De obicei pentru 
examinare se foloseşte o substanţă odorizantă netoxică. 


Se examinează pe rând fiecare nară (ocluzionând-o pe 


cealaltă), pacientul fiind cu ochii închişi, folosind diferite substanţe de 
tipul: săpun, cafea, mentă, alcool, usturoi, tutun, lamâie, vanilie 


(pacientul 


este rugat să rămână cu ochii închişi pe parcursul 


examinării). 


Se urmăreşte capacitatea bolnavului de a percepe diferitele 
mirosuri (integritatea nervilor şi a căilor) şi de a le identifica 
(funcţie corticală integră). 


VIII.1.4. CONSIDERAŢII CLINICE 


O fractură anteroposterioară de craniu (în cazul unui 
traumatism cranio-cerebral), paralel cu șanțul sagital, poate 
să determine distrugerea fibrelor olfactive care travesează 
lama cribriformă, conducând la apariţia anosmiei (lipsa 
mirosului). Aceste leziuni pot permite scurgerea LCR din 
spațiul subarahnoidian în cavitatea nazală (rinoragie), 
orientandu-ne spre diagnosticul de fractură de lama 
cribriforma, realizand o cale de comunicare intre mediul 
exterior şi cavitatea craniană, care poate conduce la 
pătrunderea agenţilor infectiosi la acest nivel. 

Tumorile (meningioame sau glioame) sau abcesele de lob 
frontal, precum şi meningioamele dezvoltate la nivelul fosei 
anterioare pot determina la debut o scădere a olfactiei 
(hiposmie), de obicei initial unilaterală, prin compresia 
exercitată pe tractul şi bulbul olfactiv. 

e Leziunile localizate la nivelul ariei olfactive primare din lobul 
temporal, determină apariţia halucinatiilor olfactive (crizele 
uncinate), de cele mai multe ori cu caracter neplăcut. 

e Există şi o scădere fiziologică a percepţiei olfactive odată cu 
înaintarea în vârstă, sau temporară, în cazul unor infecţii 
virale de căi respiratorii superioare. 


VIII.2. NERVUL OPTIC (PERECHEA A II-A) 


Examinarea nervului optic poate reprezenta cheia unor 
diagnostice neurologice, şi de aceea este de o importanţă crucială 
pentru examenul neurologic. 


VIII.2.1. NOTIUNI DE ANATOMIE 


Nervul optic îndeplineşte exclusiv o funcţie senzorială. Retina 
reprezintă practic partea periferică a analizatorului vizual, fiind alcătuită 
din 10 straturi. Celulele fotoreceptoare sunt reprezentate de celulele 
cu conuri şi cu bastonase şi se află în stratul 2, profund, al retinei, 
având rolul de a transforma informaţia vizuală percepută sub forma 
fotonilor de lumină, în impulsuri electrice. 

Celulele cu conuri sunt: - specializate pentru vederea diurnă şi pentru 
cea colorată; 
- concentrate la nivelul foveei centrale 
(macula); 
- prezente in număr mai mic decât cele cu 
bastonase (aproximativ 7 milioane). 
Celulele cu bastonaşe sunt: - specializate pentru vederea nocturnă; 
- concentrate la periferia retinei, 
- prezente în număr mai mare (aproximativ 
130 de milioane). 

Impulsul nervos este transmis mai departe celulelor bipolare, 
din stratul 6 al retinei, care reprezintă primul neuron al căii vizuale, 
care la rândul lor fac sinapsă cu cel de-al doilea neuron al căii vizuale, 
reprezentat de celulele ganglionare, multipolare din stratul 8 al 
retinei. Axonii acestora din urmă, converg spre partea centrală a retinei 
si alcătuiesc nervul optic, care emerge practic la nivelul papilei, unde 
nu se află celule receptoare. În centrul papilei se află emergenta 
vaselor retiniene, reprezentate de venele retiniene şi de artera centrală 
a retinei. 

Traiectul nervului merge apoi de-a lungul canalului optic din 
aripa mică a sfenoidului şi pătrunde în fosa cerebrală mijlocie, pentru a 

se alătura nervului optic de partea opusă, la nivelul chiasmei optice. 
La acest nivel, fibrele nazale se încrucişează, ulterior luând naştere 
tracturile optice. 

Fibrele tracturilor optice merg până la nivelul ganglionului 
geniculat lateral, unde axonii fac sinapsă cu cel de-al treilea neuron 
al căii vizuale. O mică parte din fibrele tracturilor optice se opresc la 
nivelul regiunii pretectale a mezencefalului, la nucleul pretectal şi de 
aici la nucleul Edinger-Westphall, precum şi la coliculii cvadrigemeni 
superiori, formând aferenta reflexului fotomotor. Eferenta acestui reflex 
este formată de axoni parasimpatici preganglionari, de la nucleul 
Edinger-Westphall, via nervul oculomotor comun (perechea a 3-a de 
nervi cranieni) la ganglionul ciliar, de unde pleacă fibre postganglionare 
la musculatura constrictoare a irisului, via nervii ciliari scurţi. Pentru 
reflexul fotomotor consensual, aferentele se încrucişează la nivelul 
chiasmei, sau în comisura posterioară, ajungând la nucleul Edinger- 
Westphal de partea opusă. 

Axonii neuronilor terțiari se proiectează la nivelul cortexului 
vizual din lobul occipital, via radiaţiile optice Gratiolet (tractul 
geniculocalcarin). Aproximativ 20% dintre fibre se opresc la nivelul 
pulvinarului, iar restul merg spre scizura calcarină unde se proiectează 
astfel: fibrele din cadranele superioare pe marginea superioară a 
scizurii, iar cele din cadranele inferioare în partea inferioară a acesteia. 

Aria vizuală primară este reprezentată de aria 17 Brodmann 
de la nivelul scizurii calcarine (aria striată), unde are loc 
transformarea impulsurilor nervoase în senzaţii de văz (arie 
vizuosenzoriala). 

Ariile de asociatie (arii vizuale secundare) sunt reprezentate de 
aria 18 Brodmann (aria parastriata) unde au loc procese 
vizuognozice, şi de aria 19 Brodmann (aria peristriată) unde se 
produc integrări vizuopsihice. Aceste arii au conexiuni asociative cu 
celelalte arii corticale. 


VIII.2.2. NOTIUNI DE FIZIOLOGIE 


Imaginea de la nivelul retinei este practic inversată, astfel 
încât partea temporală a retinei primeşte stimuli din partea nazală a 
câmpului vizual, iar cea nazală din partea temporală a câmpului vizual. 
De asemenea, partea superioară a retinei primeşte informaţii din 
jumătatea inferioară a câmpului vizual, iar cea inferioară, din partea 
superioară a câmpului vizual. 

Fibrele maculare alcătuiesc fasciculul macular care îşi 
păstrează individualitatea, încrucişându-se parţial la nivelul chiasmei. 

VIII.2.3. EXAMINAREA CLINICĂ A ANALIZORULUI VIZUAL 


Se procedează la examinarea: 1. pupilelor 
2. acuitatii vizuale 
3. câmpului vizual 
4. fundului de ochi 


VIII.2.3.1..EXAMINAREA PUPILELOR 


Dimensiunea pupilelor poate aduce informații cu privire la 
afecțiunea neurologică, iar reactivitatea pupilei la lumină ne poate 
orienta în diagnosticul clinic. Se observă dacă pupilele sunt egale, 
având grijă să ne informăm dacă există intervenţii chirurgicale sau de 
altă natură la nivelul globilor oculari care ar fi putut modifica aspectul 
acestora (mioză = pupilă sub 2 mm; midriază = pupilă peste 5 mm). 

e Examinarea reflexului fotomotor direct si consensual (de 
partea opusă), se face prin proiectarea unui fascicul luminos la 
nivelul unui glob ocular (aferenta = nervul optic), urmărindu-se 
apariţia constrictiei pupilare (mioza) de aceeaşi parte, şi apoi de 
partea opusă (eferenta = componenta parasimpatică a nervului 
oculomotor comun de ambele parti). Se repetă examenul pentru 
fiecare ochi separat. 


115 


e Examinarea reflexului pupilodilatator (midriaza apare cand 
tonusul parasimpatic este scăzut sau când cel simpatic este 
crescut, ca urmare a unei reacţii emoţionale sau a durerii). 
Impulsurile de la centrii simpatici din hipotalamusul posterior 
merg prin SRAA (substanta reticulata activatorie ascendentă) 
din trunchiul cerebral până la centrul ciliospinal localizat la 
nivelul segmentelor medulare C8-T1, de unde emerg axoni care 
se termină la nivelul ganglionului cervical superior. Fibrele 
postganglionare ajung în plexul carotidian, de unde merg, 
împreună cu artera carotidă înapoi în cutia craniană, şi, ulterior, 
via nervii ciliari lungi şi nazociliari, ajung la muschiul dilatator al 
irisului. 

Adaptare dupa L. Wilson-Pauwels 

e Examinarea reflexelor de acomodare, prin care imaginea este 
menținută clara, pe măsură ce privirea se schimbă de la distanţă 
la un punct apropiat. Punem pacientul să urmărească un obiect, 
pe care îl mişcăm de la 20-30 cm spre vârful nasului, şi 
observăm apariţia convergentei ochilor şi a  constricției 
pupilare. De asemenea, în cursul acestei acomodări are loc o 
îngroşare a cristalinului, care îşi creşte diametrul antero- 
posterior, prin relaxarea ligamentelor suspensorii. Reflexele de 
acomodare sunt initiate în aria occipitală, aferentele fiind 
reprezentate de proiecţii corticotectale care merg la centrul 
acomodarii din regiunea coliculului superior şi al ariei pretectale. 
De aici, impulsurile ajung la nivelul următorilor nuclei: Edinger- 
Westphal (pentru modificarea cristalinului şi pupilei) şi somatici 
(pentru convergenta globilor oculari). Eferenta este asigurată de 
nervul oculomotor comun, cu sinapsă în ganglionul ciliar pentru 
impulsurile  parasimpatice responsabile de acomodare şi 
constrictia pupilara, iar impulsurile somatice pentru convergență 
merg de la neuronii motori ai oculomotorului comun la muşchii 
drepți interni. 

Posibilităţi de defecte clinice: 

e anisocorie = pupile inegale, dar cu reactivitate normală = 
normal 
mioză senilă = modificări fiziologice legate de vârstă 
pupile Holmes-Adie = degenerarea ganglionului ciliar, de 
cauze necunoscute, cu apariția midriazei şi abolirea RFM; se 
poate asocia şi cu abolirea ROT. 

e Defect pupilar aferent = leziuni anterior de chiasma optică 
(nevrită optică, sau mai rar, compresia nervului optic, 
degenerare retiniană). 

e Pupila Argy!i-Robertson = leziune mezencefalică superioară, 
cu apariția miozei, cu RFM abolit şi acomodare normală, în sifilis, 
diabet zaharat, sau mai rar în scleroza multiplă. 

e Sindrom Horner cu mioză, ptoză palpebrală parţială, 
enoftalmie şi pierderea sudoratiei la nivelul hemifetei 
respective = leziunea fibrelor simpatice, ce poate apare in: 

v leziuni centrale: la nivelul hipotalamusului, în bulb, 
sau măduva cervicală (înainte de T1), prin accidente 
vasculare,  demielinizări, si, mai rar în cazul 
traumatismelor sau siringomieliei. 

v leziuni periferice: lezarea lantului simpatic, a 
ganglionului cervical superior, sau a plexului 
pericarotidian, prin tumori pulmonare apicale 

(sindromul Pancoast-Tobias), traumatisme, sau, mai 
rar, disectie de arteră carotida. Există însă şi situații in 
care nu se poate evidentia cauza. 


VIII.2.3.2. EXAMINAREA ACUITATII VIZUALE 


Examinarea acuitatii vizuale se realizează pentru fiecare ochi 
în parte (monocular), cu ajutorul unui optotip, în mod corect. Din punct 
de vedere neurologic ne interesează dacă pacientul are o modificare 
de acuitate vizuală instalată recent, în legătură cu simptomatologia 
pentru care s-a prezentat la consult. De aceea, dacă pacientul poartă 
ochelari, îl vom ruga să-i folosescă în timpul examinării (vom lua în 
considerare diferitele corectii ale viciilor de refracție cu şi fără ochelari). 
Evident că pentru acest examen pacientul trebuie să fie conştient, 
cooperant şi să înțeleagă comenzile verbale ale examinatorului. 

În absenta unui optotip se poate aprecia grosier o modificare 
de acuitate vizuală prin examinarea vederii de aproape (Citirea unui 
text = rugăm pacientul să citească cu fiecare ochi separat, un text 
plasat la distanță normală (30 centimetri) de ochiul examinat, cu 
corectia pe care o folosea acesta în mod normal. Dacă este incapabil 
să citescă, vom examina vederea la distanță, rugând pacientul să ne 
dea detalii din mediul înconjurător sau îl vom ruga să numere degetele 
pe care i le arătăm (în cazul unei vederi normale, un individ poate 
număra degetele de la 50 m), şi dacă nici acest lucru nu este posibil, 
să ne spună dacă percepe mişcarea mâinii examinatorului (plasată la 
50 de centimetri de ochiul pacientului), sau a luminii. Toate aceste 
modificări le vom considera importante din punct de vedere al afecțiunii 
neurologice, dacă au survenit în legătură cu boala pentru care se 
prezintă pacientul la medic. Trebuie apreciată şi capacitatea de 
diferențiere cromatică rugând pacientul să identifice culorile. 

Dacă reducerea acuitatii vizuale este corectabilă prin dioptrii, 
afecțiunea este de domeniul oftalmologiei; dacă nu este corectabilă, 
putem avea mai multe situații: 

- leziuni corneene; 
- cataractă; 
- degenerare maculară, mai ales legată de vârstă; 
- neuropatie optică: 
v inflamatorie (scleroză multiplă); 
v ischemică; 
Y compresivă. 
- leziuni retrochismatice; 
- leziuni occipitale bilaterale. 

La pacienţii care nu colaborează se efectuează reflexul de 
clipire la ameninţare prin executarea unei mişcări bruşte cu mâna 
examinatorului în fata ochilor pacientului. 


VIII.2.3.3. EXAMINAREA CÂMPULUI VIZUAL 


Examinarea câmpului vizual se efectuează monocular, prin 
metoda confruntării celor două câmpuri vizuale, ale examinatorului şi 
pacientului, prin mişcarea unui obiect (pix, creion) la jumătatea 
distanței (care trebuie să fie de aproximativ 50 de centimetri) dintre cei 
doi, care trebuie să se afle la aceeaşi înălțime. 


Se examinează toate cele patru cadrane, cerând pacientului 
care se uită în fata, fix, fără a mişca globii oculari, să ne spună cand 
vede obiectul apărând în câmpul său vizual: temporal (mişcăm obiectul 
din exterior spre interior), nazal (miscam obiectul din lateral spre 
medial), superior (mişcăm obiectul de sus în jos) şi inferior (miscam 
obiectul de jos în sus). 


În cazul depistării unor defecte de câmp vizual se recurge la 
efectuarea campimetriei, într-un cabinet de oftalmologie. 

Pacientul trebuie să fie atent, cooperant si să înțeleagă 
comenzile pe care i le dăm. Dacă aceste condiţii nu sunt respectate, nu 
vom putea examina corect, ci doar vom putea aprecia eventual 
apariția reflexului de apărare (clipire) la ameninţare, ceea ce ar 
presupune că pacientul vede în acel câmp vizual. 

Se poate aprecia şi inatentia vizuală: pacientul este rugat să 
privească drept în fata, iar examinatorul plasează mâinile în câmpurile. 
laterale ale acestuia şi le mobilizează pe rând sau simultan. Pacientul 
este solicitat să indice care mână se mişcă: stânga, dreapta sau 
ambele. Dacă indică corect mişcarea atunci când mâinile se mişcă pe 
rând şi nu poate observa decât una dintre mâini când acestea se mişcă 
simultan, vom avea de a face cu inatentie vizuală de partea unde 
pacientul a ignorat mişcarea. 


VIII.2.3.4. EXAMINAREA FUNDULUI DE OCHI 


Examinarea fundului de ochi se efectuează cu ajutorul unui 
oftalmoscop, într-o cameră întunecată. Pacientul trebuie să tina 
privirea fixă, drept înainte, privind în depărtare. Tinem oftalmoscopul în 
mâna dreaptă în dreptul ochiului drept pentru a examina ochiul drept al 
pacientului, şi îl ținem cu mâna stângă în dreptul ochiului stâng pentru 
a examina ochiul sting al pacientului. În timpul examinării este foarte 
important ca examinatorul să tina ambii ochi deschişi şi să se 
concentreze asupra imaginii observate cu ajutorul oftalmoscopului. 

Examinarea se începe de la o distanță de 10-15 cm de ochiul 

pacientului, apropiindu-ne uşor spre acesta. 
Căutăm vasele retiniene, pe care le urmărim până la nivelul 
convergentei lor, unde vom găsi papila nervului optic (discul optic), 
care trebuie să fie bine conturată. Urmărim de asemenea culoarea 
discului optic precum şi pulsatilitatea vaselor. 


Dacă examinatorul are un viciu de refractie, va purta ochelarii 
adecvati sau va selecta din oftalmoscop lentila potrivită dioptriei sale. 

Pentru o examinare mai riguroasă este necesară dilatarea 
pupilelor cu midrium, câte o picătură în fiecare ochi, cu 15-20 de 
minute înaintea examinării. Este important să întrebăm pacientul 
despre o eventuală patologie oculară asociată, deaorece administrarea 
de midrium este contraindicată la pacienții cu glaucom. 


FUND DE OCHI NORMAL 


ATROFIE OPTICA 


EDEM PAPILAR 


VIII.2.4. CONSIDERATII CLINICE 


Anumite anomalii de dezvoltare pot determina apariţia ochilor 
mici (microftalmie), absența globilor oculari (anoftalmie) sau fuziunea 
acestora pe linia mediană (ciclopia). De asemenea, tulburările de 
dezvoltare a sistemului anterior de transmitere a luminii, pot conduce la 
diverse anomalii de tipul cataractei congenitale. 

Traumatismele craniene pot determina traumatisme oculare 
directe precum şi leziuni ale sistemului vizual. Acesta, ca parte a SNC, 
poate fi afectat în diverse patologii ale acestuia, cum ar fi procesele 
expansive şi bolile demielinizante. 

O serie de boli generale, cum ar fi hipertensiunea arterială şi 
diabetul zaharat, determină afectări ale vaselor aferente, cu apariţia 
tulburărilor vizuale consecutive. 

În funcţie de localizarea leziunii, se pot întâlni mai multe tipuri 
de manifestări clinice: 

e Leziuni anterior de chiasma optică: 

» Afectarea retinei conduce la apariția unui defect 
monocular de câmp vizual. Leziunile centrale ale retinei, 
în apropierea discului optic, determină o afectare mai 
gravă decât în cazul leziunilor periferice. 

> Afectarea nervului optic conduce la apariţia cecitatii 
monoculare de tip periferic, cu abolirea RFM de partea 


afectata. 
1 y 
% | = 
Pn a 
NERVUL OPTIC a KÁ oy 
TRACTUL OPTIC (| 


Adaptare după L. Wilson-Pauwels 


Leziuni la nivelul chiasmei optice: 
> Leziunile la nivelul median al chiasmei (cum ar fi în 
patologia hipofizară), determină afectarea fibrelor nazale 
care se  încrucişează la acest nivel, cu apariția 
hemianopsiei bitemporale. 

Adaptare după L. Wilson-Pauwels 


> Dacă este afectată partea laterală a chiasmei (de 
exemplu într-un anevrism de arteră carotidă, la bifurcația 
acesteia), va rezulta un defect de câmp vizual la nivelul 
părţii nazale a acestuia, ipsilateral leziunii (hemianopsie 


nazală). 
= CAMP 
€ ) VIZUAL 
“<d NAZAL 
a as, IS = aie -4 T 3 
KR. LE LEA —— == 
\ — = d SEE A Me d / 
a a Rs 


Lf "SI LEZIUNE PRINTR-UN 
{Li <> SĂ ANEVRISM 
( er | Í J NUCLEUL GENICULAT 
— ^7 LATERAL DREPT 

Leziuni posterior de chiasma optica: 
> Leziunile tracturilor optice determina apariția 


hemianopsiei homonime laterale, stângi sau drepte 
(funcție de câmpul temporal afectat), reflexul fotomotor 
fiind abolit, deoarece leziunea se află înaintea 
ganglionului geniculat lateral unde se închide acest 
reflex. 

Adaptare dupa L. Wilson-Pauwels 


> Afectarea radiațiilor optice conduce tot la apariţia 


hemianopsiei homonime laterale, stângi sau drepte 
(funcţie de câmpul temporal afectat), iar leziunile 
incomplete, superioare sau inferioare, conduc la apariția 
cvadranopsiilor, inferioare sau superioare. În acest caz, 
RFM este păstrat, leziunea fiind posterior de ganglionul 
geniculat lateral. 

Adaptare după M Mumenthaler 


> Leziunile situate Ja nivelul cortexului vizual primar conduc 
la apariţia unei hemianopsii homonime controlaterale, cu 
păstrarea viziunii maculare dacă partea posterioară a 


cortexului vizual nu este afectată. 


> Leziunile bilaterale ale cortexului occipital primar (aria 17) 
determină apariţia cecitatii corticale, cu păstrarea RFM. 
> Afectarea ariilor de asociaţie 18 şi 19 conduce la apariţia 


agnoziilor vizuale. 


VIII.3. NERVII CRANIENI III (OCULOMOTOR COMUN), IV 


(TROHLEAR), VI ( ABDUCENS). 


Având rol in motilitatea globilor oculari (GO) aceşti nervi 


cranieni sunt examinati împreună. 

SUPERIOR 


Oblicul inferior Dreptul superior 
II III 
i | 
Dreptul | Dreptul 
MEDIAL medial H ——©-——-*4 lateral 

Oblicul superior Dreptul inferior 
IV II 
INFERIOR 


Mişcările GO pot fi grupate în 4 tipuri: 


e  Mişcări voluntare sacadate ale GO: mişcări 
rapide ale GO de la un punct de fixatie la altul, 
de la un obiect la altul, controlate de lobul 


frontal. 


e Miscari de urmărire: mişcări lente pentru 
fixarea unui obiect în mişcare, controlate de 


lobul occipital. 


e Miscari reflexe vestibulo-oculare: mişcări ale 
GO de compensare a mişcărilor capului, 
pentru menținerea fixării unui obiect, controlate 
de nucleii cerebeloşi şi vestibulari. 


e Convergenta: mişcări ce asigură fixarea unui 
obiect ce se apropie de ochi, controlate de 


mezencefal. 


În trunchi, impulsurile din lobii frontal şi occipital, din cerebel şi 
nucleii vestibulari sunt integrate, astfel încât cei doi globi oculari se 
mobilizează împreună, conjugat. Structurile importante sunt centrul 
privirii laterale din punte şi fasciculul longitudinal medial (FLM), 
care uneşte nucleii Ill şi IV de o parte din mezencefal cu nucleul VI 


controlateral din punte. 

VIII.3.1. NERVUL OCULOMOTOR COMUN (PERECHEA A III-A) 
VIII.3.1.1. NOTIUNI DE ANATOMIE 


Nucleul motor al oculomotorului comun se află localizat în 
mezencefal, la nivelul coliculilor cvadrigemeni superiori, aproape de 
linia mediană, anterior de apeductul cerebral. 

În cadrul acestui nucleu există de fapt mai multi subnuclei: 

- lateral (de unde, dinspre posterior spre anterior pleacă 
fibre pentru muschiul drept inferior, oblic inferior şi drept intern de 
aceeaşi parte); 

- medial (care inervează dreptul superior controlateral); 

- central (care deserveşte ridicătorul pleoapei superioare 
bilateral). 

Axonii care pleacă de la acest complex motor merg anterior 
spre tegmentul mezencefalului, şi emerg la nivelul fosei 
interpedunculare, la joncţiunea dintre mezencefal şi punte. 

Fibrele motorii se alătură la acest nivel celor parasimpatice 
provenite din nucleul Edinger-Westphal şi alcătuiesc nervul oculomotor 
comun, care trece printre arterele cerebrală posterioară şi cerebeloasă 

superioară, luând apoi un traiect anterior. Perforeaza dura mater si 
intra in sinusul cavernos, de-a lungul peretelui lateral al acestuia, 
ajungând la nivelul fisurii orbitare superioare, de unde pătrunde in 
orbită. La acest nivel se divide în două ramuri: 

- superioară (care va suplini muşchii drept superior şi ridicător 
al pleoapei superioare) şi 

- inferioară (care se divide la rândul ei în trei subramuri care 
vor suplini muschiul drept inferior, oblic inferior şi drept intern). 

Nucleul visceral al nervului este alcătuit de nucleul Edinger- 
Westphal, care este localizat tot la nivelul mezencefalului, dorsal de 
nucleul motor. Axonii (fibre preganglionare) părăsesc acest nucleu şi 
merg anterior, alături de fibrele motorii (la exteriorul acestora), spre 
fosa craniană mijlocie, sinusul cavernos şi fisura orbitară superioară. 
Odată pătrunşi în orbită aceşti axoni vor face sinapsă în ganglionul 
ciliar. De aici pleacă fibre postganglionare care alcătuiesc nervii ciliari 
scurți (în număr de 6-10) care inervează muşchiul constrictor 
pupilar şi muşchii ciliari, care determină mărimea pupilei şi forma 
cristalinului. 

Adaptare după M Mumenthaler 

Leziunea fibrelor intrinseci, in cazul unei paralizii complete de 
nerv oculomotor comun va determina apariția midriazei: 


hhdnază — RFM = jorma) = È yizocorie 


; Acomodare Defect de 

Acomodare „em Pupilă Holrnes-Adie 
lentă 


Cu ptoză 
palpebrali-leziune de 
nerv oculomotor 
corum 


Acomodare 
absenta 


Fără ptoză 
palpebrală :substange 
rurdnatic e 


La determinarea dimensiunii pupilei intervine şi simpaticul, 
care coboară din hipotalamus prin tot trunchiul cerebral, apoi prin 
măduvă, până la nivelul centrului cilio-spinal (C8-T1-T2), părăseşte 
măduva cu rădăcina T1 şi ajunge la ganglionul cervical superior, unde 
face sinapsă; apoi formează un plex pericarotidian, reintrând în craniu 
împreună cu artera carotidă şi apoi prin nervii ciliari lungi ajunge la 
muschiul dilatator al pupilei. 

Adaplare după M.Mumenthaler 


Leziunea simpaticului va determina apariția miozei: 

VIII.3.1.2. NOTIUNI DE FIZIOLOGIE 


Nervul oculomotor comun inervează următorii muşchi oculari: 


v 
v 


V 
y 


drept intern care adduce GO 

drept inferior care coboara GO (impreuna cu muschiul 
oblic superior inervat de nervul IV) 

drept superior şi oblic inferior care ridică GO 
ridicătorul pleoapei superioare. 


VIII.3.1.3. CONSIDERATII CLINICE 


Leziunea nervului oculomotor comun determină din punct de 
vedere clinic următoarele semne: 


v 


Ptoza palpebrala: pacientul poate compensa o ptoza 
incompleta prin contractia muschiului frontal, pentru a 
ridica spranceana. 

Strabism divergent si aparitia diplopiei, care se 
manifesta doar daca ridicam pleoapa cazuta. 

GO va fi coborat si abdus, datorita actiunii muschilor 
oblic superior si drept lateral. 

Midriaza (daca sunt afectate şi fibrele parasimpatice). 
Paralizia acomodarii. 


mea posibile: 


Vasculare: anevrism de artera cerebrala posterioara 
sau cerebeloasă superioară (printre care trece nervul); 
infarct mezencefalic, cu apariţia sindromului altern 
Weber (paralizie de nerv Ill de partea leziunii şi 
sindrom piramidal controlateral) sau Benedikt, dacă 
leziunea este mai posterioară, spre nucleul roşu 
(paralizie de nerv Ill ipsilateral şi tremor intentional 
controlateral). 

inflamații: meningită luetică sau tuberculoasa, care 
se localizează între chiasma, punte şi lobii temporali, 
de unde emerge nervul Ill. 

Herniere de lob temporal: determinată de tumori, 
abcese, traumatisme (primul semn clinic care apare 
este midriaza ipsilaterală, datorită afectării fibrelor 
vegetative care se află la exteriorul nervului). 

Leziuni la nivelul sinusului cavernos (tromboflebita). 
Mononeuropatia diabetică, caracterizată doar prin 
afectarea fibrelor motorii extrinseci, cu păstratea 

integrității celor vegetative (oftalmoplegie fără 
midriază). 


VIII.3.2. NERVUL TROHLEAR (PERECHEA A IV-A) 
VIII.3.2.1. NOTIUNI DE ANATOMIE 


Nucleul motor este localizat în tegmentul mezencefaiic, la 
nivelul coliculilor cvadrigemeni inferiori, în apropierea liniei mediane, 
anterior de apeductul cerebral. 

Axonii părăsesc nucleul şi iau un traiect posterior, se 
încrucişează la nivelul vălului medular superior şi emerg din 
mezencefal pe partea posterioară a acestuia. Datorită acestei 
încrucişări, fiecare muşchi oblic superior va fi inervat de nervul 
controlateral. 

Traiectul urmat este de-a lungul pedunculilor cerebrali, printre 
arterele cerebrală posterioară şi cerebeloasă superioară, împreună cu 
nervul Ill. Perforează apoi duramater si intră în sinusul cavernos, pe 
peretele lateral al acestuia, până la fisura orbitară superioară, de unde 
intră în orbită. 

Se divide apoi în trei sau mai multe ramuri care inervează 
muşchiul oblic superior. 


VIII.3.2.2. NOTIUNI DE FIZIOLOGIE 


Este ce! mai mic nerv cranian, având numai 2400 axoni, 
comparativ cu nervul optic care are 1000000 axoni. 

Este singurul nerv cranian care emerge de pe partea 
posterioară a trunchiului cerebral. 

Este singurul nerv cranian care se încrucişează complet. 

Are ce! mai lung traiect intracranian (7,5 cm). 


VIII.3.2.3. CONSIDERATII CLINICE 


Paralizia nervului trochlear determină afectarea muşchiului 
oblic superior, şi ca urmare GO va fi deviat extern, datorită actiunii 
oblicului inferior. 

Apare diplopia, care este maximă la privirea în jos (când urcă sau 
coboară scările). 

Pentru a compensa diplopia, pacientul are tendința de a 
apleca capul de partea opusă, pentru a roti spre interior GO neafectat, 

care in acest fel se aliniaza cu cel deviat extern prin paralizia oblicului 
superior. 


Paralizie de nerv trohlear drept - inclinarea capului spre stanga 


Etiologii posibile: 
Y Boli inflamatorii. 
¥ Compresii determinate de anevrisme de arteră 
cerebrala posterioara sau cerebeloasa superioara. 
Y Leziuni la nivelul sinusului cavernos. 
v Leziuni la nivelul fisurii orbitare superioare. 


VIII.3.3. NERVUL ABDUCENS (PERECHEA A VI-A) 
VIII.3.3.1. NOTIUNI DE ANATOMIE 


Nucleul motor este localizat în tegmentul pontin, în 
apropierea liniei mediane, chiar anterior de ventriculul 4. 

Axonii nervului facial formează o buclă în jurul nucleului motor 
al abducensului, formând coliculul facialului. 

Axonii care pleacă din nucleul abducensului merg anterior şi 
emerg de pe fata anterioară a trunchiului cerebral, la joncţiunea dintre 
punte şi piramidele bulbare. 

Traiectul nervului merge anterior şi lateral în spaţiul 
subarahnoidian al fosei posterioare, perforand duramater lateral de 
osul sfenoid. Ulterior continuă între dură şi stânca temporalului, pentru 
a intra in sinusul cavernos, unde este situat lateral de artera carotida 
internă si medial de nervii cranieni Ill, IV, si V1. 

Nervul intră prin fisura orbitară superioară în orbită şi 
inervează muschiul drept extern. 

VIII.3.3.2. NOTIUNI DE FIZIOLOGIE 


Muşchiul drept extern de la un ochi acționează împreună cu 
muşchiul drept intern de la celălalt ochi, pentru a realiza mişcările 
conjugate ale GO în plan orizontal. 

Adaptare dupa M.Mumenthaler 

VIII.3.3.3. CONSIDERATII CLINICE 


Leziunea nervului abducens determină din punct de vedere 
clinic următoarele semne: 
¥ Strabism convergent al GO de partea afectată 
v Diplopie în privirea laterală de partea afectată 

Etiologii posibile: 

v Vasculare: anevrisme de arteră cerebeloasa 
postero-inferioara, artera bazilara sau carotida interna; 
ocluzia ramurilor pontine ale arterei bazilare poate 
determina un infarct pontin medial, cu aparitia unui 
sindrom altern (Millard-Gubler: pareza ipsilaterala de 
nerv abducens, pareza faciala periferica ipsilaterala si 
sindrom piramidal controlateral). 

Y Leziuni la nivelul ventriculului 4: tumori cerebeloase 
cu extensie la acest nivel. 

v Boli inflamatorii cu afectare directă sau prin 
intermediul meningelui; datorită apropierii de stânca 
temporalului, poate fi afectat în infecțiile de ureche 
internă. 

Fracturi ale bazei craniului. 

Hipertensiunea intracraniana. 

Leziuni la nivelul sinusului cavernos, cum ar fi 
tromboflebita localizată la acest nivel. 


NASN 


VIII.3.4. EXAMINAREA CLINICĂ A OCULOMOTRICITĂTII 


A. Examenul motilitatii globilor oculari cuprinde examinarea 
simultană pentru perechile IIl, IV si VI. Se observă initial dacă 
pleoapele sunt simetrice sau dacă există ptoza palpebrala, dacă axele 
globilor oculari sunt paralele, sau există un strabism, notându-se tipul 
acestuia (divergent sau convergent), dacă pupilele sunt egale. 


Ulterior, pacientul este rugat să execute mişcări active 
(motilitatea voluntară) ale globilor oculari în toate directiile, indicându-i 
să privească in sus, in jos, la dreapta si la stânga. Se efectuează 
examinarea mişcărilor conjugate ale globilor oculari, rugând pacientul 
să urmărească un obiect (de exemplu un creion) pe care il mişcăm în 
toate cele patru direcţii: lateral dreapta, lateral stânga, superior şi 
inferior (motilitate automată). 

Vom observa existenţa unui strabism şi a limitărilor excursiilor 
GO într-o anumită direcţie. De asemenea, pacientul ne va comunica 
apariția unei diplopii, într-o anumită direcție. 

B. Examinăm deasemenea, reflexul fotomotor, reflexul de 
convergenţă şi cel de acomodare. 

Pentru examinarea convergentei se apropie un obiect de la 
distanța de 50 centimetri către nasul pacientului, până la 8-10 
centimetri, acesta fixând permanent obiectul. 


C. Reflexul vestibule ocular (manevra ochilor de păpuşă) 
este util in examinarea pacientilor inconstienti, la care comenzile 
verbale nu pot fi executate. Daca pacientul este constient si cooperant, 
este rugat sa priveasca la distanta intr-un punct fix, drept inainte, apoi 
se rasuceste capul pacientului spre stanga, dreapta, in sus si jos; ochii 
trebuie sa se miste in orbite, mentinand privirea fixa asupra obiectului 
ales şi mişcându-se in sens invers mobilizarii capului. 


D. Testul de acoperire: uneori strabismul nu este foarte 
evident la prima examinare; se cere pacientului să privească un obiect 
în depărtare şi acoperim alternativ ochii cu un ecran opac, prin mişcări 
rapide; prezenţa strabismului este arătată de existența unei deviații 
atunci când ochiul este acoperit, cu revenirea la normal atunci când 
este descoperit. 

E. Testul cu sticlă rosie: se acoperă ochiul drept cu o sticlă 
roşie, astfel încât toate imaginile formate la nivelul acestuia vor fi roşii, 
iar imaginile formate la nivelul ochiului stâng vor fi normal colorate. 
Deplasam un obiect (lumânare aprinsă) în fata ochilor pacientului, în 
toate direcţiile. În cazul existenței unei paralizii, la deplasarea obiectului 
în direcţia de acţiune a muschiului paralizat cele două imagini se 
depărtează una de cealaltă, imaginea falsă fiind cea exterioară, iar la 
deplasarea în sens invers, cele două imagini se vor apropia. 

În timpul examinării motricitatii oculare vom observa, daca este 
cazul, prezența nistagmusului, definit ca o mişcare involuntară a 
globilor oculari, alcătuită din succesiunea ritmică a două secuse (una 
rapidă şi una lentă). Secusa lentă (tonică) este de origine vestibulară şi 
apare homolateral vestibulului afectat, iar cea rapidă (clonică) este cea 
care readuce globii oculari în poziţia normală, fiind cea care determină 
sensul nistagmusului deoarece este observată mai uşor. 

VIII.4. NERVUL TRIGEMEN (PERECHEA A V-A) 


VIIl.4.1. NOTIUNI DE ANATOMIE 


Are trei ramuri: - oftalmică, 
- maxilară şi 
- mandibulară. 

Este un nerv mixt, în principal senzitiv, care asigură 
sensibilitatea feței, dar are şi o componentă motorie care inervează 
musculatura masticatorie. 

Nervul emerge de pe fata medio-laterală a punţii, cu o 
rădăcină senzitivă mare şi una motorie mai mică. 

Ganglionu! senzitiv (trigeminal sau semilunar) se află în 
planşeul fosei craniene mijlocii, de aici ramificându-se cele trei ramuri: 
oftalmica (V1), maxilara (V2) şi mandibulara (V3), care emerg din 
craniu prin fisura orbitară superioară, gaura rotunda şi respectiv gaura 
ovală. Ramura oftalmică şi uneori şi cea maxilară trec prin sinusul 
cavernos, alături de nervii oculomotori, înainte de a părăsi cutia 
craniană. Ramura motorie are traiect comun cu ramul mandibular. La 
ieşirea din cutia craniană fiecare ram se subdivide într-o multitudine de 
ramuri. 

Nucleul motor sau masticator este localizat la nivelul punţii 
mijlocii, medial de nucleul senzitiv principal. 

Nucleul senzitiv al trigemenului este cel mai mare dintre toți 
nucleii nervilor cranieni şi se întinde pe toată lungimea trunchiului 
cerebral, până la nivelul măduvei, la al doilea segment cervical. Are trei 
subnuclei: mezencefalic, pontin şi nucleul tractului spinal. Nucleul 
mezencefalic conţine protoneuronii senzitivi, ai căror dendrite (care 
merg alături de componenta motorie a nervului) culeg informaţii 
proprioceptive de la muşchii masticatori. Axonii se proiecteză la nivelul 
nucleului motor al trigemenului, asigurându-se în acest fel controlul 
reflex al masticatiei. Este singurul caz în care protoneuronii senzitivi se 
află la nivelul trunchiului cerebral. Nucleui pontin este alcătuit din 
deutoneuroni şi este implicat în asigurarea sensibilităţii tactile a feței. 
Nucleul tractului spina! este reprezentat de o coloană de celule care 
merge de la nivelul nucleului pontin, caudal spre măduvă. În special 
porțiunea sa caudală este implicată în percepţia sensibilităţii termo- 
algezice de la nivelul feței. 

Axonii deutoneuronilor se proiectează la nivelul formaţiunii 
reticulate, nucleului masticator (pentru reflexul masticator) şi în cortexul 
senzitiv via tractul ventral trigeminotalamic (încrucişat) şi la nucleul 
talamic ventral posterior controlateral. O parte mică de fibre merge în 
talamusul ipsilateral. Neuronii terțiari din talamus se proiectează în 
treimea inferioară a girusului postcentral ipsilateral. 


VIII.4.2. CONSIDERATII CLINICE 


e Fracturile masivului facial sau de la nivelul craniului pot 
determina leziunea ramurilor periferice, determinând anestezie 
în aria de distribuţie. 

e Nevralgia trigeminală esenţială (tic doloureux) reprezintă una 
dintre cele mai importante patologii ale nervului trigemen, 
caracterizată prin durere lancinantă, cu durată de secunde, de 
etiologie neelucidată. 

VIII.4.3. EXAMINAREA CLINICĂ 


A. Testarea sensibilităţii  (tactilă, termică, dureroasă) la 
nivelul feţei, în teritoriul de distribuţie al celor trei ramuri: se atinge uşor 
cu o bucăţică de vata sau cu periuta specială fiecare teritoriu al 
trigemenului şi în stânga şi în dreapta, rugând pacientul să ne spună 
dacă senzația percepută este aceeaşi în ambele parti sau dacă există 
diferențe de percepţie. Se repetă examenul cu ajutorul unui ac (bont) 
pentru sensibilitatea dureroasă, şi cu eprubete cu apă rece şi caldă, 
pentru sensibilitatea termică. 


B. Palparea punctelor Valleix de emergenta a celor trei 
ramuri (supraorbitar, maxilar, mentonier). 


C. Testarea componentei motorii: punem pacientul sa 
strângă din dinţi, în timp ce noi palpăm muşchii maseteri şi temporali, a 
căror contracție o apreciem dacă este simetrică sau nu. 


Pacientul poate fi rugat să mobilizeze activ mandibula în toate 
direcțiile, cu şi fără o rezistență. Rugam pacientul să deschidă gura si 
observăm eventualele deviații ale mandibulei fata de linia mediană 
(paralizia  muşchiului pterigoidian extern va determina deviația 
mandibulei spre partea paralizată). 

D. Examinarea reflexului cornean: pacientul este rugat să 
privească în sus şi în afară (de exemplu spre dreapta), examinatorul 
atingând cu un fitil de vata suprafața corneei de la ochiul opus (stâng), 
venind cu mâna dinspre lateral, în aşa fel încât pacientul să nu vadă 
vata şi să nu provocăm un reflex de apărare. Se observă apariţia 
reflexului de clipire la ochiul examinat precum şi la celălalt ochi. Se 
repetă manevra pentru celălalt ochi. 

În mod normal, pacientul clipeşte prompt la atingerea corneei. Influxul 
(aferenta) pleacă pe calea nervului trigemen şi eferenta se întoarce pe 
calea nervului facial. 

E.  Reflexul mandibular: pacientul tine gura uşor 
întredeschisă, cu mandibula relaxată şi examinatorul plasează un 
deget pe bărbia acestuia, percutând cu ciocanul de reflexe, 
determinând închiderea gurii prin contracția muschilor maseteri si 
temporali. În mod normal acest reflex este absent sau foarte discret, el 
apărând exagerat în leziunile supranucleare (paralizii pseudobulbare). 


VIII.5. NERVUL FACIAL (PERECHEA A VII-A) 
VIII.5.1. NOTIUNI DE ANATOMIE 


Nervul facial este un nerv mixt, care emerge de la nivelul 
trunchiului cerebral şi pătrunde prin meatul auditiv intern, spre stânca 
osului temporal. În cursul acestui traiect se află ganglionul geniculat 
(unde se află neuronii pentru sensibilitatea gustativă din cele două 
treimi anterioare ale limbii) şi iau naştere fibrele parasimpatice care 
alcătuiesc nervul pietros mare care merge la ganglionul 
pterigopalatin. Nervul îşi continuă traiectul prin canalul facialului din 
stânca temporalului alături de nervul VIII, dând naştere nervului 
coarda timpanului, prin intermediul căruia sunt transmise impulsurile 
gustative de la nivelul limbii, precum şi nervului stapedius pentru 
muşchiul scaritei. În final nervul facial iese din craniu prin gaura 
stilomastoidiană, trece prin glanda parotidă şi se distribuie musculaturii 
mimicii. 

A. Componenta motorie: Nucleul motor al facialului se află 
în partea laterală a tegmentului pontin inferior, fiind divizat în două 
parti: o parte mai mică care inervează musculatura facială din etajul 
superior al feței şi o parte mai mare care deserveşte musculatura 
facială inferioară. Fibrele care emerg de la nivelul nucleului iau un 
traiect posteromedial, spre planşeul ventriculului IV, formând coliculul 
facialului, rădăcina  facialului, luând apoi un traiect anterior, 
înconjurând nucleul nervului VI (genunchiul facialului). Fibrele merg 
apoi antero-lateral, pentru a emerge la nivelul părţii laterale a jonctiunii 
bulbo-pontine, în unghiul pontocerebelos. 

B. Componenta vegetativă: O parte importantă a nervului 
este alcătuită din fibre parasimpatice care asigură controlul glandelor 
lacrimale, submandibulare şi submaxilare, glandelor mucoase nazale şi 
din sinusurile paranazale precum şi de la nivelul palatului moale şi dur 
(practic toate glandele extremității cefalice cu excepţia glandelor 
subcutanate şi parotide). Neuronii preganglionari se află la niveiul 
tegmentului pontin în nucleul salivator superior, care primeşte 

aferente de la hipotalamus, care la randul sau primeste impulsuri din 
sistemul limbic si aria olfactiva. Aceste cai mediaza reflexele salivatorii 
declanşate de mirosuri şi reflexele lacrimale, ca răspuns la stările 
emoționale. Acest nucleu mai primeşte aferente de la nucleul spinal 
trigeminal, mediind reflexul de lăcrimare declanşat de iritarea mucoasei 
oculare, precum şi de la nucleul gustativ, stimulat de diverse gusturi, 
decalnşând reflexul de salivatie. Eferentele nucleului salivator superior 
alcătuiesc nervul intermediar (Vil bis), care se divide la nivelul 
canalului facialului în două grupe: nervul pietros mare care inervează 
glandele lacrimale şi nazale, şi nervul coarda timpanului care merge 
la glandele salivare submandibulare şi submaxilare. 

C. Componenta senzitivă: se află în nervul intermediar. 
Receptorii se află la nivelul concăi şi a unei mici zone din spatele 
urechii, precum şi în canalul auditiv extern şi suprafața externă a 
timpanului. Protoneuronii se află la nivelul ganglionului geniculat, de 
unde impulsurile nervoase merg via nervul intermediar la tractul spinal 
al trigemenului, facând sinapsă cu deutoneuronii din partea spinala a 
nucleului trigeminal. De aici impulsurile merg la nucleul talamic 
postero-ventral controlatera! unde se află cel de-al treilea neuron al 
căii, ale cărui proiecții merg în cortexul senzitiv din girusul 
postcentral. 

D. Componenta senzorială: inervează cele două treimi 
anterioare ale limbii, precum şi palatul moale şi pe cel dur. Impulsurile 
de la celulele gustative ajung la nervul coarda timpanului care intră 
prin fisura petrotimpanică şi se alătură nervului facial. Pericarionii 
acestor celule specializate pentru gust se află în ganglionul geniculat 
de unde pornesc fibre care merg în partea inferioară a punţii, 
alăturându-se tractului solitar şi făcând sinapsă în partea superioară a 
nucleului solitar, care se mai numeşte şi nucleu gustativ. De aici 
fibrele se proiectează la nucleii talamici ventrali posteriori ipsi şi 
controlaterali. Axonii neuronilor talamici se proiectează via braț 
posterior al capsulei interne, în aria gustativă din girusul postcentral, 
cu extensie spre insulă. 

VIII.5.2. CONSIDERAȚII CLINICE 


e Pareza facială de tip central apare datorită leziunilor din 
neuronii motori centrali din cortex, sau a axonilor lor. Va fi 
afectată doar jumătatea inferioară a feţei, de partea opusă 
leziunii, deoarece musculatura din jumătatea superioară 
(frontalul şi orbicularul) primeşte inervatie bilaterală. Cea mai 
frecventă cauză este reprezentată de patologia vasculară. 


Pareza faciala de tip periferic apare datorita leziunilor la nivelul 
nucleului facialului sau a axonilor sai pe tot parcursul nervului. 
Ca urmare va fi afectată toată hemifata de partea leziunii. 

Cea mai frecventă cauză de afectare periferică este pareza tip 
a frigore (Bell). Nivelele lezionale în acest caz pot fi: 

o  Leziunea între punte şi meatul auditiv intern determină 
lezarea în totalitate a nervului facial cu toate ramurile 
sale. 

o  Leziunea situată proximal de nervul scaritei determina 
asocierea hiperacuziei. 

o Leziunea la nivelul ganglionului geniculat (de obicei 
infecția cu virus varicelo-zosterian) se însoţeşte de dureri 
la nivelul timpanului si de apariţia leziunilor cutanate 
herpetice în canalul auditiv extern. 

o  Leziunea între ganglionul geniculat şi nervul scaritei nu 
afectează secreția lacrimala. 

o Leziunea deasupra nervului coarda timpanului nu 
determină afectarea lacrimatiei şi nici hiperacuzie, dar 
determină diminuarea salivaţiei şi pierderea gustului în 
două treimi anterioare ale limbii. 

o Leziunea sub nervul coarda timpanului determina doar 
afectarea componentei motorii. 

Afectarea concomitentă a nervilor cranieni VI şi VII sugerează 
prezența unei leziuni la nivelul punţii (de exemplu sindromul 
altern Millard-Gubler). 

Afectarea concomitentă a nervilor cranieni VII şi VIII indică 
prezenţa leziunii în unghiul pontocerebelos (de exemplu în 
neurinomul de acustic). 

VIII.5.3. EXAMINAREA CLINICĂ 


A. Examinarea motilitatii musculaturii faciale punând 
pacientul să: 
= ridice sprâncenele: 


= închidă ochii: 


= să arate dintii: 

= sa deschidă gura: 


= sa umfle obrajii: 


= să fluiere (nu va reuşi să fluiere în cazul unei paralizii 
faciale). 

= examinăm şi forța cu care pacientul execută mişcările 
comandate: 


iera — 


D= 
Td 

B. Examinarea reflexului cornean. (vezi pagina 140) 

C. Examinarea gustului in cele doua treimi antericare ale 
limbii (dulce pe vârful limbii şi sărat pe părţile laterale din cele două 
treimi anterioare). Pacientul tine limba în protruzie şi ochii închişi. Se 
testează separat fiecare jumătate a limbii, cu ajutorul unei soluții saline 
pe care o vom aplica pe limba pacientului, după fiecare testare 
pacientul clătindu-şi gura. Pacientul nu are voie să vorbească în timpul 
examinării, şi va indica prin scris, dacă este posibil, ce gust simte după 
fiecare testare. 

D. Examinarea sensibilităţii la nivelul concăi, canalului auditiv 
extern şi a zonei retroauriculare (la acest nivel pot apare şi leziunile 
cutanate în cazul parezei faciale determinate de virusul varicelo- 
zosterian: sindromul Ramsay-Hunt). 


VIII.6. NERVUL ACUSTICO-VESTIBULAR (PERECHEA A VIII-A) 
VIII.6.1. NOTIUNI DE ANATOMIE 


Nervul acustico-vestibular transimte impulsuri legate de auz şi 
echilibru, de la receptorii specializați aflaţi la nivelul urechii interne. 

Receptorii se află la nivelul labirintului membranos (plin cu 
endolimfă) care se află în labirintul osos din stânca osului temporal. 
Labirintul osos comunică cu urechea medie prin fereastra ovală şi cea 
rotundă. 

Dendritele neuronilor primari sunt scurte şi merg până la 
celulele din cohlee şi canalele semicirculare. Axonii acestor neuroni 
formează nervul VIII care merge prin meatul auditiv intern împreună 
cu nervul VII şi intră la nivelul punţii, lateral de nervul facial. 

A. Componenta auditivă are ca receptori celulele păroase 
din cohlee, ale căror cili apicali se află la nivelul membranei tectorii. 
Dendritele acestor celule fac sinapsa cu neuronii primari din organul 
lui Corti din centrul cohleei, ai căror pericarioni alcătuiesc ganglionul 
spiral. Axonii acestor neuroni formează componenta auditivă a 
nervului VIII şi ajung la nivelul neuronilor secundari de la nivelul 
nucleilor cohleari de la joncțiunea bulbo-pontină (sunetele de 
frecvență înaltă în nucleul dorsal, iar cele de joasă frecvenţă în cel 
ventral). Majoritatea  axonilor acestor neuroni ajung la nivelul 
lemniscului lateral controlateral, făcând sinapsă în nucleul corpului 
trapezoid (corpul trapezoid este reprezentat de fibrele încrucişate care 
vin din nucleii cohleari ventrali) sau în nucleul olivar superior 
controlateral, iar o mică parte merg fără încrucişare spre nucleul 
olivar superior ipsilateral, după care ascensionează în lemniscul 
lateral de aceeaşi parte. Lemniscul lateral merge spre tegmentul 

ponto-mezencefalic unde se termină la nivelul coliculilor 
cvadrigemeni inferiori. De aici axonii merg spre corpul geniculat 
medial de la nivelul talamusului, unde fac sinapsă cu neuronii terțiari, 
ai căror axoni merg prin capsula internă la nivelul girusului temporal 
transvers unde are loc integrarea stimulilor auditivi. 

B. Componenta vestibulară are ca receptori tot celule ciliate 
de la nivelul utriculei si saculei (care alcătuiesc macula si se ocupă 
de detectarea poziției capului, datorită mişcărilor cristalelor de carbonat 
de calciu de la suprafața masei gelatinoase care o acoperă, numite 
otoliti) si canalelor semicirculare (care percep mişcările angulare ale 
capului în spatiu, datorită mişcării endolimfei care se află în interiorul 
canalelor). Dendritele celulelor ciliate fac sinapsă cu neuronii primari, 
ai căror pericarioni alcătuiesc ganglionul vestibular. Axonii acestor 
neuroni formează componenta vestibulară a nervului VIII, făcând 
sinapsă la nivelul complexului vestibular din podeaua ventriculului IV, 
unde se află neuronii secundari. Axonii acestor neuroni ajung la 
nivelul cerebelului si în neuronii motori periferici de la nivelul 

trunchiului cerebral şi ai măduvei spinării, pentru a coordona activitatea 
musculară care contribuie la menţinerea echilibrului. Toţi nucleii 
vestibulari trimit fibre în lemniscul longitudinal medial, pentru 
realizarea orientării în spaţiu. Fibrele ascendente ale acestuia din urmă 
se termină la nivelul nucleilor nervilor cranieni III, IV şi VI, realizând 
fixarea ochilor pe un obiect în timpul mişcării capului, iar fibrele 
descendente (tractul vestibulospinal medial) influențează neuronii 
motori din măduva cervicală. 

VIII.6.2. CONSIDERAȚII CLINICE 


e Lezarea aparatului auditiv alcătuit din timpan, oscioare şi cohlee 
sau a nervului determină pierderea auzului (surditate) sau 
deficite ale acestuia (hipoacuzie), ca de exemplu în fracturile 
craniene sau infecţii (otitele medii). 

e Tumorile localizate la nivelul meatului auditiv intern (neurinom 
de acustic, meningioame) determină afectarea ambelor 
componente ale nervului VIII, precum şi a nervului facial. 

e Leziunile din lemniscul lateral determină hipoacuzie în urechea 
controlaterală. 

Leziunile aparatului vestibular determina vertij, nistagmus, 
tulburări de echilibru însoţite de senzaţie de greață şi 
vărsături (datorită conexiunilor dintre nucleii vestibulari şi 
nucleul dorsal al vagului). 


VIII.6.2.1. SINDROMUL VESTIBULAR PERIFERIC 


Apare ca urmare a unei suferințe a componentei vestibulare a 
nervului VIII sau a sistemului labirintic. 
Din punct de vedere clinic se manifestă prin vertij invalidant, cu 
caracter paroxistic, însoţit de fenomene vegetative marcate. 
Din punct de vedere obiectiv, la examinarea pacientului vom 
constata următoarele semne neurologice: 
> Proba Romberg pozitivă: la închiderea ochilor, dupa 
15-20 secunde de latentă, pacientul deviază de partea 
labirintului hipoexcitat (lezat), iar modificarea poziţiei 
capului determină schimbarea sensului de deviere al 
bolnavului. 
> La proba brațelor întinse, la închiderea ochilor acestea 
vor devia de partea leziunii. 
> La proba indicatiei va apare deasemenea devierea 
spre partea lezată. 
> Dacă îl punem pe pacient să facă câţiva paşi pe loc, 
înainte şi înapoi, cu ochii închişi, va apare din nou o 
deviere a acestuia spre partea lezată, cu aşa numitul 
mers în stea. 
> Apare nistagmusul orizontal sau  orizonto-girator, 
niciodată cel vertical care este marca sindromului 
vestibular central. Secusa rapidă pe care o observăm 
noi este de partea opusă leziunii. 
Ca urmare, reținem că sindromul vestibular periferic este un 
sindrom armonic, deoarece toate probele efectuate la pacient 
sunt pozitive de partea lezată, de scurtă durată în general 
(ore, zile, săptamâni, rar luni). Uneori apare şi o afectare a 
componentei acustice, cu prezența hipoacuziei. 
Din etiologiile posibile reținem leziunile inflamatorii şi vasculare 
de la nivelul urechii interne, sau formațiunile tumorale din 
unghiul pontocerebelos, cum ar fi neurinomul de acustic. 


VIII.6.2.2. SINDROMUL VESTIBULAR CENTRAL 


e Apare ca urmare a leziunilor de la nivelul trunchiului cerebral 
(nucleii vestibulari) sau a cailor vestibulare. 

e Din punct de vedere clinic pacientul resimte un vertij cu 
caracter permanent, mai atenuat ca intensitate fata de cel din 
sindromul vestibular periferic, deci mai putin invalidant, insotit 
mai rar de fenomene vegetative. 

e Apar si alte semne neurologice care atestă afectarea altor 
structuri nervoase, cum ar fi alţi nervi cranieni sau legăturile 
cerebelului. 

e Din punct de vedere obiectiv, vom constata: 

> Prezenţa nistagmusului de orice fel, dar cel vertical 
este patognomonic. 

> La efectuarea probelor Romberg, a brațelor întinse, sau 
a indicaţiei apare o deviatie nesistematizata, fără 
concordanţă între sensul deviatiei şi sediul leziunii. 

e Ca urmare, reținem că sindromul vestibular central este un 
sindrom dizarmonic, cu o durată mai lungă decât cel 
periferic, şi cu o evoluție mai gravă, având în vedere 
patologiile pe care le ascunde. 

e Dintre etiologiile posibile amintim: patologia vasculară de la 
nivelul trunchiului cerebral  (infarcte sau hemoragii), 
siringobulbia sau tumorile intraparenchimatoase. 


VIII.6.3. EXAMINAREA CLINICĂ 


A.Testăm acuitatea auditivă pe rând, la fiecare ureche, prin 
frecarea degetelor în dreptul urechii, rugând pacientul să ne spună 
dacă aude şi dacă sunetul este identic în cele două părți. 


B. Proba Weber: Piciorul diapazonului aflat in vibratie se 
aplica pe vertex, sunetul fiind perceput in mod normal, egal in ambele 
urechi. 


In cazul unei surditati: 

v de transmisie: vibraţiile se aud mai bine de partea 
bolnavă, deoarece nu mai interferă cu zgomotele de 
fond pe care urechea bolnavă nu le aude (test Weber 
pozitiv). 

v de percepție: vibraţiile se aud mai bine de partea 
sănătoasă (test Weber negativ). 

C. Proba Rinne: La individul normal, conducerea aeriană a 
sunetelor este mai mare decât cea osoasă. Piciorul diapazonului aflat 
în vibratie se aseaza pe mastoida până când pacientul ne spune ca nu 
il mai aude, moment in care diapazonul este plasat în fata urechii de 

aceesi parte, cam la 1 cm distanta, sunetul fiind auzit in mod normal 
inca aproximativ 20-30 de secunde (Rinne pozitiv). 


In cazul unei surditati: 

v de transmisie: diapazonul este auzit o perioadă mai 
scurtă sau nu mai este auzit deloc când este pus în 
fata urechii, conducerea osoasă a sunetelor fiind mai 
mare decât cea aeriană (Rinne negativ). 

v de percepție: timpii de audiție sunt scurtati in mod 
egal (Rinne pozitiv redus), atât conducerea aeriană, 
cât şi cea osoasă fiind reduse. 


D. Observăm prezența nistagmusului în momentul în care 
examinăm mişcările conjugate ale globilor oculari. Acesta poate fi 
orizontal, vertical, orizonto-girator. 

E. Efectuăm proba Romberg: pacientul stă în picioare, cu 
brațele pe lângă corp, picioarele lipite unul de celălalt şi închide ochii; 
în mod normal nu se produce nici o deviatie a corpului; în cazul 
existenței unui sindrom vestibular de tip periferic se va produce, la 
închiderea ochilor, o deviatie de partea vestibulului afectat, pacientul 
tinzând să cadă spre acea parte. 


F. Proba bratelor întinse: punem pacientul să ridice 
membrele superioare în fata, cu ochii închişi şi vom observa o deviatie 
a acestora de partea vestibulului afectat în cazul unui sindrom 
vestibular de tip periferic. 


VIII.7. NERVUL GLOSOFARINGIAN (PERECHEA A IX-A) 
VIII.7.1. NOTIUNI DE ANATOMIE 


Nervul IX emerge de la nivelul bulbului, între oliva bulbară si 
pedunculul cerebelos inferior, trece prin fosa jugulară (unde dă naştere 
nervului timpanic) şi iese din craniu la nivelul găurii jugulare unde se află 
ganglionii superior şi inferior care conţin celulele care mediază impulsurile 
generale si viscerale. Nervii carotidieni de la bulbul şi sinusul 
carotidian, ca şi ramurile linguale şi faringiene vin la nivelul ganglionului 
inferior. 

A. Componenta motorie: impulsurile de la NMC din aria 
premotorie şi alte zone corticale ajung prin fasciculul corticobulbar la 
nivelul NMP bilaterali din partea superioară a nucleului ambiguu din 
bulb. Axonii NMP din bulb formează nervul IX, care emerge de la 
nivelul bulbului sub forma a 3-4 rădăcini. Traiectul nervului merge apoi 
lateral în fosa craniană posterioară pentru a ieşi din craniu prin gaura 
jugulară, anterior de nervii vag şi accesor. De la acest nivel, axonii 

motori merg spre muschiul stilofaringian pe care îl inervează, acesta 
avand rolul de a ridica faringele in timpul deglutitiei si al vorbirii. 

B. Componenta vegetativa motorie: neuronii preganglionari 
parasimpatici se afla localizati in nucleul salivator inferior din bulb, 
fiind sub influența hipotalamusului şi a sistemului olfactiv. Axonii 
acestor neuroni se alătură celorlalte componente ale nervului şi emerg 
prin gaura jugulară. Nervul timpanic pleacă de la nivelul ganglionului 
inferior şi ajunge la nivelul cavităţii timpanice, unde formează un plex 
care inerveaza mucoasa cavităţii, canalul auditiv şi celulele 
mastoidiene, iar fibrele motorii formează nervul pietros inferior, care 
ajunge să facă sinapsă în ganglionul otic, de unde pleacă fibre 
postganglionare prin nervul auriculotemporal, la glanda parotidă. 

C. Componenta vegetativa senzorială: chemoreceptorii din 
bulbul carotidian monitorizează nivelul oxigenului din circulatia 
sangvină, iar baroreceptorii din sinusul carotidian monitorizează 
nivelul tensiunii arteriale. Impulsurile ajung prin nervii carotidieni la 
ganglionul inferior, iar de aici axonii merg prin tractul solitar spre 
nucleul solitar, de unde se realizează conexiuni cu substanța 
reticulată ascendentă şi hipotalamus, pentru a declanşa răspunsuri 
reflexe pentru controlul frecvenţei cardiace, a frecvenţei respiratorii şi 
a tensiunii arteriale. 

Impulsurile gustative din treimea posterioară a limbii (acru 
şi amar) sunt transmise de neuronii din ganglionul glosofaringian 
inferior, ai căror axoni merg prin gaura jugulară şi ajung în bulb, unde 
ascensionează prin tractul solitar până la nucleul solitar. De aici 
axonii ajung în nucleii ventrali posteriori talamici ipsi si 
controlaterali, de unde impulsurile sunt conduse mai departe în aria 
gustativă din treimea inferioară a girusului postcentral. 

D. Componenta senzitivă: sensibilitatea termo-algezică a 
tegumentului urechii externe, suprafetii interne a timpanului, mucoasei 
faringelui superior şi treimii posterioare a limbii este transmisă prin 
axonii unor neuroni care se află în ganglionii glosofaringieni 
superior şi inferior. Impulsurile pentru durere merg via tractul 
trigeminal în partea caudala a nucleului trigeminal, unde se află 
neuronii secundari, ai căror axoni încrucişează linia mediană şi ajung la 
neuronii terțiari din nucleul ventral posterior al talamusului, care se 
proiectează în girusul postcentral. 


VIII.7.2. CONSIDERAȚII CLINICE 


e Datorită apropierii de nervii X şi XI, leziunile izolate de 
glosofaringian sunt extrem de rare. 

e Nevralgia glosofaringiana este reprezentată de atacuri scurte 
de durere paroxistică severă localizată la nivelul gâtului, cu 
iradiere spre partea anterioară a urechii şi la nivelul mandibulei. 
Atacurile dureroase pot fi declanşate de deglutitie sau de 
protruzia limbii. 


VIII.7.3. EXAMINAREA CLINICĂ 


A. Examinam funcția motorie: 


v 


v 


prin aprecierea procesului de deglutitie a alimentelor 
solide; 

inspecția faringelui (perete posterior) care in cazul 
unei leziuni de nerv IX este tractionat de partea 
sănătoasă datorită contractiei muschiului stilofaringian 
sănătos (semnul cortinei al lui Verner). Examinarea 
se face atât pentru perechea a IX-a cât şi pentru a X-a 
simultan, aceşti nervi fiind implicați în motilitatea 
vălului palatin şi fiind cel mai frecvent afectați 
împreună. Vezi şi examenul nervului vag. 


B. Examinăm functia senzitivă prin testarea sensibilităţii tactile din 
treimea posterioară a limbii, loja amigdaliană şi peretele posterior al 


faringelui. 


C. Examinăm funcția senzorială prin testarea gustului în treimea 
posterioară a limbii (acru pe părţile laterale şi amar la baza limbii). 

D. Examinarea funcției salivare prin aprecierea scurgerii salivei la 
nivelul ductului lui Stenon situat la nivelul celui de-al doilea premolar 


superior. 


E. Examinarea funcției reflexe: 


v 


Reflexul faringian: se excita peretele posterior al 
faringelui, regiunea  tonsilară gsi baza limbii, 
determinându-se contracția musculaturii faringelui şi 
retractia limbii, însoțită de senzaţie de greață şi chiar 
vomă. 

Reflexul sinusului carotidian: prin comprimarea 
sinusului carotidian situat la nivelul cartilajului tiroid, la 


156 


bifurcatia carotidei comune se produce in mod normal 
bradicardie, hipotensiune arterială,  vasodilataţie 
periferică şi chiar sincopă în caz de hiperexcitabilitate 
a sinusului. 


VIII.8. NERVUL VAG (PERECHEA A X-A) 
VIII.8.1. NOTIUNI DE ANATOMIE 


Nervul vag emerge de la nivelul bulbului (din nucleul 
ambiguu) şi iese din craniu prin gaura jugulară, unde se află şi cei doi 
ganglioni senzoriali, superior (jugular) şi inferior (nodos). La nivelul 
gâtului, nervul vag se află între vena jugulară internă şi artera carotidă 
internă, şi coboară spre baza gâtului, unde ia traiecte diferite pentru 
stânga şi dreapta, pentru a ajunge la plexurile cardiac, pulmonar şi 
esofagian. De la plexul esofagian, iau naştere nervii gastrici stâng şi 
drept care inervează organele abdominale până la flexura splenică. 

A. Componenta motorie: axonii neuronilor motori din nucleul 
ambiguu ies din bulb pe la nivelul găurii jugulare şi ajung prin 
intermediul a trei ramuri la musculatura constrictoare a faringelui şi 
la musculatura intrinsecă a laringelui. 

v Ramura faringiană traversează ganglionul inferior, trece 
între arterele carotidă externă şi internă şi formează 
plexul faringian care asigură inervatia musculaturii 
faringelui şi a palatului moale, cu excepția muschiului 
stilofaringian (inervat de nervul IX) şi muschiului tensor al 
vălului palatin (inervat de componenta motorie a nervului 
V). 

v Nervul laringeu superior merge de la ganglionul inferior 
pana distal de ramura faringiana, si se divide in doua 
ramuri, nervii laringian intern si extern. Acesta din urmă 
inerveaza muşchii constrictor inferior şi cricotiroidian si 
trimite ramuri la plexul faringian si nervul cardiac superior. 

v Nervul laringeu recurent are traiecte diferite în stânga 
(merge posterior pe sub arcul aortic şi ajunge în 
mediastinul superior) şi dreapta (merge pe sub artera 
subclavie) ajungând în spaţiul dintre trahee şi esofag, şi 
inervează musculatura intrinsecă a larigelui cu excepţia 
muschiului cricotiroidian. 

B. Componenta vegetativa motorie: neuronii parasimpatici 
sunt localizati in nucleul motor dorsa! al vagului (din planseul 
ventriculului patru-trigonul vagal) şi sunt sub influența impulsurilor din 

hipotalamus, sistem olfactiv, formatiunea reticulata şi nucleul tractului 
solitar. Fibrele preganglionare traversează tractul trigeminal spinal şi 
nucleul, şi emerg de la suprafața laterală a bulbului. Ele merg la 
neuronii ganglionari secretori spre glandele din mucoasa faringiană şi 
laringiană, şi realizează o serie de ramuri care se distribuie plexurilor 
din jurul vaselor de sânge care deservesc plămânii şi inima. Axonii fac 
sinapsă în ganglionii localizati în peretele organelor interne. De la 
plexul esofagian pleacă nervii gastrici drept şi stâng. De asemenea 
ramurile intestinale se distribuie tuturor părților intestinului subțire şi 
gros până la colonul transvers, sinapsa făcându-se în ganglionii din 
plexurile mienteric şi submucos, Auerbach şi Meissner. 

C. Componenta vegetativă senzorială: neuronii viscero- 
senzoriali sunt localizati în ganglionul vagal inferior, dendritele 
primind impulsuri de la baroreceptorii din arcul aortic şi de la 
chemoreceptorii din corpul aortic, precum şi de la receptori din limbă, 
faringe, laringe, bronhii, plămâni, inimă, esofag, stomac şi intestine. 
Axonii acestor neuroni ajung la nivelul bulbului şi coboară prin tractul 
solitar până în partea inferioară a nucleului tractului solitar, de unde au 
loc conexiuni bilaterale la nivelul formațiunii reticulate şi a 
hipotalamusului, cu rol în reglarea reflexelor cardiovasculare, 
respiratorii şi gastrointestinale. 

D. Componenta senzitivă: deserveşte din punct de vedere al 
tactului, durerii şi sensibilităţii termice, laringele, faringele, tegumentul 
urechii externe şi a canalului auditiv extern, suprafața externă a 
timpanului şi meningele fosei posterioare. Impulsurile senzitive de la 
corzile vocale şi partea subglotică sunt transmise prin nervul laringeu 
recurent, iar cele de la laringele de deasupra corzilor vocale, prin 
nervul laringeu intern; acesta părăseşte faringele, ascensionează 
până la nivelul gâtului şi se uneşte cu ramura laringee externă pentru a 
forma nervul laringeu superior, care ajunge la nivelul ganglionului 
vagal inferior. Sensibilitatea de la nivelul urechii externe, a 
conductului auditiv extern şi fata externă a timpanului este transmisă 
prin ramura auriculară, neuronii aflându-se la nivelul ganglionului 
vagal superior. Axonii neuronilor din ganglionii vagali inferior şi 
superior merg prin gaura jugulară şi intră la nivelul bulbului împreună 
cu fibrele senzitive ale ramurii meningeale, pentru a cobori prin 
tractul trigeminal spinal până la nivelul nucleului acestuia, unde se 
află neuronii secundari. Axonii acestora se proiectează prin tractul 
trigeminotalamic ventral la nivelul nucleului ventral posterior 
talamic controlateral. Axonii neuronilor tertiari talamici ajung prin 
capsula internă în cortexul senzitiv. 


VIII.8.2. CONSIDERATII CLINICE 


O leziune unilaterală izolată de nerv vag determină răguşeală 
(prin afectarea musculaturii intrinseci a laringelui) şi tulburări de 
deglutitie pentru lichide (prin imposibilitatea ridicării palatului 
moale datorită afectării muschiului levator palatin), fără tulburări 
de respiraţie şi cu păstrarea reflexului de tuse. Lichidele vor 
reflua pe nas sau vor pătrunde în trahee, laringele ridicându-se 
doar partial. La examinare vom constata că vălul palatin este 
coborât de partea afectată iar uvula este deviată de partea 
opusă ca urmare a acțiunii muşchiului intact controlateral. 
Leziunea bilaterală de nerv vag determină intrarea directă a 
lichidelor în trahee, fără ca laringele să se ridice, apariția afoniei, 
a stridorului şi absenţa reflexului de tuse. Vălul este căzut de 
ambele parti şi este imobil atunci când pacientul este solicitat să 
pronunțe vocalele a şi e. 

În paraliziile bilaterale de nerv vag apare afectarea functiei 
vegetative cu crize de tahicardie, bronhoplegie şi paralizie 
intestinală. 

O leziune a nervului laringeu recurent determină paralizia 
corzii vocale ipsilaterale cu apariţia răguşelii. Acest lucru se 
poate întâmpla în cursul intervențiilor chirurgicale la nivelul 
gâtului (endarterectomie carotidiana sau tiroidectomie), ca 
urmare a unui anevrism aortic care afecteaza laringeul recurent 
stâng, sau prin metastaze la nivelul ganglionilor limfatici 
paratraheali, care pot comprima nervul. 

Hiperactivitatea vagala determina hipersecretie gastrică care 
determină ulceratii gastrice. Pacienţii cu ulcere gastrice 
persistente sau recurente pot fi tratați cu vagotomie selectivă 
(prin sectionarea nervului gastric drept sau stâng). 

Stimularea ramurii auriculare în canalul auditiv extern poate 
determina tuse reflexă, vomă sau chiar leşin prin activarea 
reflexă a nucleului motor vagal dorsal. 


VIII.8.3. EXAMINAREA CLINICĂ 


A. Examinăm funcția motorie: 


v Lueta trebuie sa fie pe linia mediană. Vom examina 
pacientul rugându-l să deschidă gura şi vom evidentia 
poziţia luetei şi a valului. 

y Valul palatin trebuie sa se ridice simetric iar lueta sa 
se menţină pe linia mediană, în momentul în care 

pacientul este solicitat sa pronunte vocalele a si e. 
Paralizia unilaterala va determina tractionarea luetei 
de partea sănătoasă şi coborârea valului, care nu mai 
este mobil, în partea afectată. Paralizia bilaterală va 
determina lipsa de mobilitate a vălului palatin, care 
este coborât bilateral. 

Aprecierea deglutitiei pentru lichide. 

Aprecierea fonatiei: în leziunile unilaterale apare 
răguşeală, iar în cele bilaterale afonie. 


B. Examinăm funcţia senzitiva somatica: 


v 


V 


Sensibilitatea cutanata din zona retroauriculara si 
conductul auditiv extern. 

Sensibilitatea mucoaselor de la baza luetei, val 
palatin, faringe. 


C. Examinarea funcției reflexe: 


v 


Reflexul velopalatin: la excitarea peretelui anterior al 
valului palatin se produce ridicarea palatului moale si 
retractia uvulei. 

Reflexul faringian: aparitia senzatiei de greata la 
excitarea faringelui si ridicarea valului palatin. 

Reflexul sinusului carotidian. 

Reflexul oculo-cardiac: la exercitarea unei presiuni 
usoare pe globii oculari se produce bradicardie si 
bradipnee. 

Reflexe de cascat, stranut si voma. 

VIII.9. NERVUL SPINAL (PERECHEA A XI-A) 


VIII.9.1. NOTIUNI DE ANATOMIE 


Nucleul nervului accesor se află în partea laterală a substanţei 


cenusii din cornul anterior de la nivelul măduvei cervicale (primele 
5-6 segmente). Fibrele postsinaptice emerg prin partea laterală ca o 
serie de rădăcini care formează rădăcina spinală a nervului accesor, 

care merge superior şi lateral prin foramen magnum, posterior de 
artera vertebrală şi intră in fosa posterioară. Se alătură fibrelor caudale 
ale nervului vag de care se separă la nivelul găurii jugulare, prin care 
trece luând un traiect postero-medial fata de procesul stiloid, de unde 
coboară, şi o parte din fibre inervează partea superioară a muschiului 
sternocleidomastoidian. Cealaltă parte a nervului trece în triunghiul 
posterior al gâtului, superficial de muschiul levator scapulae, în contact 
direct cu ganglionii limfatici cervicali superficiali şi inervează muşchiul 
trapez. 

Există şi o rădăcină craniană a nervului, de foarte mică 
importanţă practică, care este reprezentată de axoni ai unor neuroni 
aflați la nivelul părţii caudale a nucleului ambiguu, care trec prin 
gaura jugulară şi se alătură nervului vag, inervând aceiaşi musculatură 
ca acesta. 


VIII.9.2. CONSIDERATII CLINICE 


e Sectionarea nervului în cursul intervențiilor chirurgicale pentru 
carcinoame laringiene de exemplu, când trebuie evidati si 
ganglionii cervicali superficiali, determină rotația laterală si 
inferioară a scapulei, cu căderea umărului, ca urmare a lipsei 
de inervatie a trapezului, şi imposibilitatea întoarcerii capului de 
partea opusă leziunii, mai ales contra opoziţiei, ca urmare a 
denervării strenocleidomastoidianului. 

e lritația nervului spinal determină apariţia torticolisului. 

VIII.9.3. EXAMINARE CLINICĂ 


A. Examinarea muschiului sternocieidomastoidian: 

v pacientul este rugat să aplece capul spre umărul 
ipsilateral si să roteze capul de partea opusă, 
examinatorul exercitând o contrapresiune pe bărbia 
controlaterală, astfel încât occiputul este tras de 
partea muschiului contractat iar fata este deviata de 
partea opusa. 


v Contracţia bilaterală a  sternocleidomastoidienilor 
determină flexia capului. Testăm această acţiune prin 
a cere pacientului să flecteze capul în timp ce 
exercităm o presiune pe fruntea acestuia. 
B. Examinarea muşchiului trapez: pacientul este rugat să: 
v ridice umerii împotriva unei rezistente; 


ridice brațul deasupra orizontalei; 
extindă gâtul împotriva unei rezistente; 
v seridice în coate din poziția de decubit dorsal. 

VIII.10. NERVUL HIPOGLOS (PERECHEA A XII-A) 
Vill.10.1. NOTIUNI DE ANATOMIE 


Nucleul hipoglosului este localizat în tegmentul bulbar între 
nucleul dorsal al vagului şi linia mediană, şi se extinde superior pentru 
a forma triunghiul hipoglosului în podeaua ventriculului IV. Axonii trec 
în partea laterală a lemniscului medial şi emerg în şanțul 
ventrolateral aflat între oliva şi piramida bulbară. 

Nervul iese din craniu prin gaura hipoglosului din fosa 
posterioară şi merge ulterior medial de nervii IX, X şi XI, ia traiect 
posterior de ganglionul inferior al vagului şi merge printre artera 
carotida internă şi vena jugulară internă până la nivelul muschiului 
digastric. Traiectul nervului merge ulterior lateral de bifurcația carotidei 
comune spre muschiul hipoglos, trece spre marginea posterioară a 
muşchiului milohioid şi se divide în ramuri care inervează musculatura 
intrinsecă a limbii precum şi pe cea extrinsecă (muşchii genioglos, 
stiloglos si hioglos); muschiul palatoglos este inervat de nervul vag. 


VIII.10.2. CONSIDERATII CLINICE 


e Protruzia limbii este realizată de acţiunea concomitentă a 
muşchilor geniogloşi. Dacă unul din aceşti muşchi este lezat, 
acţiunea celuilalt determină devierea limbii spre partea 
muschiului lezat. 

e Paralizia unilaterală de hipoglos determina: 

v Devierea limbii in situ spre partea sănătoasă; 

v Devierea limbii în protruzie spre partea leziunii (vârful 
limbii arată sediul leziunii) datorită acţiunii genioglosului 
rămas intact de partea opusă leziunii; 

v Atrofie unilaterală de partea leziunii; 

v Fasciculatii de partea leziunii. 

e Paralizia bilaterală de hipoglos determina: 

Imobilitatea limbii; 

Atrofie linguală bilaterală; 

Fasciculatii bilaterale; 

Apariţia tulburărilor de masticatie, deglutitie şi vorbire 

(pronunția consoanelor). 


See So 

VIII.10.3. EXAMINAREA CLINICĂ 


A. Observăm poziţia limbii în repaus (in situ) şi în protruzie. 


B. Solicităm pacientului să mişte limba în toate direcțiile, lateral, în 


jos şi în sus. 

IX. EXAMINAREA LIMBAJULUI 


Limbajul este una dintre funcţiile corticale superioare care 
poate fi afectat în cursul bolilor neurologice. Centrul limbajului se află în 
emisferul dominant (stângul, la dreptaci şi dreptul la stângaci). 

Tulburările de vorbire trebuie interpretate în contextul general 
al anamnezei pacientului, ținând cont şi de alte afecţiuni ce pot 
interfera cu vorbirea: 

e tulburările de auz pot duce la imposibilitatea comunicării 
verbale; 

e tulburările de înțelegere, dificultăţile de exprimare prin 
sărăcirea limbajului sau găsirea dificilă a cuvântului ne 
orientează către afazie (disfazie); 

e dificultăţile de articulare a cuvintelor ne orientează spre 
o dizartrie; 

e modificările de intensitate ale vocii, fără alterarea 
limbajului, prin tulburări laringiene sau ale inervatiei 
laringelui, ne orientează spre o disfonie. 

Dificultăţile de exprimare şi/sau de înțelegere a limbajului 
vorbit sau scris poartă numele de afazie sau disfazie. 

Palilalia reprezintă repetarea unor cuvinte sau fraze, cu 
modificarea intensității vocii, care poate varia de la intensitate mare 
până la afonie (mişcarea buzelor în sensul articulării unor cuvinte, fără 
ca acestea să se poată auzi = palilalie afonică). 

Ecolalia reprezintă repetarea unor cuvinte sau fraze auzite de 
pacient de la examinator sau anturaj. 


IX.1. AFAZIA 


Modificările de limbaj apărute ca urmare a tulburărilor de 
exprimare, înțelegere sau combinaţia celor două poartă numele de 
afazie: 

- afazia Broca = afazie motorie = afazie expresivă = afazie 
nonfluentă 

- afazie Wernicke = afazie receptiva = afazie senzorială = 
afazie fluentă 

- afazie mixtă 

Sunetele sunt recunoscute ca limbaj în aria Wernicke, situată 
în lobul temporal, care este conectată cu o arie conceptuală, unde este 

recunoscut sensul cuvantului. Aria conceptuala este conectata cu aria 
Broca, din lobul frontal de unde pleaca influxul motor necesar 
producerii limbajului. Aria Wernicke este si ea direct conectata de aria 
Broca, prin fasciculele arcuate. Aceste arii sunt localizate in emisferul 
dominant: emisferul stang pentru dreptaci si cel drept pentru stangaci. 


ARIA COINCEPTUALA 


aria | | i ARIA 
WERNICKE | +> 


VOCEA ŞI ARTICULAREA 
CUVINTELOR 


Pot fi recunoscute clinic mai multe feluri de afazie în functie de 
localizarea leziunii: 


ie 


6. 


i 


Afazia Wernicke: afectarea intelegerii, vorbire cu pastrarea 
fluentei, dar adesea fara sens, cu aparitia jargonofaziei si 
parafaziei. Nu se pastreaza limbajul repetat. Leziunea se 
afla in lobul temporal superior si in girusul supramarginal al 
lobului parietal, şi se asociază frecvent cu hemianopsie. 
Afazia Broca: se păstrează înțelegerea, dar există lipsa 
fluentei în vorbire. Nu se păstrează limbajul repetat. 
Leziunea se află în aria Broca, la baza girusului frontal 
ascendent, fiind adesea asociată cu hemiplegie. 

Afazie de conductie: absența repetării, cu păstrarea 
înțelegerii şi exprimării. Leziunea se află la nivelul 
fasciculului arcuat. 

Afazia senzorială transcorticală: ca şi în afazia Wernicke, 
dar cu păstrarea repetării. Leziunea se găseşte în regiunea 
parieto-occipitală posterioară. 

Afazie motorie transcorticală: ca şi afazia Broca, dar cu 
păstrarea limbajului repetat. Leziunea se găseşte în aria 
Broca, dar este incompletă. 

Anomia, reprezintă imposibilitatea denumirii obiectelor, iar 
leziunea se găseşte la nivelul girusului angular. 

Afazie globală: nu este păstrată nici exprimarea, nici 
înțelegerea, prin lezarea emisferului dominant. 


Pentru examinarea clinică a pacientului trebuie să pornim de 
la nişte repere de bază: pacientul aude sau are un defect de auz? 

În cazul modificărilor de limbaj se pot produce şi alterări ale scrisului 
(agrafie) şi cititului (alexie). 

IX.2. EXAMINAREA PACIENTULUI CU TULBURĂRI DE 
LIMBAJ: 


Existența tulburărilor de vorbire ne obligă uneori să luăm 


anamneza de la însoțitorii pacientului. 


Trebuie stabilit de la început dacă pacientul este dreptaci sau 


stângaci şi care este limba lui maternă. În cazul unor pacienţi care au 
altă limbă maternă decât cea în care se exprimă în mod curent, ei pot 
pierde complet limba achiziționată mai recent, păstrând posibilitatea de 
exprimare în limba maternă. 


i 


Vom examina: 
Limbajul spontan: este declanşat rugând pacientul să ne 
relateze ce l-a adus la consult. Dacă pare să înțeleagă, dar nu 
pronunță nici un cuvânt, pacientul are o afazie motorie totală. De 
obicei mimica ne poate indica dacă pacientul ne înțelege, dar nu 
se poate exprima. Îl întrebăm dacă are dificultăți în a găsi 
cuvântul potrivit, ceea ce îl poate determina să se manifeste 
astfel încât dovedeşte că aceasta este problema lui. Dacă afazia 
este mai puţin severă, va putea să se exprime prin fraze simple 
şi scurte (limbaj sărăcit), sau să pronunțe câteva cuvinte 
(numele, adresa, da, nu). Dacă nu foloseşte cuvinte corecte (le 
modifică, păstrând doar o parte din cuvânt), pacientul are 
paratazie, iar când foloseşte cuvinte inexistente, inventate, 
pacientul are jargonofazie. 
Limbajul automat: poate fi apreciat de obicei de la primul 
contact cu pacientul, în cadrul acestui limbaj fiind incluse 
formulele de politețe. 
Limbajul seriat: rugăm pacientul să numere (de la 1 la 10), să 
spună zilele săptămânii sau lunile anului, direct şi apoi, dacă 
reuşeşte fără probleme seria directă, în sens invers (de la 10 la 
1). Uneori trebuie sa declanşăm noi seria respectivă (initiem 
noi:1,2) şi putem constata că pacientul este capabil să o 
continue; alteori pacientul are posibilitatea să spună seria 
directă, dar nu mai este capabil în sens invers. 
Denumirea obiectelor: rugăm pacientul să denumească 
obiecte din jurul lui: ceas, cheie, pix, inel. Se începe cu cele mai 
uzuale şi se trece treptat la cele mai puţin uzuale (cataramă, 
butonieră). Afectarea denumirii obiectelor lasă impresia că 
pacientul a uitat cum este numit obiectul respectiv (anomie), iar 
uneori poate denumi obiectul prin utilitatea lui: „cel cu care se 
scrie”, „aia care descuie’”, etc. 
Limbajul repetat: rugăm pacientul să repete cuvinte initial 
simple (apa, mama), iar apoi le creştem complexitatea prin 

introducerea mai multor consoane (crocodil, trandafir) si, daca 
limbajul repetat pare in regula, se finalizeaza cu o fraza 
compusa din cuvinte cu multe consoane (,33 de cocostarci 
aterizează pe casa lui Kogălniceanu”). 
6. Aprecierea înțelegerii o facem punând pacientului întrebări 
simple şi declanşind limbajul spontan: 
A. Cum te cheamă? Unde locuiesti? 
B. Ce lucrezi/ai lucrat? 
C. Ce te aduce la consult? 
Dacă nu obţinem nici un răspuns, repetăm întrebările tare şi clar. 
Încercăm să obţinem răspunsuri prin DA sau NU : Acesta este un pix? 
Aceasta este o cheie? 

Dacă obținem răspunsuri corecte, încercăm să-i dăm 
pacientului comenzi pentru a determina gradul de afectare al 
înțelegerii: Închide ochii! Deschide gura! (Fiecare comandă trebuie 
anulată după execuţie). 

Dacă ordinele simple sunt executate corect, vom trece la 
ordine mai complexe (două şi apoi trei), introducând noţiunea de 
stânga-dreapta: Du mâna stângă la urechea dreaptă! Închide ochii şi 
cu mâna stângă atinge întâi nasul şi apoi urechea dreaptă! 

Uneori pacientul execută în continuare primul ordin pe care i 
l-am dat, deşi noi încercăm să-l facem sa execute un alt ordin = 
intoxicație prin ordin. 

N.B. Nu se vor da comenzi care nu pot fi executate din cauza 
deficitului motor! 

Există posibilitatea testării înțelegerii şi cu ajutorul probei celor 
trei bilete (Pierre-Marie): i se arată pacientului trei bilete de dimensiuni 
diferite şi i se explică să pună fiecare bilet într-un anumit loc; dacă 
pacientul se descurcă şi cu aceste comenzi, putem considera că nu 
are tulburări de înțelegere. 

N.B. Nu vom lăsa pacientul să execute fiecare ordin separat, ci îi dăm 
toate ordinele şi apoi îl lăsăm să le execute, pentru a nu descompune 
un ordin complex în mai multe ordine simple. 

Testarea scrisului şi cititului 
Se va asigura corectia vederii cu ochelarii pe care îi folosea pacientul 
în mod obişnuit, şi îl vom ruga: 

- să citească o propoziţie; 
- să execute un ordin scris (să închidă ochii); 
- să scrie o frază (dacă nu are deficit motor). 


169 


X. EXAMINAREA PRAXIEI 


Praxia reprezintă o funcţie superioară corticală, care constă 
din totalitatea gesturilor şi mişcărilor necesare efectuării unor acţiuni 
complexe, voluntare, sau a succesiunii ideatice a unei activități motorii. 

Apraxia este tulburarea activităților gestuale sau ideatorii în 
scopul efectuării unor activități motorii, în absenţa tulburărilor motorii. 
Pacientul examinat trebuie să înțeleagă ce i se cere pentru a putea 
aprecia dacă există sau nu tulburări apraxice. 


X.1. EXAMINARE 


Vom cere pacientului (care nu are tulburări de tip afazic) să execute o 
serie de gesturi: 
e Să formeze un inel din police şi index; 


e Sa formeze un 8 cu degetele (două inele care se întrepătrund 
între police şi index); 


e Sa faca un „V” din index şi medius; 

e Sa mimeze gesturile ce sugerează anumite activităţi : a aplauda, 
salutul militar, aprinsul unui chibrit, să se pieptene ; 

e Sa execute anumite comenzi: să se dezbrace, să ia un obiect de 
pe masă, să bage ata in ac; 

e Să imite gesturi executate de examinator. 


X.2. ASPECTE CLINICE 


A. Apraxia ideomotorie: este datorată întreruperii căilor dintre centrul 
formulării unui act motor şi acela al executării lui. Pacientul are în minte 
planul de acţiune, pe care îl poate descrie, dar nu este capabil să execute 
actul respectiv la comandă (exemplu: pacientul poate descrie pas cu pas 
actiunile necesare aprinderii unei țigări, ştergerii nasului, formării unui număr 
la telefon, dar nu poate executa la comandă aceste gesturi, de parcă nu ar 
mai şti ce să facă cu mâinile; este însă capabil să execute automat gesturile 
respective). 

B. apraxia ideatorie: se datoreză lezării structurilor implicate în elaborarea 
programării gesturilor. Pacientul nu poate să elaboreze planul care trebuie 
urmat pentru executarea unei acțiuni complexe: recunoaşte obiectele, dar nu 
le poate folosi corect, nu poate imita gesturile executate de examinator, dar 
mişcările simple sunt corecte. 

C. Apraxia de îmbrăcare: deşi nu are deficite motorii şi nici apraxie ideatorie 
sau ideomotorie, pacientul nu mai poate să se îmbrace singur, fiind tulburate 
gesturile necesare actului îmbrăcării. 

D. Apraxia constructivă: constă în imposibilitatea de a aprecia relaţiile 
spațiale, fiind evidenţiată prin execuţia unui desen, a unei figuri geometrice, 
sau prin încercarea de a realiza o construcție din cuburi sau chibrituri. 

E. Apraxia mersului: pacientul pare că nu mai ştie cum trebuie să facă 
paşii, este lipsit de posibilitatea de a se deplasa chiar şi cu ajutor, lipsindu-i 
inițiativa de a face paşii. 

F. Apraxia buco-facio-linguală: pacientul nu are posibilitatea de a executa 
la cerere mişcări ale buzelor, limbii sau feței şi nici nu poate vorbi, desi nu 
este afazic, din cauza lipsei posibilității execuției mişcărilor necesare vorbirii. 

XI. SISTEMUL NERVOS VEGETATIV 


XI.1. SISTEMUL NERVOS SIMPATIC 


Neuronii sistemului nervos simpatic (SNS) se află la nivelul 
coloanelor celulare intermediolaterale de la nivelul măduvei spinării 
(începând de la vertebra T1 şi terminându-se la nivelul vertebrelor L1- 
L2). Axonii acestor neuroni alcătuiesc fibrele preganglionare care 
merg la lanțul ganglionar simpatic paravertebral, alcătuit din 22 de 
perechi de ganglioni, unde fac sinapsă cu neuroni ai căror axoni 
formează fibrele postganglionare care se distribuie organelor țintă 
sau diferitelor glande. De reținut faptul că fibrele preganglionare sunt 
mielinizate, iar cele postganglionare nu. 

RĂDĂCINA 

GANGLION CINA 

SIMPATIC POSTERIOARA 
PARAVERTEBRAL 


RAMURA CENUSIE 


NEURON A 
POSTGANGLIONAR AMAN U 
S SPINAL 
NEURON fy Va RADACINA — 
SENZITIV ~ m. |N ANTERIOARĂ 


MĂDUVA 
SPINĂRII 


7 RAMURA 


ALBĂ 
eae 


GANGLION COLATERAL” N% 


O parte din fibrele preganglionare nu fac sinapsa in lantul 
simpatic paravertebral şi merg spre nişte ganglioni colaterali, localizati 
în principal la nivelul cavităţii abdominale, aproape de aortă şi de 
colateralele acesteia. De la aceşti ganglioni colaterali iau naştere 
plexurile (de exemplu plexul celiac sau cel mezenteric). Fibrele 
postganglionare care pleacă de la aceşti ganglioni colaterali formează 

nervii simpatici care se distribuie musculaturii netede a organelor 
abdominale şi pelviene, precum şi glandelor endocrine de la acest 
nivel. 

Nervii simpatici au legătură cu o mulțime de neuroni de 
asociaţie, efectele simpatice fiind răspândite la mai multe nivele şi nu 
sunt strict localizate la un anumit organ. 

Neuronii preganglionari folosesc ca  neurotransmitator 
acetilcolina şi de aceea se numesc colinergici; receptorii de la nivelul 
acestor sinapse sunt de tip nicotinic. Neuronii postganglionari 
utilizează ca neurotransmitator noradrenalina, fiind ca urmare neuroni 
adrenergici; adrenalina este eliberată la nivelul sinapselor efectorii de 
la nivelul organelor țintă (musculatura netedă, musculatura cardiacă, 
glande endocrine; excepţie fac glandele sudoripare - fără cele de la 
nivelul palmelor - care primesc inervatie simpatică dar au receptori de 
tip muscannic, caracteristici sistemului nervos parasimpatic). Noradrenalina şi 
adrenalina stimulează două tipuri de receptori adrenergici, alfa şi beta, 
producând efecte diferite. Adrenalina îi stimulează în mod egal, pe când 
noradrenalina are efect mai ales pe cei alfa. 

Sistemul nervos simpatic este cel care intervine în cazul unor 
situaţii de stress, determinând efecte globale la nivelul întregului 
organism, prin descărcarea în circulația sangvină a unor cantităţi mari 
de adrenalină şi noradrenalină. Această descărcare masivă este legată 
şi de legătura simpaticului cu glandele medulosuprarenale, a căror 
stimulare simpatică determina descărcarea de adrenalină si 
noradrenalină, întărind practic efectele simpatice. Ca urmare au loc 
reacții care pot duce la creşterea metabolismului bazal cu până la 
100%. Stimularea simpatică determină în aceste condiții următoarele 
efecte: 

> se reduce fluxul sanguin de la nivelul pielii şi organelor 
interne datorită vasoconstrictiei; 

> are loc vasodilatatie la nivelul vaselor sanguine din creier, 
inimă, plămâni şi muşchi; 

» bronhodilatatie; 

» tahicardie; 

> anxietate, agresivitate. 

XI.2. SISTEMUL NERVOS PARASIMPATIC 


Sistemul nervos parasimpatic (SNP) reprezintă cea de-a 
doua componentă a sistemului nervos vegetativ, cu rol în menținerea 
functiilor autonome (vegetative) în condiţii bazale. 

Neuronii sistemului nervos parasimpatic emerg de la nivelul 
trunchiului cerebral ca parte a nervilor cranieni Ill, VII, IX şi X, şi de la 
nivelul măduvei sacrate, via nervii sacrati 2, 3 şi 4. 

Neuronii preganglionari fac sinapsă cu un număr mai mic de 
neuroni  postganglionari, efectele parasimpatice fiind mai strict 
localizate decât cele simpatice. 

Sistemul nervos parasimpatic foloseşte ca mediator 
aceticolina, prin intermediul a două tipuri de receptori colinergici: 
muscarinici şi nicotinici. Acetilcolina este rapid metabolizata prin 
intermediul colinesterazei, efectele parasimpatice fiind ca urmare de 
mai scurtă durată decât cele simpatice (adrenalina şi noradrenalina 
sunt metabolizate în aproximativ 90 de minute). Fibrele preganglionare 
eliberează aceticolina la nivelul ganglionilor, care acționează pe 
receptorii nicotinici postganglionari. Fibrele postganglionare eliberează 
apoi acetilcolină care stimulează receptorii muscarinici de la nivelul 
organelor țintă. 

Exista trei tipuri de receptori muscarinici: 
> Mí sunt localizati la nivelul sistemului nervos; 
> M2 sunt localizati la nivelul inimii, având rolul de a readuce la 
normal functiile cardiace dupa actiunea sistemului simpatic. 
Determina bradicardie, reducerea fortelor contractile ale 
muschiului cardiac atrial si viteza de conducere a nodului 
atrioventricular. Nu au efect asupra fortelor contractile ale 
muschiului cardiac ventricular. 
> M3 sunt localizati la nivelul musculaturii netede a vaselor 
sanguine şi la nivelul plămânilor, determinând vasoconstrictie 
şi bronhoconstrictie. Se mai află şi la nivelul musculaturii 
netede a tubului digestiv, determinând creşterea motilitatii 
intestinale şi dilatarea sfincterelor. Receptorii M3 se mai află 
şi la nivelul unor glande, cum ar fi cele salivare, cărora le creşte 
secreția. 
Receptorii nicotinici se află la nivel postganglionar atât în 
sistemul nervos parasimpatic cât şi în cel simpatic, precum şi în 
muşchii scheletici şi celulele medulosuprarenalei. 

XII. EXAMINAREA PACIENTULUI CU 
TULBURARI SFINCTERIENE 


XII.1. NOTIUNI DE ANATOMIE 


Structurile necesare funcţionării normale a mictiunii sunt: 

A. Vezica urinară, organ cavitar, ai cărei pereți sunt formaţi 
din fibre lungi de muşchi neted numite detrusor. Aceste fibre 
musculare sunt astfel aranjate, încât contractia lor determină reducerea 
volumului vezical. Datorită extinderii fibrelor musculare şi la nivelul 
uretrei, contractia detrusorului determina şi deschiderea sfincterului 
intern neted. 

B. lnervaţia parasimpatica a vezicii urinare, intestinului şi 
aparatului genital este elementul reglator principal în funcţionarea 
acestor organe: 

e Pereţii vezicii contin receptori aranjați de-a lungul fibrelor 
musculare. Aferentele lor ajung la nervii pelvici şi la rădăcinile 
dorsale S1-S4 şi, prin intermediul lor, la centrul sacrat vezical 
situat la nivel segmentelor 51-52 din măduvă. 

e Există si aferente ce ajung cranial la centrul pontin vezical. 

e De la centrul sacrat vezical, eferentele merg prin rădăcinile 
anterioare S2-S4 spre coada de cal, ajungând prin găurile 
sacrate la nervii pelvici. Aceste fibre preganglionare fac 
sinapsă în ganglionii din plexul vezical situat în peretele vezicii, 
de unde emerg fibre postganglionare. Stimularea nervilor 
pelvici determină contracția puternică a detrusorului. 

C. inervatia simpatică a vezicii are şi ea rol în procesul de mictiune: 

e Originea inervatiei simpatice se găseşte în neuronii simpatici 
preganglionari, localizati în coarnele laterale ale măduvei T12- 
L2. 

e Axonii preganglionari trec din maduva prin rădăcinile anterioare 
în lanțul simpatic paravertebral, fără sinapsa si apoi prin 
nervii splahnici la ganglionii simpatici de la bifurcatia aortei, 
spre ganglionul mezenteric inferior. 

e După sinapsă, fibrele postganglionare formează nervii 
presacrati situaţi în plexul hipogastric şi ajung la vezică, mai 
ales la trigonul vezical. 

e Alte fibre postganglionare merg cu nervii pelvici şi ajung la 
corpul cavernos. 

Functionarea simpaticului nu este inca pe deplin elucidata. 
Stimularea nervilor simpatici ar trebui să inhibe activitatea 
parasimpatica si sa inhibe contractia vezicii. Desi nu este 
demonstrată clinic implicarea simpaticului în funcţionarea 
vezicii, acesta este sigur implicat în activitatea sexuală la bărbat. 

D. Muschii striati ai perineului, inclusiv sfincterul extern al 


vezicii, ca şi musculatura peretelui abdominal, joacă un rol 
important in mictiune. Functionarea acestora este reglată în felul 
următor: 


Motoneuronii care inervează musculatura abdominală sunt 
plasați în coarnele anterioare de la nivel S1 şi S2. 
Rădăcinile anterioare de la aceste nivele trec prin coada de cal 
si prin gaura sacrata cea mai apropiată şi formează nervii 
pudendali, ale căror terminatii alcătuiesc nervii perineali, care 
ajung la sfincterul extern şi la perineu. 
Aferentele somatosenzitive de la intestin, penis şi uretra 
externă ajung la nervii perineali, nervii rectali inferiori, nervul 
dorsal al penisului şi la rădăcinile posterioare ale segmentelor 
sacrate S2-S3, în conul medular. 

E. Controlul supraspinal este esenţial pentru o mictiune 


normală. 


Un centru important se află în formațiunea reticulată pontină 
si trimite impulsuri facilitatoare pentru mictiune. 

Un alt centru se găseşte în regiunea preoptică a 
mezencefalului, stimulând mictiunea şi asigurând adoptarea 
poziţiei optime. 

Reprezentarea corticală a vezicii se află în lobului paracentral, 
în vecinătatea marginii mediale a emisferelor; stimularea acestei 
arii determinând contracția vezicii. Un alt centru cortical din 
girusul frontal inhibă golirea vezicii. 

Fibrele descendente de la centrii corticali trec prin vecinătatea 
tracturilor corticospinal şi reticulospinal, în partea anterolaterală 
a măduvei. 

XII.2. NOTIUNI DE FIZIOLOGIE 


În fiecare oră se acumulează în vezică circa 50 ml de urină; 
presiunea intravezicală creşte lent, dar numai când se acumulează 
aproximativ 400 ml de urină apare senzaţia de vezică plină. Mictiunea 
va fi declanşată numai la 4 - 500 ml de urină. Inițierea mictiunii se face 
prin contracția musculaturii abdominale şi a diafragmului, ceea ce 
determină creşterea presiunii intraabdominale. Acest fapt duce la 
intensificarea impulsurilor de la receptorii aflați în pereţii vezicii, prin 
aferente în nervii pelvici şi centrul spinal vezical din conul terminal din 
segmentele sacrate S2-S4. Simultan, impulsuri ascendente colaterale 
ajung la centrul mictiunii din formațiunea reticulata pontină, de unde 
pleacă stimuli facilitatori spre centrul sacrat spinal. Dacă nu există 
impulsuri inhibitorii de la nivelul scoarței frontale care să blocheze 
procesul, se va produce mictiunea. Simultan cu activarea centrului 
vezical parasimpatic, atât stimulii facilitatori, cât şi cei inhibitori trec la 
neuronii motori din segmentele sacrate S1-S2 şi de acolo la muşchii 

perineului. Aceasta duce la relaxarea sfincterului extern si 
contracția muschilor perineului şi cei ai peretelui abdominal. 

Orice suferinţă ce apare pe căile ce intervin în actul mictiunii duce la 
perturbarea acestui proces. 


XII.3. CONSIDERATII CLINICE 


A. Leziunile corticale la nivelul lobului frontal (tumori frontale, 
hidrocefalie cu presiune normală, demielinizări) determină vezica 
necontrolată cortical, care constă in: 

e mictiuni imperioase, când vezica este doar partial umplută; 

e imposibilitatea de a inhiba voluntar mictiunea în condiţii 
neadecvate; 

e fără reziduu urinar. 

N.B. Tonusul anal este normal. 

B. Vezică neurogenă prin întreruperea căilor spinale 
deasupra segmentului sacrat spinal (leziuni demielinizante în scleroza 
multiplă, traumatisme, tumori, leziuni ale măduvei spinării): 

e vezică spastică, la care evacuarea urinii apare sub 250 ml; 

e imposibilitatea controlului voluntar al iniţierii sau finalizării 
mictiunii; 

e declanşarea mictiunii prin manevre de tipul: percutia sau 
ciupirea coapsei; 

e reziduu urinar minim sau absent; 

e uneori se poate manifesta prin fenomene vegetative de tipul: 
sudoratie, creşterea tensiunii arteriale, creşterea spasticitatii, în 
ciuda absenței senzatiei de mictiune imperioasă sau de vezică 
plină, prin întreruperea căilor ascendente senzoriale. 

N.B. Tonusul anal este normal, apare tendința la constipatie; 
poate apare şi priapism. 

C. Vezică automată (denervată), prin leziuni ale centrului 
vezical sacrat sau ale căilor aferente şi eferente ce leagă vezica de 
centrul sacrat vezical (leziuni ale cozii de cal, diabet zaharat, etc.): 

e vezică flască, destinsă; 

e păstrarea percepției umplerii vezicii 

e incontinenta prin prea plin, determinând pierderea continuă de 
urină; 

e reziduu urinar important (cu risc major de infectie); 

e alte deficite neurologice, în funcţie de localizarea leziunilor. 

N.B. Incontinenta pentru fecale; tonus anal redus; anestezie în şa; 
impotenta. 

XIII. PACIENTUL CU TULBURĂRI ALE 
STARII DE CONSTIENTA 


Pacientul cu tulburări ale stării de constienta nu înțelege 
comenzile, nu poate participa activ la examinare, ceea ce determină o 
examinare diferită de cea a pacientului alert, conştient. Examenul 
pacientului comatos trebuie să ne ajute în a identifica eventualele 
leziuni ale SNC şi eventualul lor nivel (emisferic, trunchi). Scopul 
examenului neurologic la un pacient comatos este de a determina dacă 
starea acestuia este indusă de leziuni structurale cerebrale, de o 
suferință metabolică, sau de ambele. 

Două elemente din examinarea neurologică ne pot orienta în 
acest sens: 

1. asimetria constantă între partea stângă si cea dreaptă 

pentru răspunsurile obținute; 

2. reflexe anormale ce pot indica leziunea unei anumite 

zone a trunchiului cerebral. 

Starea mentală este evaluată prin observarea răspunsurilor 
pacientului la stimuli vizuali, auditivi sau nociceptivi (durere). 

Sistemul reticulat activator ascendent menţine starea de 
constienta normală. Perturbarea activității acestui sistem determină 
alterarea stării de constienta. 

Acest fenomen se poate întâlni în: 
1. Encefalopatie difuză: tulburarea functionalitatii cerebrale ce 
afectează tot creierul, inclusiv sistemul activator ascendent. 

2. Leziuni  supratentoriale: leziuni întinse sau asociate cu 
fenomene de torsiune ale creierului. 

3. Leziuni infratentoriale: cele ce produc suferință directă a 
trunchiului cerebral. 


XIII.1. EXAMINAREA PACIENTULUI CU TULBURĂRI ALE 
STĂRII DE CONSTIENTA 


Examinarea pacientului incoştient trebuie să urmărească: 

1) aprecierea stării de constienta in mod repetat, urmărind 
nişte parametrii care permit compararea stării pacientului de 
la un moment la altul, sau comparatia între examenele 
efectuate de examinatori diferiţi. 

2) Diferentierea nivelului leziunii conform clasificarii de mai 

sus. 

3) Încercarea de stabilire a cauzei, care adesea necesită 

investigaţii suplimentare. 

Termenii folosiţi frecvent pentru stabilirea nivelului tulburării de 
constienta (somnolenta, confuzie, stupor, coma) pot avea un grad de 
subiectivitate in raport de examinator, si, de aceea este util sa se 
foloseasca o scala bine definita, comuna pentru orice examinator, care 
sa foloseasca aceleasi repere. Modificarile nivelului de constienta se 
asociază adesea cu semne specifice, fiind necesară o monitorizare 
permanentă a acestora şi înregistrarea tuturor datelor. 

A. Scala Glasgow de apreciere a stării de constienta (Glasgow 
Coma Scale=GCS) este o scală simplă, rapidă şi uşor de folosit în 
mod repetat pentru aprecierea nivelului stării de constienta, care ia în 
calcul răspunsul verbal, motor şi deschiderea ochilor la diferiţi stimuli. 


GLASGOW COMA SCALE: 
DESCHIDEREA OCHILOR PUNCTAJ 


La Stiri ECON OOS cete te die iaz soti DO dea 2 

PBS ai ns sic coate ac aaa a le de i aia 1 
RĂSPUNSUL VERBAL PUNCTAJ 
Corect orientat (corespunzător) ................munnenn teen eens 5 
Dezorientat, confuz, dar inteligibil... 4 
Inadecvat, cuvinte disparate................ mc ee eeeeeaeee 3 

zi fu) izif i | 1 | PIERE RO ee ae A EEE e IEC OEI ee 2 

PTI BIE cica natale taia plm Dl og OC lt lat 1 
RĂSPUNSUL MOTOR- la stimuli verbali sau nociceptivi PUNCTAJ 
Execută comenzile corect şi complet.................cccsesescsseseeeenenees 6 
Retragerea localizată la stimuli Gurerosi.................cccssseeeeeeeseeee 5 
Flexie incompletă, nelocalizată - la stimuli durerosi................ 4 
Flexie anormală (rigiditate prin decorticare)............... nenea. 3 
Extensie anormală (rigiditate prin decerebrare)....................... 2 
ii a Lc] GVA FREE ORE POE IRENE IE ERIS E RR IRI E oa Se IT 1 


Scorul Glasgow se obține adunând punctajele obţinute la fiecare tip de 
examinare. 
Examinarea scalei Glasgow: 
> i se pune pacientului o întrebare simplă: Cum te cheamă? Ce s- 
a întâmplat? Unde locuiesti? 
> Dacă obţinem un răspuns trebuie să urmărim dacă pacientul 
este orientat: 

- in timp: Ce zi este? Ce data este? Ce luna, an? in ce anotimp 
ne aflam? 
- în spaţiu: În ce loc se află? În ce spital? În ce oraş? 
- asupra propriei persoane: Ce lucrează? Are familie, copii? 
Vom nota răspunsurile cele mai bune: -orientat 
-confuz, folosind propoziţii 
scurte sau lungi 
- cuvinte neadecvate 
- sunete ininteligibile 
- absenţa oricărui răspuns 
N.B. Trebuie să excludem o eventuală afazie expresivă sau receptiva, 
care ne poate da date false cu privire la starea de constienta. 

Se apreciază ca fiind în comă, pacientul care cumulează 
maximum 8 puncte (nu deschide ochii, nu execută comenzile, nu 
vorbeşte) la aceste examinări. Pacienţii cu scorul de 3-4 au o 
mortalitate ridicată şi un risc crescut de a prezenta stare vegetativă. 


Examinarea pacientului cu tulburări ale stării de constienta: 


B. Poziţia şi mişcările: 
Inspecţia pacientului: - Zace nemişcat sau prezintă mişcări? 
- Dacă mişcările sunt prezente: 

e mişcă egal cele patru membre? 

e sta simetric? 

e exista miscari anormale? 
Posibilităţi: 1) membrele superioare în flexie la nivelul tuturor 
articulaţiilor şi cele inferioare în extensie la nivelul tuturor articulaţiilor = 
postură de decorticare. 

2) membrele superioare în extensie la nivelul cotului, în 
pronatie şi flexia articulației pumnului şi cele inferioare în extensie la 
nivelul tuturor articulaţiilor = postură de decerebrare. 

3) devierea capului într-o parte cu flexia membrului 
superior şi rotația externa a celui inferior = hemipareză. 

4) scurte spasme, de câteva secunde la nivelul membrelor 
= mioclonii. 


C. Capul şi gâtul: 
- Se examinează capul pentru evidenţierea unui eventual 
traumatism. 
- Se percută craniul, fiind posibilă existența unor cracmente în 
caz de fractură. 
- Se examinează urechile şi nasul pentru evidenţierea 
sângerărilor sau a scurgerii de lichid cefalorahidian. 

- Se cauta eventuala redoare de ceafa. 
N.B. Nu vom recurge la aceste examene daca este evident un 
traumatism cranian, până nu este exclus un posibil traumatism cervical 
cu fractură, care necesită imobilizare imediată. 


D. Pleoapele: 
e Deschide şi închide spontan pleoapele? 
e | se comandă pacientului să execute mişcări de închidere 
şi deschidere ale pleoapelor. 
e Se testează reacţia la durere: pacientul închide ochii? 
e Există mişcări ale pleoapelor? Simetrice sau asimetrice? 
e Există ptoză palpebrala? 
e Există asimetrie facială? 


E. Acuitatea vizuală: nu se poate examina la pacientul 
comatos, dar se poate aprecia răspunsul pupilar. Câmpul vizual poate 
fi apreciat partial prin prezența sau absenţa reflexului de apărare 
(lipire) la apariţia bruscă a unui obiect (mâna examinatorului) în 
câmpul vizual. 


F. Pupilele: 
e Se noteză dimensiunea în milimetri. 
e Se testează reflexul fotomotor direct şi consensual. 
Putem întâlni următoarele situaţii: 
1. pupile egale - punctiforme = leziuni pontine sau intoxicație 
cu opiacee 
- mici + reactive = encefalopatie metabolică 
- intermediare + fixe = leziune mezencefalică 
- intermediare + reactive = leziune metabolică 
2. anizocorie (pupile inegale) - midriază (pupilă peste 5 mm.) 
areactivă = paralizie de nerv oculomotor comun (posibilă angajare) 
- mioză (pupilă sub 2 mm.) 
reactivă = sindrom Claude—Bernard- Horner 


G. Oculomotricitatea: 
Se examinează motilitatea globilor oculari: 
- ne priveşte? 
- urmăreşte cu privirea un obiect în mişcare? 
- G.O. se mişcă conjugat (împreună) sau independent unul de 
celălalt? 
- G.O. se mişcă cât de cât? 

- ce poziție au? În cazul unei poziţii in care globii oculari 

deviază si fata de orizontală şi fata de verticală, se sugerează 

o leziune de trunchi. 

Examinarea motilitatii oculare poate fi evaluată prin inducerea unor 
mişcări ale globilor oculari prin intermediul unor reflexe. 

Reflexul ochilor de păpuşă sau reflexele oculocefalice se obţin prin 
mişcarea capului pacientului în toate direcţiile. 

N.B. Nu vom recurge la aceste teste decât după ce a fost exclusă o 
leziune cervicală. 

Când reflexul este prezent, ochii pacientului rămân fixati, in timp ce 
capul pacientului se mişcă. Astfel, mişcarea capului unui pacient 
comatos permite evaluarea mişcărilor oculare. 

Se roteşte capul spre dreapta şi se privesc ochii, care pot 
avea următoarele mişcări: 

1) ambii ochi se mişcă spre stânga; 

2) ambii ochi privesc înainte; 

3) un singur ochi se mişcă, celălalt rămâne fix. 
Se roteşte capul si de partea stângă, apoi spre spate si spre fata. 
Putem întâlni următoarele situații: 

1. Ochii se mişcă de partea opusă direcţiei de mişcare a 
capului, ca şi cum ar privi înainte = normal. Pacientul vigil nu are 
reflexul ochilor de păpuşă, acesta fiind inhibat. 

2. Se mişcă într-o parte, dar nu şi în cealaltă = paralizia privirii 
conjugate = leziune de trunchi cerebral. 

3. Este limitată abductia unui glob ocular = paralizie de nerv 
abducens. 

4. Este limitată mişcarea globului ocular, cu excepţia abductiei, 
iar pupila este midriatică = paralizie de nerv oculomotor comun. 

5. Globii oculari sunt fixati şi nu execută nici o mişcare = 
leziune bilaterală de trunchi cerebral. 

Dacă un pacient comatos nu are reflexul ochilor de păpuşă, 
înseamnă că o leziune trebuie să afecteze arcul reflex (aferenta = 
labirintul, nervul vestibular şi proprioceptorii cervicali; eferenta = nervii 
III, IV, VI şi muşchii inervati de ei). Mai departe, calea ce conectează 
aferentele cu eferentele în punte si bulb, poate fi întreruptă si 
determina absenţa reflexului la pacientul comatos. 

Reflexul cornean poate fi util în aprecierea afectării nervului trigemen. 


H. Reflexele oculovestibulare (calorice) se produc plasând 
pacientul cu capul şi trunchiul la 30 de grade fata de orizontală şi 
injectându-i 50-100 cc de apă rece în ureche. Apa are acelaşi efect 
asupra canalelor semicirculare ca şi când capul pacientului este răsucit 
spre partea opusă injectării. De aceea ochii pacientului vor privii spre 

urechea injectata. Aceasta deviatie persista pentru un interval de timp, 
şi constituie o manevră de evidentiere a musculaturii extraoculare la 
pacientii comatosi, care ar putea avea leziuni ale maduvei spinale. 
Daca reflexul oculovestibular este absent, cel mai probabil 
există o leziune a punţii sau bulbului, şi mai rar la nivelul nervilor Ill, IV, 
VI sau VIII. Spre deosebire de reflexul oculocefalic, reflexul 
oculovestibular este prezent la pacienţii vigili. La pacientul alert, 
reflexul oculovestibular nu numai că induce deviația globilor oculari, dar 
produce şi nistagmus în direcţia inversă urechii injectate. Componenta 
lentă este în direcţia urechii injectate, iar cea rapidă, în sens invers. 


|. Nervul facial poate fi examinat prin aprecierea simetriei 
grimaselor obţinute la stimuli nociceptivi, prin exercitarea unor presiuni 
pe articulațiile temporomandibulare. 


J. Nervii glosofaringian şi vag sunt evaluati prin examinarea 
reflexelor velopalatin si faringian. 


K. Sensibilitatea poate fi apreciata doar ca prezenta a 
reacției de retractie la stimuli nociceptivi, aplicaţi în diferite zone ale 
corpului, ceea ce ne ajuta si la aprecierea profunzimii comei. 


L. Motilitatea: 
Sistemul motor este evaluat prin aprecierea rezistentei obtinute prin 
miscarea pasiva a membrelor pacientului, testarea ROT si posibilitatea 
de retragere a membrelor la stimuli nociceptivi. 
Leziunea de NMC este insotita de spasticitate, ceea ce determina o 
crestere a rezistentei membrelor la manevrele de mobilizare pasiva; 
spasticitatea cedeaza in lama de briceag (cap. III) 
Se evaluează mişcările fiecărui membru, urmărindu-se şi mişcările 
spontane, dacă există şi dacă sunt sau nu simetrice. 
Dacă pacientul nu este de loc cooperant, se poate recurge la diferite 
manevre: 
- se presează sternul pacientului cu încheietura policelui şi se 
urmăreşte daca: 
e există o mişcare îndreptată spre locul dureros, 

apare flexia membrele superioare la durere; 
apare extensia tuturor membrelor la stimulul dureros; 
există asimetrie la mişcările apărute; 

- dacă nu există reacţie motorie la examenul anterior, se 
aplică un stimul prin presiune la nivelul porțiunii mediale a sprâncenelor 
şi se noteză răspunsul; sau se comprimă unghia unui deget de la 

fiecare membru si ce noteaza retragerea membrului respectiv, sau se 
strange cu putere mamelonul pacientului si se apreciaza raspunsul. 


M. Refiexele osteo tendinoase şi patologice - vezi cap lii. 
XIII.2. CAUZE COMUNE PENTRU STAREA DE COMA 


A. Procese difuze sau multifocale 
1. fara reactie meningeala 
- metabolice: 
v hipoglicemie 
v hiperglicemie 
y hipoxia 
v acidoza 
v deficiență de  tiamină (encefalopatie 
Wernicke) 
v insuficiență hepatică 
v insuficientă renală 
v hipercapnia 
v hipoadrenalism 
- toxice: 
v medicamente: benzodiazepine, 
barbiturice, opiacee, triciclice 
v alcool 
- infectioase: encefalite (herpes simplex sau alti virusi) 
- vasculare: encefalopatia hipertensiva 
- traumatice: traumatisme cranio-cerebrale 
- epilepsia: post-ictal 
- tulburări termice: hipotermia. 
2. cu reacţie meningeala: 
- vasculare: hemoragia subarahnoidiană 
- infecțioase: meningite bacteriene sau virale. 


B. Leziuni supratentoriale 
1. hemoragii: 
v extradurale 
Y subdurale 
v intracerebrale 
2. ischemil: 
v embolii 
v tromboze 

3. tumori: 
Y primare 
Y secundare (metastaze) 
v abcese 


C. Leziuni subtentoriale: 
1. hemoragii: 
v cerebeloase 
Yv pontine 
2. ischemii de trunchi cerebral 
3. tumori cerebeloase 
4. abcese cerebeloase 


XIII.3. HIPERTENSIUNEA INTRACRANIANA 


Fenomenul de angajare sau herniere cerebrală constă în 

apariția unor semne specifice care se asociază alterării stării de 
constienta, în cazul în care o porțiune a creierului este forțată să treacă 
printr-un spaţiu rigid, în anumite condiţii (creşterea presiunii într-un 
compartiment determină hernierea creierului în raport de forțele de 
presiune la care este supus). 
Angajarea poate avea loc la nivelul uncusului hipocampic şi lobului 
temporal, la nivelul tentoriumului (care separă fosa posterioară de cea 
anterioară), sau la nivel central, când creierul are tendinţa de a hernia 
pe linie mediană. 


X11.3.1. ANGAJAREA UNCALĂ (HIPOCAMPICA) 


O formaţiune unilaterală forțează lobul temporal unilateral prin 
tentorium, comprimând perechea a treia de nervi cranieni ipsilaterală 
si, mai târziu, porțiunea superioară, controlaterală a trunchiului 
cerebral, sau chiar tot trunchiul. Odată cu acest proces se perturbă şi 
circulația lichidului cefalorahidian, ceea ce determină accelerarea 
procesului de creştere a presiunii intracraniene. 

Semne clinice:- precoce: midriază ipsilaterală şi semne de leziune 
focală supratentorială (fibrele parasimpatice ale perechii a treia de 
nervi cranieni sunt superficiale). 
- în evoluţie: 
> hemiplegie ipsilaterală 
> ptoză palpebrală progresivă şi paralizia perechii a 3-a de nervi 
cranieni, ipsilaterală 
> respiratie Cheyne- Stokes 

- tardiv: 
tetrapareza 
midriaza fixa bilaterala 
respirații neregulate 
> deces 
Progresia este de obicei rapidă. 

XIII.3.2. ANGAJAREA CENTRALĂ 


O leziune supratentorială forțează diencefalul (talamus şi 
structurile legate de acesta, situate între trunchiul cerebral superior şi 
emisferele cerebrale) prin tentorium. Aceasta duce la o compresie, 
initial pe zona superioară a trunchiului şi ulterior pe punte şi bulb. 
Semne clinice: - precoce: 

> respiratii neregulate 

> pupile reactive, miotice 

> creşterea tonusului membrelor 
» semnul Babinski bilateral 

- în evoluție: 
respiraţie Cheyne- Stokes 
rigiditate prin decorticare: spontan sau la stimuli nociceptivi 
apare o creştere a tonusului muscular cu adductia brațelor, 
flexia antebratelor şi mâinilor şi extensia membrelor inferioare. 

- tardiv: 
> midriaza fixă 
> postură de decerebrare: spontan sau la stimuli nociceptivi 
apare o creştere a tonusului muscular cu adductia brațelor, 
extensia şi pronatia antebratelor şi extensia membrelor 
inferioare. 


Progresia este de obicei lentă. 
In general, pacienţii cu postură de decorticare au un prognostic mai 
bun decât cei cu postură de decerebrare. 

XIV. SINTEZA EXAMINARII NEUROLOGICE 


» Efectuarea corecta a anamnezei, cu punctarea elementelor 
cheie din istoricul bolii ne orienteaza intr-un prim pas la 
identificarea existentei unor: 

v deficite neurologice focale; 

v tulburări de limbaj şi de fonație; 

v tulburări mnezice şi cognitive. 

> Examinarea neurologică începe cu: 

v Observarea unor atitudini particulare, a existenţei unor 
mişcări involuntare precum şi a atrofiilor musculare. 

v Examinarea mersului (dacă este posibil, sau dacă nu 
există contraindicatii să ridicăm pacientul în ortostatism). 

v Efectuarea probei Romberg. 

> Examinarea nervilor cranieni: 

v Nervul olfactiv 

y Nervul optic: AV, CV şi fundul de ochi 

v Nervii oculomotori: mişcări conjugate ale GO, pupilele, 
RFM direct şi consensual 

v Nervul trigemen: sensibilitatea feței, componenta motorie 
(maseteri şi temporali), reflexul cornean 

v Nervul facial: motilitatea feței 

v Nervul acustico-vestibular: acuitatea auditivă, probele 
dinamice 

v Nervul glosofaringian şi vag: deglutitia pentru solide şi 
lichide, fonatia, reflexele velo-palatin, faringian, etc 

v Nervul accesor: mişcări efectuate de SCM şi trapez 

v Nervul hipoglos: motilitatea limbii, existența atrofiilor si 
fasciculatiilor linguale. 

> Examenul motilității: 

v La nivelul membrelor superioare: mişcări active 
segmentare, forța musculară segmentară, probe de 
pareză, tonusul muscular. 

v La nivelul membrelor inferioare: mişcări active 
segmentare, forta musculară segmentară, probe de 
pareză, tonusul muscular. 

v ROT şi reflexele patologice 

v Examenul coordonării 

> Examenul sensibilităţii: 

v Testarea sensibilităţii tactile fine şi termo-algezice pe 
segmente 

v Testarea sensibilităţii mioartrokinetice şi vibratorii 
v Testarea sensibilităţii sintetice (integrarea corticală a 
sensibilităţii) 

> Examinarea funcțiilor sfincteriene 

> Examinarea limbajului 

> Examinarea funcțiilor corticale superioare (ideatie, afectivitate, 

comportament). 

În finalul examenului neurologic trebuie să fim capabili să 
sintetizăm semnele neurologice depistate, pentru a orienta diagnosticul 
pe sindroame caracteristice, urmând să sustinem un diagnostic 
neurologic pozitiv, pe care il vom elabora in final tinând cont si de toate 
explorările paraclinice efectuate în functie de patologia depistată. 

